
ПРИПОВЕТКА 


СТЕВАНА С. СРЕМЦА 


БЕОГРАД 


Нова Штампарија — „Давидовић“, Дечанска улица 14. 


НАПОМЕНА 


Зону Замфпрову штампао је пок. Сремац прво 
у Српском Књижевном Гласнику (од књ. УП» до 
Х,) год. 1903. За ово издање Задругино прерадио 
је изнова, допуњујући је, нарочито главе: прву (нај- 
више), четврту, шесту, осму, дванаесту. 


ГЛАВА ПРВА 


У којој је описана једна дирљива сцена између калфа- Коте 
и таиегрша Потше, даље, кућа таџи-Залифрира чорбатије, а 
тако исто «о слика јунатиње ове приповелаке. 


У кујунџиници Мана кујунџије седе калфа 
Коте и шегрт Поте и раде. Задубили се у посао. 
Калфа Коте довршује неку срмали-муштиклу — коју 
је поручио код њих у радњи неки Миле, назван 
Мазни, највећи кицош и мераклија у свој махали, 
ако не и у свему граду — а главати и чупави шегрт 
Поте, и он шмрче и ради; чисти зечјом ногом 
неке старе минђуше и баца их на гомилицу преда 
се. Обојица се задубила у посао, па раде. Калфа Коте 
звиждуће нешто, а шегрт Поте се занео у посао, 
па се у један мах заборави, па запева, онако као 
за себе: 

„Синоћке те, леле, видо', Зоне, 
Где се премењуваш.., 

Калфа Коте остави рад, па га само погледа. 

А Поте се занео као тетреб, па продужи оним 
својим танким сребрним гласом; 

„Где се премењуваш, леле, Зоне, 
„У нова градина. 
„Ој хој хој леле, 30 — 

али не доврши, јер пуче шамар, и Поте испусти 
ону зечју ногу и минђуше, и погледа зачуђено у 
калфа-Коту. у 

— Што ме па тепаш, бата-Коте2 пита га Поте 
питомо, машив се шаком за ударено место на глави. 

— А, бре, ешеку ниједан, пита га калфа Коте, 
какво појење у дућан •! 

А шегрт Поте га гледа блесасто, и пипа главу, 
и гледа да се није и крв пролила. 

— Куде си гу чуја и научија, ете, туј песму, 
ешеку ниједан палилулски 2!... 

Поте ћути и чеше се по глави, која бриди, па 
му то чешање чини неко особито задовољство. 

— Од кога си гу, збори бре, научијаг! опет 
га пита калфа. Коте, али не добија одговора. -Ти ли 
ће за Зону песну да појеш!!... Што си гу ти, па да 
можеш да појеш г! 

Поте оборио очи, па се стиди. 

— Паа... наставља калфа Коте, ти ли си гу 
видеја, кад си она, демек, пресвукује кошуљу, и 
чичек-антерију у башчуг!... Хм, хукну и духну љу- 
тито на нос и заврте главом Коте. Куде си гу ви- 
деја% Збори, келчо ниједан. 

— Несам гу видеја, бата-Коте, вели стидљиво, 
шапатом, шегрт Поте; куде смем ја па да гледам 
чорбаџијске керке! Ја си сал појешем, ете, што се 
поје по чаршију и по маале!... 

— Их! викну калфа Коте и диже руку, да га 
још једаред удари, али га остави, кад уплашени 
Поте увуче врат и главу као корњача, да би из- 
бегао други шамар, који очекиваше. Коте само обрте 
главу, па се кришом насмеја; ваљда и њему смешно 
дође при помисли, какав би смешан изгледао шегрт 
Поте, кад би заиста вирио кроз плот у чорбаџијску 
башту и уживао у призору, описаном у песми. 

Кад Поте не доби очекивани други шамар, он 
полако испружи шију и главу, погледа плашљиво 

око себе, узе ону зечју ногу и минђуше, шмркну 
и продужи посао и неразмишљавајући баш много, 
зашто је добио шамар. Можда зато, што је с тим 
на чисто био да су шамари сасвим прпродна и не- 
миновна последица бедног шегртског положаја. А 
вукао је шамаре преко целе године. Сем првога 
дана Божића и Ускрса, Славе п Тодорове Суботе 
(кад се причешћивао), није било дана, да Поте није 
добио шамара, или у дућану, или на чесми. Зато 
заборави брзо добивен шамар, па кад сврши посао, 
примаче преда се бедну своју вечеру, комад хлеба 
и повеће парче печене бундеве, прекрети се и поче 
вечерати размишљајући и хесапећи у себи колико 
још има да прође, док га закалфе; а чим постане 
калфа, пскијаће први шегрт — мишљаше фаталиста 
Поте — за све ове до сад добивене шамаре. Боже 
здравља! Запамтиће први нови шегрт — ко је калфа 
Поте! Тако мисли Поте и једе печену бундеву и 
теши се и ужива већ сад. Зато и није чуо, кад га 
је још једном запитао калфа Коте, где је чуо ту 
песму 

Калфа Коте не доби одговора. 

А није требало да га пита ни где је песму чуо, 
ни од кога је песму научио, а још мање је смео да 
се љути, јер је та песма и сувише добро позната 
била. Певала се по целом граду, и да је калфа Коте 
мало мало мућнуо главом, сетио би се да је шегрт 
баш од њега истог чуо и научио ту песму, као што 
је он чуо и научио од мајстор-Мана. А после, баш 
да је све заборавио калфа Коте, није требало да за- 
борави онај шамар што га је пре недељу дана до- 
био и он сам од мајстор-Мана, кад је ту исту пе- 
сму пред њим запевао. Зато је више није певао 
пред мајстором. Па и оно мало час, можда шегрт 
Поте и не би запевао, ни крив ни дужан, добио 
шамар, да није сам он, исти калфа Коте, звиждукао 
баш ту исту песму. У кратко рећи, та се песма нај- 

радије певала у оно доба, кад се и ова наша при- 
поветка почиње. Била је чисто фатална са своје 
прилепчивости; и ко је само једаред чуо, није могао 
више да је избије из главе и заборави. Кад у вече 
леже у кревет — шапуће те стихове; кад у јутру 
устане и потражи папуче — опет му се ти исти 
стихови отму ес усана и он певуши ту песму: „Ои- 
ноћке те, леле, видо', Зоне...“ 

Сваки ју је знао и певушио, и жењени и не- 
жењени, и млади чапкуни и стари дилбери певуше 
је. Чак и прозаични ћир-Моша Абеншаам певушио 
би је, кад би што добро продао, или кад би сара- 
фећи кога забушио и преварио — и он би, трља- 
јући руке, певао ту песму. Па и ви, поштовани 
читатељи, без разлике пола и старости, звања и 
занимања, извесно да знате ту песму о лепој Зони. 
Али има што не знате, а што ћете тек из ове при- 
поветке сазнати, а то што не знате, то је то: на 
кога се односила та песма; Та је песма из народа; 
и Бог зна ко ју је спевао, и на коју је Зону ми- 
слио тај први, кад је ту песму спевао!!! И ко зна 
од кад и на ком далеком крају Србије покрива црна 
земљица и зелена травица и творца и предмет те 
песме! И то вам ни писац не уме казати, — јер то 
ни сам не зна — али оно што зна, то је: да ко је 
год и кад год је ко — у време ове наше припо- 
ветке — запевао ту песму, увек је мислио само на 
једну Зону, на лепу Зону, Зону Замфирову. 


зопа је била кћи чувеног чорбаџт-Замфтра, 
богатог и уваженог чорбаџије, силног пегда чорба- 
џије. Дуго се још причало каква, је сила био чор- 
баџи-дамфир; такве силе и таквог господства нема 
више! Пред пашу је у турско време излазио, кад 
год је хтео — у по дана, у по ноћи, и био виђен 
и мио гост у пашином конаку. — Паша се врло 

често саветовао с њим. Колико су само кафа и нар- 
гила посркали и чибука попушили и мастика по- 
пили, и дамфир у пашином копаку и паша у Зам- 
фпровој господској кући. И не један паша — него 
неколико њих! Замфир је био сила; могао је човека 
и са самих вешала скинути, само кад хоће и кад по- 
труди своје чудо и господство. А за ситније ствари 
у толико му је лакше било. Сваку неправду, учи- 
њену кавурима, он је лако, од шале, залечио, само 
кад се кренуо. Тек се дигне до паше. Јаве га, а 
паша га одмах пусти к себи. Чорбаџи-Замфир уђе, 
поклони се паши, паша му да знак, да седне. До- 
несу кафе и чибуке, пију и срчу. Паша заподева 
разговор и пита, Замфир само кратко одговара; чини 
се љут, ћути, срче кафу и пушта димове, густе ди- 
мове, и гледа кроз прозор у страну. Паши већ по 
мало досадио. — Опет мењају чибуке и допосе друге 
кафе, а Замфир једнако ћути. Паша већ узнемирен. 

— Што си ћутиш, чорбаџи-дамфир2!... 

— Па... питуј ме, пашо, па ће си зборим! од- 
говара као мало услужно и попизно, али и хладно, 
замфир. 

— Не ли те пита, а ти си сал ћутиш! 

замфир слеже раменима, пушта густе димове, 
п гледа у страну кроз пенџер. 

— Која ми фајда, честити пашо, и да си зборим, 
рећи ће у неко доба чорбаџи-Замфир. И кому да си 
зборим #! Па скиде фес и брише чело. 

И трећи чибуци и треће кафе дођоше, а чор- 
баџи-дамфир тек сад мало да се одобровољи и каже 
што га је нагнало, да дође паши, исприча му неку 
сиротињску невољу. Потужи му се на неки зулум; 
на разуздан аскер, на неправедан суд, на насртање 
на образ и веру, и каже да је донео кључеве од 
куће своје и да оставља у аманет њему чељад и 
дворе своје; или нека прима кључеве или нека по- 
могне влашћу својом. А паша му се правда, обе- 

ћава, а што обећа то ће и испунити, зна то чор- 
баџи-Ззамфир. 

— Ете за твој кеиф, чорбаџи-Замфир, и тој ће 
ти напрајим! вели му паша — и ствар је свршена !... 

А и паша је знао увек шта ради; знао је он 
да је Замфир сила и у Стамболу. Оменио је он — 
пили како тамо кажу — „сургунисао је“ три паше. 
Па није требало ни да иде сам главом тамо. — „Сал 
дор чукне у тел у Стамбол — и паша већ беше!“ 
говораху често мештани хвалећи силу и моћ чор- 
баџи-Замфира. 

А та сила долазила је од силног богаства ње- 
говог. Његови виногради и чифлуци многобројни 
су и ко би их могао изређати! Али шта да се чи- 
таоци ломе преко поља и атара, — кад је доста да 
му погледају конак, дворе његове, који су и виши 
и лепши и од самих пашиних! Кућа му је била у 
једној тесној и кривој улици у близини цркве. Ка- 
пија велика, сва ишарана честим редовима ексера, 
са огромним звекиром, показује већ сама она бо- 
гатство домаћиново. Кућа двокатна, висока, са многим 
високим оџацима, падала је из далека из поља сва- 
коме путнику у очи п разпознавала се усред осталих 
кућа, са доксатима и мноштвом прозора са капцима. 
У кућу се улазило преко многих широких басамака. 
Авлија пространа. Испред куће мања баштица, тако 
звана девојачка башта, пуна свакојаког цвећа; руже, 
карамфила, замбака п каквог не цвећа! Само је лепа 
зона знала каквога све цвећа није било у башти, 
јер она се старала о цвећу и залевала га. Скоро 
свако доба године имало је своје цвеће, и кућа 
замфирова мирисала је преко целе године. Пред 
кућом су још и два стара, граната и лисната шам- 
дуда, неколико дгуња и два дафинова дрвета, која, 
је јако пазио стари чорбаџи Замфир. И у мају, кад 
цветају дафине, најрадије је седео па простртом 
сиџадету под њима; пушио, издавао наредбе, сркао 

кафу и тада је врло мало мислио; само од времена 
на време издигне се на сиџадету, пружи нос — 
као хрт кад хвата траг — и увлачи мирис од жута 
дафинова цвета и шакама га још више граби и 
притерује своме посу. Мирис га тај заноси и опија. 
Буди у њему давне успомене тај оријенталски ха- 
ремски мирис жутог дафиновог цвета. Па се чор- 
баџи-Замфир сећа дахирета и решмета, и фереџа 
и бадемастих великих очију, и песме једне, која се 
негда тихо певушила по српској махали — тихо 
да Турци не чују — песме о младом кавуру и о 
Зејни некој! Тада га обузима слатка сета, и стари 
Замфир тада тихо жали за младошћу својом под 
цветним дафиновим дрветом, које је и онда тако 
исто мирило. И све док цвета дафина, оно неколико 
дана, чорбаџи-Замфир нерадо оставља кућу и слабо 
излази у чаршију. Ту седи и пуши, пије кафу и 
амберију, одатле наређује и саветује п грди, али 
и кад се наљути, и грди кога од млађих — ипак 
је тих дана добре воље. 

Био је стари ашик. У многим песмама је спеван 
са многим, сад већ честитим и примерним матро- 
нама, старицама. Млађи свет и не пева дапас те 
песме, а и ако их пева, не зна о коме певају. 

И данас, још овако стар, воли хаџи-замфир да 
задене по коју стару љубав своју. 

— Ааа, Мадо, рекао би, кад је сретне, куде 
ти је убавиња твоја; 

— Е, хаџијо, одговара му она, прође си наше)... 

— Прође, Мадо! Отоше си и младос и лепотија, 
како ластавице у јесен!... 

— Еве, ласте се па врћу на пролет, — ама 
твој младос и моја лепотија — никад... 

Иза куће је пространа авлија, а иза ове ду- 
бока башта са капиџиком у црквену порту, кроз 
који капиџик пролазе чорбаџи-Замфирови у цркву 
на јутрење и на краће молитве. У авлији неколико 

кошева, пећ за хлеб, штале за коње и велика шупа, 
а у шупи двоја обична кола па чак п један „Патон, 
истина старога фазона, налик на оне фараонове „к 
леснице“ из библијских слика, које су с њим За 
једно пропале онога фаталнога дана у Црвеном 
Мору; али тек кад вам кажем, да је још само паша 
имао такав „пајтон“ пи нико више у месту, онда 
тек добијате праву слику богатства, великог богат- 
ства чорбаџи-замфировог. 

Ту, у авлији, су чељадске собе и кујна. Кујна 
је по правилу увек мало подаље од одаја једне 
таке чорбаџијске куће, да се не би осећао задах од 
готовљених јела. У тој кујни се и чељад и уку- 
ћани преко дана најрадије бавили. Кујна је била 
пајмилије и, тако рећи, најтоплије место у про- 
страним конацима чорбаџи-Замфировим. Ту по некад 
и сам чорбаџија сврне, да попије кафу. Тада обично 
сви изиђу, само по једно мушко и женско од млађих 
остану, стоје ту као свећа право и очекују запо- 
вести, дворе га. Али већим делом дана то је место 
само за чељад и за женскадију. Ту поседају на 
оне сељачке, грубо одељане и склепане троножне 
столичице, налик на папуџијске, па по ваздан пеку 
и срчу кафу, или једу печене семенке од бундеве 
или кокице од кукуруза, и онако раскомоћене, само 
у јелечићима и шалварама, слушају новости из ком- 
шилука, махале и града; ту претрасају све, и обично 
и редовно никога не остављају на миру. Све се ту 
сјури, и домаћи и из комшилука, па настане један 
слободан разговор, чује се кикот, цичање, узвици; 
„Мука те изела!“ По некад се и папучама у шали 
гађају; а чим уђе мушко, оне ућуте и упреподобе 
се, као да ништа није ни било и као да ни две уна- 
крст пе знају! Из те кујне се већ до сад пет де- 
војака подевојкиња. удало. Ту се загледале и за- 
љубиле у момке чорбаџи-Замфпрове, за њих се удале 
и постале домаћице и мајсторице, али зато ипак и на 

даље су се сматрале п осећале као род тој кући, 
И кад су служиле и двориле чорбаџи-Замфира, нису 
сматране биле за слушкиње — као што је то обичај 
тамо на хладном п бездушном Западу, — него као 
нешто своје, као род у кући чорбаџи-Замфира. Оне 
га и не зову друкче него чорбаџијо, аџијо или чичо, 
жену његову Ташану чорбацике, аџике пли сринке, 
а њихову мезимицу Зону звали су просто Зоне. У 
опште одношај је патријархалан п срдачан. Чор- 
баџи-Замфир, и ако је поносит и силан у чаршији 
и међу Турцима и Србима, овде међу њима је благ; 
гледа на њих онако, како да кажем, као на децу. 
Кад по некад уђе у кујну, да запали чибук, ослови 
их обично: „Ела, керко Мадо, тури си један, ама 
убав, мерџан-атеш у лулу ми! Ајде, па ће ти пои- 
грам у свадбу! Хахаха!“ смеје се чорбаџија, па је 
уштине за оне њене једре и румене образе, или је 
потапка по гојним плећима — од којих чисто хоће 
да прене оно мало јелече њено. Бива да по некад 
бане домаћица му Ташана (одкоје се чорбаџи-Замфир, 
и ако је три паше сургунисао — ипак прибојавао по 
мало); тада чорбаџија брзо узме на се озбиљан вид, 
па као да ништа није ни било, брзо окрене раз- 
говор, па је саветује и као грди по мало и вели: 
„ће се удаш. Домаћица ће станеш, образ да чуваш; 
зашто образ толко — и покаже два прста ширине! 
Неје, ете, голема ствар, ама, и ту дигне обрве и 
прст у вис и вели значајно — голем капетал!“ И кад 
се која уда, он ни онда не прекида своје старање, 
него и онда разбира како се која влада и обилази 
их по некад; па је можда то и дало повода беспо- 
сленом свету, те је чак — како тамо веде — „турио 
у песму“ чорбаџи-Замфира и неку лепу Цвету, п 
и сада се још пева песма: 

„Господар ми седи на сандалија, 

Господар ми пије љута раћија; 

Господар ми збори, Цвета га двори, 

Господар се смије, Цвета се вије!“ 

Чорбаџи-Замфир је чуо и зпао за ту песму; 
није се ни љутио на њу. Можда зато, што је био 
човек мераклија и волео песму. Волео је да га пе- 
смом и буде и успављују. Кад лети после ручка 
прилегне на доксат, да се одмори и придрема мало, 
волео је да чује тиху песму, и оне су то знале и 
тихо би тада запевале: 

„Славеј-пиле, не пој рано, 


Не буди ми господара, 
Сама ћу га пробудити“... 


А кад би устао, потрчале би одмах на доксат, 
да га послуже. Једна му носи на послужавнику 
парче стамболског ратлока, чашу студене воде и 
чашицу мастике, а друга леген и ибрик и танак 
пешкир. Он би се умио, обрисао руке и лице, и 
мало — али само обичаја ради — стењао би и јечао 
почешће. „Ој леле! стење и мази се чорбаџи-Замфир, 
куде је тај смрт, да ме узме у Горицу, да се не 
мучим,.. пшешко живење моје!“.,. Тужио би се на 
тежак и бедан овај живот, па бл се прихватио ра- 
тлока и разговарао се пи шалио мало с њима, питао 
би их: има ли што слађе од ратлока% 

Једном речи, владао се потпуно господски, и 
било му у конацима све асли пашински. Где год 
човек баци око, свуда види само господство. А тек 
унутра у кући, у предсобљу, шта све човек може 
да види! Ту силни легени, ибрици, сахани, сребрни 
шавдани, тепсије и синије по метар и по у преч- 
нику, па оне ћасе, мангали и чега ти свега ту није, 
и све то сребрно или бакарно па калајисано. Сва- 
кога дана имају доста посла девојке, док све то из- 
рибају, па се сија по чорбаџи-замфпровој авлији, као 
да су се супца спустила и поређала доле по кал- 
дрми. А тек по одајама! Какав раскош и какво ша- 
репило! Ћилими пиротски и ћипровачки, ангорски 
теписи и сандуци седефски стамболски, пуни свиле 
и кадифе; по дуварима оружје скупоцено, поклон 

од паша и бимбаша. Уза зид са све четири стране 
ниски миндерлуци. У свакој одаји по једно скупо- 
цено сребрно кандило гори уочи недеље и пра- 
зника пред икопом из Русије, која је сва сребром оп- 
точена, а три кандила гору пред оном највећом ико- 
ном из Јерусалима, што ју је донео још некад отац 
Замфиров, кад је био на хаџилуку, куд је повео и 
свог десетогодишњег сина Замфпра, који се данас 
с тога зове још и хаџи-дамфир. 

Али хаџи-дамфир имао је још једно богаство, 
имао је нешто што се не може лако купити ни стећи, 
нешто што сам Бог дарује човеку, па зато то сваки 
чорбаџија и нема. То је лепа ћерка његова, његова 
мезимица, то је млада Зона, Зона Замфирова. Сва 
су деца Замфирова била лепа, све удате ћери ње- 
гове као жене осташе лепе, али је Зона ипак нај- 
лепша међу њима била. Имала очи као кадифа, косу 
као свила, усне као мерџан, зубе као бисер, струк 
као фидан, а сва је била оно право „злато мате- 
рино.“ Она је та, на коју је сваки мислио, кад је за- 
певао ону песму „Синоћке те, леле, видо', Зоне.“ 
Море, па не само ту песму него и ма коју другу 
песму, сваку песму, у којој се само спомиње де- 
војка и љубав, кад би тада запевали, мислили би 
сви, увек, само на Зону хаџи-Замфирову. А она је 
знала за то, па као свака ванредно лепа а уз то 
још и богата, била је размажена, пуста, немилосрдна, 
готово рећи демонска. Ко је није знао и ко се није 
за њом окренуо, кад, поносито као паун, промине 
чаршијом #! Од пуковника па до наредника, од старог 
начелника па до ћосавог практиканта, од мајстора 
до шегрта, — све је то радо гледало и увек нашло 
тек нешто да се окрене и погледа на ону страну. 
И сам стари пензионовани председник суда, кога 
су млађи чиновници међу собом звали „мачор, и 
он би се сваки пут окренуо за Зоном, а кад би му 
пребацили и дирали га, — он би се бранио, да му 

није ни до каквог ђаволства, него да му се увек 
нешто стегне око срца; пада му, вели, на ум његова 
Јелисавета, која би сад исто толика и истих тих го- 
дина била!... Па би се опет окренуо и гледао на 
ону страну, куд би прошла зона у оној њеној зе- 
леној атласној бундици и алевим шалварицама, које 
су за два три прста вириле испод жуте сатинске 
сукњице са цветићима. А никад сама није ишла; 
увек је око ње било бар пола туцета неких тетака 
и стрина. Кад пде, она се ломи у струку, ситно ко 
рача, а главу издиже и пружа је поносно мало 
напред, као водена змија кад издигне главу и 
броди водом. 

Сва чаршија гледа за њом, и мимопролазећи 
и они што седе по ћепенцима и шију фустане и 
памуклије; само је погледају, махну главом и групу 
се у прса и уздахну, па шију даље. И сам Мана- 
сија — „чапкун Мане“ назван — кујунџија, колико 
је пута — он, чапкун и несрећник, да му је тре- 
бало пара тражити ! — колико је пута, кад она прође, 
од севдалука треснуо по дивно израђеној табакери 
од чисте срме п слубио је, кад прође Зона Замфи- 
рова! А за тим би баталио посао, примакао би своју 
табакеру, направио цигару и пуштао густе димове 
п дуго и дуго занет у мисли гледао би за њом чар- 
шијом. Бленуо за њом и чинило му се као да је 
остало трага од ње; као да види траг њен, дугу 
зелену пругу од бундице и жуту од сукње и алеву 
од шалвара лепе и поносите Зоне Замфирове. 

ГЛАВА ДРУГА 


У њој је опис Манасије кујунџије, позналпог џ под именом 

чапкун-Мане или Манча, који је — и“ ако ова приповешка 

не носи његово име као наслов, — ипак некако главни јунак 
ове приповелаке. 


А ако се Зона поносила, што се свет за њом 
окретао, могла се, вала. поносити, и те још како, 
кад се за њом осврве Мане кујунџија! Јер п исти 
тај Манасија био је красан младић. Било му је тако 
двадесет две или три године. Врло је рано отпочео 
радњу на своју руку. Отворио је дућан пре неко- 
лико година, али га је затворио, јер је морао у војску. 
Кад је одслужио рок, вратио се, и тада је по други 
пут отворио дућан. Био је добар мајстор, али си- 
ромах; па ипак је било разлике између оног првог 
и овог другог, доцније отвореног дућана. Онај први 
је био мањи и празнији, а овај други већи п пунији. 
Онај први није имао ни врата, него само ћепенак и 
мајстор Мане је преко ћепенка ускакао ванредно 
вешто. Дугим ускакањем извештио се до невероватне 
лакоће, тако да је могао још онако у лету, у скоку, 
скрстити ноге и одмах се и посадити прекрштених 
погу као Турчин, и све је то, што би наши стари 
писци рекли, свршио у једном окатренућу. А пре тога 
би сам почистио метлом испред дућанчића задирки- 
вајући девојке, које се е чесме са стовнама враћале, 
или би е оним комшијом преко сокака разговарао, а 
тај разговор био је за водоноше као она Скилаи Ха- 
ривда за старе путнике. У дућан нико вишепије могао 
стати, зато у прво време Мане није држао ни шегрта, 
него је сам самцит у њему радио; пазарио и пазио да 
ко што за време пазара не предигне из дућана. У 
њему је пет дана радио а шестог, у суботни, па- 
зарни дан, пазарио са околним сељацима и ћурка- 
стим сељанкама и сељанчицама које се загледају у 

Мана — а био је врло леп — па и не умеју одмах 
да кажу, за шта су дошле и шта хоће!... 

Кад је ово по други пут, после војске, отворио 
дућан, и муштерија је према дућану многобројнија 
била него пре. И он сад није имао нужде да ускаче 
на ћепенак, него је улазио на врата достојанствено; 
застане увек мало на вратима и грди млађе, каже 
како се данас не може човек на млађе ослонити, па 
тек онда улази. Мане је сада узео и једног шегрта, 
који већ пола године дана — од последње славе 
Манине — како иде без капе, чупав и гологлав; 
јер још никако не може да се сети где је изгубио 
капу. А у могућности је да држи и калфу. Дућан 
му пун, а поруџбина сваки дан. Некада у оном 
малом дућанчету свом израђивао је само просто 
прстење, белензуке, звонца и меденице, и оправљао 
батаљене муштикле и олупане табакере; а сада у“ 
овом другом израђује и боље и скупље ствари, као: 
минђуше, зарфове, пафте, укоснице, ланчеве за са- 
хате, и муштикле и табакере од сребра и срме; има 
и старих грчких, римских и српских новаца, бави 
се нумизматиком п с тога чак држи и археолошки 
лист „Старинар“. 

Па као што је био добар мајстор, тако је био 
и леп момак. Црномањаст, лепа велика ока, састав- 
љених танких обрва и танких брчића. Већ и по самој 
својој природи и по занату свом кујунџијском био 
је отресит и пажљив на одело, а то је још више 
и притврдио служећи у војсци и то, као варошки 
син, у кавалерији. Носио се лепо и радним даном, 
а у толико лепше недељом и празником. Кад обуче 
оне његове уске чакшире маслинове боје, а на груди 
танку жуту свилепу памуклију, преко ње јелек и 
гуњче опет маслинове боје — а све у силном гај- 
тану — па се притегне траболос-појасом, за којим 
му је сахат о широком сребрном ланцу, који је Мане 
сам израдио, а на главу кад накриви фес, шајкачу 

или астраганску шубару — како већ кад време за- 
хтева — није било женског чељадета, ни млађег 
ни старијег, а да за њим не погледа! Млађе загле- 
дају, кришом испод ока, па тек само усптне, кад 
прођу испред њега. А чине се, као да га п не гле- 
дају, него гледају право преда се и иду ситно, право 
и пажљиво, као да прелазе преко каквог брвна, 
преко потока. А оне старије и познатије, оне ма- 
троне што носе лагиране папуче и свилене чарапе 
са црвеним петама, оне што кажу да га воле као 
своје дете, оне га не само слободније гледају, него 
се и зауставе и разговарају с њим; а кад се пра- 
штају, не може човек да сачека краја. По неколико 
се пута рукују и вичу: „Ај са здравје!“, али не 
пуштају одмах руку; држе га дуже за руку и све 
нађу по некога да поздраве. „Па поздрави се на 
мајку ти Јевду!“ па га пољубе у чело или у образ. 
И Мане пољуби у руку, и таман да пође, а њега, 
опет задрже, опет се рукују и веле: „Па поздрави 
се на стринку Кеву!“ па опет руковање и љубљење; 
и он опет љуби их у руку и извлачи своју руку, а 
оне опет: „Па поздрави се, ете, и на тетку Доку!“ 
па га опет љубе у образ, тако да мора формално 
да се отме и да бежи. Тако жене; на против, многи 
старији људи пису га баш најрадије гледали. Само 
духну на нос. „Хм! Ја-га, што је џимппр! Ана- 
сана!“ рекну, кад Манча прође крај њих, па се од 
силна чапкунлука ломи кад иде, а накривио фес 
на једно око. — „Ех, црна Јевдо, — што роди сина 
чапкуна/!...“ 

Млађе га истина нису могле и смеле љубити, 
али су га у толико чежњивије кришом гледале, 
нарочито недељом, кад игра оро на ћошку Шефтели 
Сокака. Од свију момака он је најлепши биоау 
колу најбољи играч, а према свирачима најгалант- 
нији. Увек је стопарац давао, кад је водио он коло. 
Кад је у коло долазио, онда би облачио једне ки-' 

цошке плитке ципеле са високим штиклама, а у 
свакој штикли био је, још кад се ципела градила, 
вешто намештен по један прапорац. Па кад Мане 
заигра и заплете и залупа ногама, звече они пусти 
прапорци и силно дирају у срце све играчице. Мане 
је најчешће водио коло. Само повове по једну де- 
војку, да с њом поведе коло. А она се стиди, хоће 


"од стида да прогута ону мараму коју је метнула, 


на уста, и сва срећна пружа руку Ману, па пгра 
с њим! Не игра него лети, кад Мане поведе „Осам- 
путку“ или „Потресуљку!“ И само они прапорци у 
Манчиним штиклама што казују, да играчи доди- 
рују земљу и да се ипак на земљи паласе!... 

А као што је био добар играч, тако је био 
добар и певач, ловац, јахач и весељак и за друштво 
човек. Кад год би свршио какав посао и зарадио 
добро, тада не би жалио ни времена ни пара, да се 
провесели и проџумбуси мало с друштвом. А то је 
било онда, кад би, на задовољство и своје и муште- 
рије, свршио какву мало крупнију поруџбину, а 
таких је, како који месец, све чешће и све круп- 
нијих бивало. Прочуо се мајстор Мане и са круп- 
нијих радова! Некада се поносио само муштиклом 
коју је извезао Ибиш-аги, или табакером у газда 
Гана, или сребрним претеном који је направио Ви- 
дену, кмету великовртопском. Славан прстен, ма- 
сиван прстен беше то, дуго се познавао на ћати 
Трајку! Кад га је приликом неких партијских раз- 
мирица и неспоразума зврцнуо кмет Виден, носио 
је ћата три недеље од истог прстена чворугу на 
челу, па изгледао с њом на челу као инорог. —– А 
какво је само сребрно кандило израдио за Светог 
Пантелеја; па сребрну ручицу за икону Богороди- 
чину у Дивјанском манастиру! И глас о вештоме 
мајстору Ману кујунџији отишао је далеко по свету, 
тако да је чак џи за Свету Богородицу Ржанску из- 


"радио тежак крст од срме. ..После сваке таке на 


ЗОНА ЗАМФИРОВА 17 


задовољство извршене поруџбине, осећао је мајстор 
Мане потребу да се мало поодмори. Тада би узео 
тамбуру и отишао у лојзе, или пушку, па отишао 
мало у лов. Или би узјахао коња, па отишао чак до 
Врања, до Коштане, па би у вече засео у какву 
малу кафаницу са добрим вином, и у друштву се 
бурно провеселио. Пио би, а чочеци би му певали 
и играли и вили се пред њим до зоре, а он их, ра- 
сположен песмом, свирком и игром њиховом, бацао 
на крило тако силно, да би им папуче полетеле чак 
у штукатор, и лепио би им стопарце и динаре и 
уверавао их да приме: јер је та пара, каже, „алал- 
пара!“ Због свега тога он је био радо гледан од 
млађег света, али многим родитељима није се до- 
падао поред свег његовог лепог заната п златних 
руку његових; није им се допадао, што је ловац, 
бињеџија и весељак — и тако је мајстор Мане од 
њих и добио онај надимак: чапкун-Мане... 


ГЛАВА ТРЕЋА 


Она је по мало ч наставак Главе Друге. У њој је даље 

испричан један моралан удар, који је задесио Мана — за- 

једно са последицама његовим. У овој глави је, даље, и ре- 

шење фамилијарног већа, које је било састављено из две 
старине п“ четмри таешке Манчине. 


Као што је Мане био мали мајстор, тако му ни 
кућа није била велика. — Кућа му је била у Јени- 
махали. Мала, али лепа бела кућица са повећом 
баштом, са доксатом, обраслим у ладолежу, хмељу и 
виновој лози. Пред кућом пуно шимшира, а међу 
шимшировим дрвећем један велики стари шимшир, 
који чак и хлада даје. Нико не памти, да је икад 

мањи и тањи био; и сам дед Манчин причао је да 
се још дететом играо под њим, и то под толиким 
истим! — Авлија је сва била у цвећу. Као и сви 
на Истоку, и Мане и мајка му Јевдокија волели су 
и неговали цвеће. У кући је било и голубова и гу- 
гутки у корпама, повешаним испод крова. Па кад 
цвеће замирише, а гугутке загучу — оријенталац 
се сваки тада радо одаје тихим сањаријама! Беше 
то кућица пуна евега и свачега, а највише топлине 
(оне топлине коју ћете узаман тражити код нас); 
као и све куће у тим крајевима беше она право топло, 
скровито и мирно гњезданце! Кућа није имала про- 
зора с улице. Изгледала је као була с јашмаком и 
фереџом. С улице је био само бео прост и једно- 
ставан зид, тако да укућани нису имали никакве 
везе с улицом. Прозори са улица им нису одвра- 
ћали пажњу породице на свет што пролази. И кад 
човек уђе у таку кућицу, — он се осети некако 
више сам свој; далеко од града и вреве и тишме 
градске, и он ужива у опој пријатној тишини ку- 
ћевној. — Осем кућице, Мане је имао и нешто 
земље; неколико њива, и један већи виноград ради 
грожђа и вина, и други много мањи ради теферича, 
јер је био на ванредно лепом месту, имао хладну 
студену воду, у близини певали славуји, а туда 
често пролазиле на рад босоноге девојчице с моти- 
ком на рамену, те је то Мана у толико чешће вукло 
у поље и зеленило, и правило му — крај оних при- 
родних лепота — теферич још пријатнијим. 

А Мане је волео да теферичи. Простре ћилимче 
—- које би донео за њим Поте шегрт заједно са ши- 
шенцетом мастике — збаци плитке кондурице с ногу, 
седне и узме тамбуру, па запева ону своју најми- 
лију песму: 

„Зелен зекир,л драго моје! 
Што ми, драги, не долазиш : 


1 Зекир, сафир, драги камен. 

Спиноћ сам ти долазија, 

По азбашче пошетаја, 

Алов јаглак изгубија. 

Ако ми га, драга, нађеш, 
Опери га, прати ми га 

По чирака Спиридона! — 
Опрала би, драго моје! 
Ракли-сапун нестањује, 
Бистра вода пресањује, 
Јасно слунце на западу! — 
Опери га, драга моја! 

Твоје руке — ракли сапун, 
Твоје очи — два кладенца, 
Твоје лице — јасно слунце:!,.,“ 


Кад год би Мане запевао и испевао ту песму, 
увек би, — и ако је био жустар и вредан мајстор 
— увек би тада зажалио на судбину своју и на 
уређење у свету: што је то Бог оставио, да човек 
баш мора радити и у зноју лица свога зарађивати 
хлеб, кад, ето, од левентовања лепшег и лакшег 
заната нема!... 

У лето зором, још за росе, одлазио би тамо, 
попио кафу, коју би сам тамо на сухом грању 
пекао, наслушао би се песме тичица и надисао 
свежег и мирисавог јутарњег ваздуха, умио би се 
јутарњом росом, па би се одатле, окрепљен и весео, 
враћао и отварао дућан, и био врло разговоран п 
предусретљив с муштеријама, које су већином биле 
младе и девојке сељанке, тако похлепне на минђуше, 
прстење и манистре. 


Ручао би како кад, некад код куђе а некад — 
и то чешће — би му се, нарочито кад има какав 
већи посао, јело у дућан доносило; а кад је што 
боље зготовљено, ишао би Мане кући и ручао 
с мајком. — Јевда, мајка Манина, била је још лепа 
и држећа жена, још испод четрдесет година. Остала 
је рано удовица. Имала је мужа којега је волела и 

обожавала, јер је и телом и душом био лепота од 
човека. А и сам епитет — управо епитети — све- 
доче то. У чаршији је имао неколико епитета: че- 
леби-Ђорђија, дилбер- Ђорђија, алимк-Ђорђија. Јахао 
је добра хата, носио лепо одело; није се бојао Ту- 
рака, и важио је као срећан и дрзак кријумчар; 
преновио је со, барут, књиге и друге поверљиве 
ствари из Србије. Изван куће је био поносит, а у 
кући нежан. Оплакала га је и искрено ожалила 
Јевда и жали за њим ево већ петнаест година. Ја- 
вљале су јој се прилике, добре прилике, али се она не 
хтеде удавати; јер ни један од тих што је прошаху 
није био ни принети њеном челеби-Ђорђији. А већ 
и сами им надимци казиваху то; беху то све нека 
имена буди Бог се нама! — Неки Тане „Домаћица“, 
неки Ване „Јагурида“, неки Гане „Мајки на душица“ 
— и све тако нека имена! — Добри људи, лепе, 
прилике — али при свем том, ипак бедни изгле- 
даху према покојном Ђорђији, оцу Манином. И тако 
Јевда остаде удовица и посвети се сва неговању и 
васпитању сина свога, који је био сушта слика и 
прилика свога оца. Она је лебдела над њим; свака 
најмања потреба била је одмах испуњена. Она. је 
чисто умела сину и мисли његове погодити; чим 
би само помислио иу себи зажелео нешто — мајка 
би му погодила шта жели и мисли — и испунила 
му већ! 

И код тако лепог живота и слагања, како је 
морало бити Јевди, мајци Маниној, кад је чула да 
јој нападају сина у једним новинама; и кад ради 
тога Мане постаде пргав, па сваки час долажаше 
у сукоб с мајком, коју је дотле увек најнежније 
ословљавао. — 

— Јевдокијо, црна друшке Јевдо, твојега ти 
Манчу, ете, турише у новине!... тим речима је по- 
здрави једно јутро комшика њена Таска. 

— Туго-0-0-! викну Јевда преплашено. А за 
што га турише! Неје чиновник, та да се карају:! 

— А кој знаје! Ама жишш о, стринке, напра- 
јише оди момче! ..И чочеци и ченгије турише на 
куп сас њега у новине. Леле-е!! Срам да ме изеде; 
ем што сам сал комшика — па иска срам и рези- 
лак да ме изеде! Чети си свет, — па се смеје! 

И доиста беше изишла једна подужа белешка, 
о мајстору Манасији (реч: мајсшор беше под на- 
водницама) где се напада на њега: да није никакав 
мајстор и да не требају свете цркве да поручују 
код њега црквене .утвари и сосуде, — јер он зараду 
ту упропашћује са мухамеданцима, нашим највећим 
непријатељима, непријатељима свију наших светиња! 
Белешка је била подужа, пакосна и заједљива. А 
потекла је од једног кујунџије дошљака, коме посао 
није ишао најбоље; или, управо, ишао је посао, али 
он није био задовољан зарадом. Признавао је да му 
је Мане опасан конкуренат, кад се узме у вид његов 
кућевни трошак и кафански џепарац. Зато је нашао 
неког адвоката буџаклију и замолио га да се за- 
узме, рече, за праведну ствар и да му напише за 
новине. 

— Они нама просто не дају да живимо! тужио 
се тај господину адвокату. Они живе — будите Бог 
с нама! Ништа не купују на пијаци!... Кад си их 
видео у парку, да се шетају ко други људи Јевро- 
пејци; да изведу жене, или сестре, или рецимо, сва- 
стике #! ..Или у вече на концерте да дођу г!... Јок, 
брате. „Ми ће си у лојзе искочимо!“ Па понесу и 
шта ће да поједу и шта ће да попију; нико паре 
њихове не виде! А ја сам светски човек; ја хоћу 
добро да поједем, па, брате, и да попијем хоћу... 
Код мене мало који дан да нема супе, а они пра- 
зилук и на први дан Божића... С таким светом не 
може да се издржи конкуренција. Па ја онда треба 
да крадем срму и сребро — па да могу конкури- 

сати с њима... А мени отпадали нокти на Горици; 
то јест, није баш мени — али исто ко да је и мени!... 
Па, молим те, ујдуриши ти то; а ја знам, шта је право... 

— Не бригај ти! рекао му адвокат пружајући 
келнеру чашу и питајући га, која је; Ти памти... 
Је л' седма; Добро... Кад ти кажеш, верујем. Ја ћу 
да пијем, а ти памти, па наплати! Наплати, брате! 
А за тим се окрене клијенту, па настави: Не бригај 
ти, рече скидајући шешир, јер му се глава чисто 
пушила од пива. знаш ли, бре, како ћу да га пот- 
купим!; Море, ни пас с маслом неће га моћи по- 
јести!... 

И одржа реч! — Написа тако, да је све брујало 
по граду. Читали су и пријатељи и непријатељи 
Манини; они га жалили и замерали му и заташка- 
вали „бруку“, ови ликовали и ширили даље тај 
глас. — Мане је био као луд неколико дана. Није 
се он навикао на таке ствари, није био чиновник, 
па да је огуглао и да може тако лако прогутати и 
сварити ту ствар као други, цивилизован, свет! Био 
је бесан. Турио је каму за појас и готов био на 
свашта; али никако није могао да дозна: ко је то 
написао, поред свег трагања и распитивања, а по 
потпису се није знао ни могао управљати, јер је 
на свршетку овог пакосног написа као потпис ста- 
јало само: „Један веран син наше свете православне 
цркве“. — И морао је најзад и Мане прибећи перу 
пи писању, том новом оружју, како кажу, и напи- 
сати једну исправку. Исправку му је написао баш 
онај исти адвокат буџаклија, који је и непријатељу 
његовом написао напад на њега !... 


У кући Мана кујунџије несрећа. Она лепа 
идилска тишина претвори се у паклену досаду. Јевда, 
као убијена, а Мане зловољан. Јевда никуд не излази, 
а Мане опет слабије преко дан долази кући; аи 

кад дође, боље да не дође, јер је пргав и џандрљив. 
Свачему махнише, ништа му се не допада као пре; 
ни јело му није зготовљено као што треба, ни по- 
стеља му није намештена по вољи, ни кошуља 
му није опрана и упеглана, као што би он хтео. 
јваки час сукоб с мајком, према којој је дотле увек 
послушан и особито пажљив био. А Јевда ћути, 
трпи, и плаче кришом. И то је тако трајало неко- 
лико дана, тешких и црних дана, а за тим, мало по 
мало, па се смирило и утишало. Тек онда поче мајка 
поиздаље наговештавати Ману: да би већ требало 
да јој нађе „одмену“, јер она је, вели, већ остарела. 

— Дође си други земан; заступи други ред 
„п адет, говорила би му Јевда. Тражи, си дете, при- 
лику спроти теб'; а наше старовремско, —- беше 
веће!... Што да те турају у новине!2% Што да си 
губиш младос' и лепотију по мејане и кафане сас 
оне роспије, никакве вере!... Та да те турају у но- 
вине и да те чете по махале и по чаршије!% Зашто, 
Мане, дете моје; У зем да пропаднем, оди срам и 
резилак! Жива ти ја! Узми си, доведи си дом не- 
весту! Погле кол ки човек стаде! Татко ти Ђорђија 
беше у Котине године, кад ме доведе у кућу си! 
Е зашто да ти пропада векг!... 

Тако је Јевда говорила сину. Мало који дан 
да му није читала и говорила. И Мане јој рече да 
је то и његова давнашња жеља. Обећа јој да ће 
урадити онако, како она жели. 

И тако је тај испад у новинама имао за по- 
следицу, да се учинио тај прекрет у животу Манином. 
У осталом, и без тога не би се дуго чекало на то, 
јер тамо, на Истоку, раније се и сазрева а ранијем 
стари. Чим девојче почне да гризе доњу усну и 
терзија јој почне да мери и шије фустане — она 
је за удају; а дечак, чим почне да криви ноге и 
накривљује фес на једно око, и да гледа врхове од 
ципела — он је већ за женидбу !... Чим отвори дућан, 

одмах осећа да му треба и домаћица. А и сви му 
повлађују, сви га хвале да је добра прилика и веле: 
„Море, па има си човек и дућан!“ иако је том чо- 
веку тек осамнаест година, а дућан му мало већи 
од већег путничког сандука. — Такав је тамо обичај. 
Јер чим неко има само мало веће бркове, већ га 
зову и саме удаваче „чича“, а ако још пусти и 
браду, њега сви зову „попе“ или „дедо“, па ма ко- 
лико се он на то љутио. А кад пролази махалом 
сав женски свет, и жене и бабе, одају му чест: 
устају с прагова авлијских врата п остају тако сто- 
јећи — са мало погнутом главом и рукама под пасом 
— све док он не прође!... — Зато, хтео не хтео, 
мора — да се жени, јер га све гони — и комшилук 
и чаршија и кућа и родбина. Родбина тек само по- 
веде реч пред њим о њему: „Море, оће, ете, да га 
женимо!“ А он обори главу, гледа у страну, стиди 
«се, —— алп не пориче, нити се брани. У опште код 
те средње класе са женидбом иде много брже п 
лакше него код оних виших, богатијих и ученијих. 
Али зато п нема ту оних силних маторих момака, 
који се туже на влажно време и на рђаву кујну, 
нити оних силних зловољних маторих девојака, што 
миришу на камфор и носе памук у ушима. — Не, 
овде никад дотле не сме, и не може, да дође!... 
Тек спопадну човека који није ни у сну снио, и 
ни накрај памети му било да се жени, и навале на 
њега са свију страна: да се жени! Као несташна деца 
кад метну коњску муву магарцу у уво, па га тиме 
силно узнемире, те се, јадник, узаман баца ногама, 
стреса товар и самар, али му све то ништа не помаже; 
— тако и овоме само пусте у уши мисао о женидби 
и женици — и ви сутра лепо не можете више да по- 
знате оног јучерашњег сређеног, мирног и задо- 
вољног човека! — Тек му кажу: — „Море онај „чо- 
век“ много се нешто распитује за тебе!“ — „Који 

човек“ — „Па, онај, де... у сукњи; из јучерашњег 
друштва!“ –—- А он се сећа, смеши се и каже да 
га се то баш ништа не тиче, а обично заврши: „Па 
шта каже, Богати“ — „Каже: да јој се допадаш“. 
— „Славе тиг“ — „Здравља ми!“ — „Па шта каже 
јошг“ — „Каже да јој изгледаш горд, и вели: Шта 
чекаш, Ваљда се још није та срећна, та твоја бу- 
дућа, родила; Или, вели, ваљда тражиш много 
пара!“ — „Здравља тиг То баш кажег“ — „Ама, 
молим те, ни речи!“ вели онај тајанствено. „Молила 
ме, да ти ништа о томе не кажем !2“ — „Их, болан 
брате!“ вели онај и сада само мисли о томе и ни 
о чему другом. Налази да му је живот пуст, да 
нема неге довољно. Помишља чак и на старост и 
болест, која може наићи: па ко ће га тако свесрдно 
моћи дворити, ако не жена, та верна другарица 
и сапутница човекова, и он осећа да не може више 
овако остати! У кратко, чуди се како то и може 
и једног дана бити без „домаћице!“ Налази да је 
то најлешша женска и да просто не може без ње; 
она је само за њега створена а он за њу! И један 
дотицај коленима испод стола, и једно „ши“ које 
му она први пут изрекне, — привуку га и при- 
тегну силно њој, као нај јачи конопци и ланци („ру- 
жични“ наравно)! И не прође много, а свет га види, 
лепо избријана са подбријаним вратом, омирисана 
берберском сапуњавицом, где достојанствено — окру- 
жен неким теткама и стринама — гега у проше- 
вину, а уши му се црвене од тешка стида, 
Нешто тако могло се очекивати пи у овој при- 
лици код Мана кујунџије. О тој ствари је већ не- 
колико дана мислила најозбиљније Манина мајка 
Јевдокија, па је на послетку и сазвала једно веће, 
фамилијарно веће од родбине, веће постаријих жена. 
И оне се одазваше и дођоше. Дође и тетка 
Дика и тетка Кара, и стринка Парашкева и друга 
стринка, Николета, и тетка Рушка, коју су сви сма- 

трали за род, а нико није знао да каже, како им 
је род. Манина мајка им каже зашто их је звала. 
Исприча им шта ју је нагнало да убрза ствар; 
· исприча им о новинама и о оном резилуку, и каже 
им да озбиљно хоће свога Мана да жени. Пита их 
шта оне мисле. Свака је говорила и свака се ре- 
довно бестрага далеко удалила од саме ствари и 
отишла на десето; свака је била опоменута да се 
не удаљује, него нека се држи саме ствари, и свака 
се нашла увређена и дизала се, да иде, па свака 
опет остајала. Али све скупа ипак сложне беху у 
томе: да Манча треба већ да се жени, и да оне 
све сложно треба да легну на посао, па да му траже 
прилику. И када бану, и незвана, и дође још једна, 
четврта тетка, нека тетка Дока, са рукама преко 
трбуха, и запита их: шта су се скупиле% рече јој 
важним и озбиљним гласом стринка Парашкева: 

— Збрасмо се, стринке Доке, оћемо, ете, да 
женимо оној наше магаре!... 


ГЛАВА ЧЕТВРТА 


У њој је испричано једно фамилијарно веће, на коме је 

уаврђен списак кандидаткиња, пао јеста девојака за удају, 

или још боље, девојака, од којиг једну тареба себи за са- 
путницу у осивотау да избере мајстом-Мане кујунџија. 


Неколико дана доцније, а код Јевде се опет 
скупљају на ново фамилијарно веће. Сваки час тек 
заклапарају налуне или папуче преко калдрмисане 
авлије, и једна по једна стрина или тетка долази, 
са рукама под пазувима. Скупљају се, и ту су већ 
на окупу све тетке и стринке, ту: Дика, Кара, Рушка, 
Парашкева, и Николета, и Дока. Све су оне дошле 

на позив Јевдин,_ само најмлађа, тетка Дока, дошла 
је, као и увек, незвана. Била је то још лепа и једра 
жена, мало чудних манира. Често се заборави, па 
звижди сокаком. Њу су обично увек избегавали; 
нити су је позивали к себи у кућу, нити су је во- 
дили, кад су куда ишли. А ако су је баш кадгод 
и повели, — то је увек било после дужег свађања 
и погађања око постављених услова, на које је 
услове Дока тешко пристајала. Јер Дока је била, 
врло незгодна; увек би по нешто лупила, и ако је 
нико питао није, и често би тиме друштво у не- 
прилику доводила. А имала је обичај да оно што 
каже, упорно брани, па и да се потуче; јер је била 
позната као убојица. Зато су је избегавали, а кад 
је се нису могли отрести, него су је морали повести 
— водили су је само под тим условом: да ништа, 
ни речи, не сме проговорити. Редовно се тада мо- 
рала заклети у својеочии у живот свога мужа Со- 
тираћа — кога се она, узгред буди речено, врло 
мало бојала — да неће ни уста отворити! Но, у 
осталом, све то избегавање њу је мало бунило, а 
онима је мало помогло. Јер Дока је увек умела не- 
како лако и вешто да намирише, где је добро 
друштво, било по каквом мирису од пржене кафе, 
или по звуку од цврчања на тавици, било на по- 
слетку по папучама и налунама, поређаним испред 
неких врата, — што је за њу увек био најбољи и 
најнесумњивипји знак и доказ, да ту има друштва, 
и да ће бити кафе и јеглена. 

Четири тетке и две стрине Манине поседале 
по миндерлуцима унаоколо и све срчу кафу, а по- 
неке и задиманиле као мушко. Тетка Дока пије и 
кафу и мастику и уз то пуши као Турчин. 

Орчу кафу и разговарају о удавачама, за које 
су нашле, да би могле бити прилика за њиховог 
Манчу. 

Поче стринка Парашкева: 

— У Мадине, ете, там' спроти Зелену Чешму, 
какво девојче искочи — пуста не остала!... Онакву 
лепотињу веће у мој век — а ја сам си жена уба- 
вачко стара — јоште не видо'... Фрузина гу, ете, име... 

— Мори, зар она си је једна! прихвати тетка 
Рушка. У Јордана Калтагџије дом — што си про- 
цафте девојченце, ете, оно Тимче.. Како замбак 
тнка! Да остаде јоште турцко, — ћаше, две ми 
очи, заради њума зулум да се напраји на веру ни!... 
Е, што му, Јевдо, не збориш, ете, за њума: 

— Е, што да чиним! вели Манина мајка. — 
Зашто да му зборим; Што да га карамг Карање 
нема! У војску терају сас зор, а у женидбу — јок! 

— Ели је, зар, у Београд бегенисуваја какву 
мазну београђанку, — та му саг ове наше несу 
прилика! умеша се тетка Дока, али не доби одго- 
вора ни од једне из већа. 

Споменуше још неколико њих. Споменуше 
Дику Гричарску, Ленче Кубеџијско, Доне Чешмен- 
џијско и Зоне Ставрино и Јоне Мамино. Све су то 
и лепе и поштене девојке и радене девојке. Целе 
недеље раде у кући, у недељу у свиленим фуста- 
нима у коло, а у понедељак завргну мотику преко 
рамена, па певајући „Зелен зекир, драго моје“, иду 
у поље, у њиву или у виноград... Све су то биле 
лепе прилике за Манчу. Признаје то Јевда, и каже 
да ће говорити Манчи, сину свом. 

— Да збориш, Јевдо, рече јој тетка Дока. Да 
му збориш, ем повише да му збориш за тија де- 
војчики! Што да си седи неженат, та да си губи 
век и године%! Дервиш ли је, калугер ли је, — та 
да си самотује%! И ја му зборешем, ама ме ич не 


слуша !... „Ајде, вика ми он, ћути си, Доке! Тебе 
ти лаено, рече; ти си мислиш да се саг ласно може 
да ожени, — да ми је мен', рече, ласно невесту да 


нађем, како теб' што је ласно шишенце ракијке да 

си пијнеш !,.. „Бећарлк џиби султанлк олмаз“,! 
рече, и толко! Не теде више, куче, ни да си збори с . 
мене, а и ја га — кад видо што је брљив, — ба- 
тали!... А што па има девојчики, што су приста- 
сали за удавање, — паша, па да гим не манише! 
Ем колко ги мило да се удадну, и тол'ко ги јоште 
два пут помило за нашега Манчу, од кад се, ете, 
врну из војску из Београд !... 0, Божке! Кол ку ми 
чее' чине и давају девојчики, а све заради твојега 
Манчу! Убаво си видим, демек, зашто је тој! Преко 
чаршију трче, та да ме у руке целују, „живо-здраво“ 
ми рекну... сал што се срамују да за Манчу, ете, 
питују.. А из очи ги, ете, тој четим!... А ја си 
веће убаво знајем, заради кога ми тај чес чине. 
Некња си беја у амам, а туј си у амам беоше и 
оне, ете, та Дика Грничарска, Гена Кривокапска и 
Ленче оно Кубеџијско. Беше ту и оно Зоне Зам- 
фирово; ама оно си, како чорбаџијско, беше са своји; 
не бањаше се ни па збореше сас овеја. А ове — 
ама знаш како ми чес давају, како ми лацкају! 
„Отрпинке, стринке, мори! Еве ти мој сапун!“ вика, 
једна; „Узни си, стринке Доке, мој сапун, кирид- 
сапун је!“ вика па друга. Божке! Да се поломе 
служејећи ме!.. А ја си седим, па, како пашина 
мајка, примам си чес и од једну и од другу, — 
ама си мислим у мој памет: „А, рипчики! Да се 
истепате ви за тој, викам; ја, ако сам си жена проста, 
убаво си знајем, дек неје заради мен тој.“ Па си 
зборим у памет: „Бож'ке, која ће ми саг бидне 
снајка у овеј покладе !'... А лепе, па убаве што су 
— лелее, Јевдо, очи да си не скинеш сас њи! Ја 
ги сал гледам па си сеирим! А туј при мен' си 
седи ан'ма на Имер-агу, па рече: „Виде ли, Доке, 
што је, рече, убаво овој Зоне Аџијско; па бела како 
замбак, а очи гу како бадем, а грло како филдиш, 


1 Ни султанлук није као бећарлук. 

а уста гу, рече, како мерџан-атеш! ...Ех, рече, пуста, 
рече, вера што ни смиће и на нас и на вас, — а 
кеиф ми, рече, да гу узнем, ете, за мојега Халила/..,“ 
И истин' збореше жена! А ја гу теке тагај топрв 
погледа малко боље Зону. Па кад гу видо' ону 
њојну тнку снагу, па оне њојне пусте косе, па оне 
беле цврсте груди, како два филџана — па оно 
њојно девојачко срамување! Леле, тугоо!! викну 
Дока, па се завали онако бећарски и распали цигару, 
сркну из филџана, па настави: А мен' ми дође ништо 
жал, па си зборим у памет: „Ех, црна Доке, пусти 
твој к'смет!... Што несам бећар; та да гу ели узнем 


— Ајде ћути си, несрећо! обрецну се Јевда на 
њу. Неје те ни срам:!... Како збориш то !... 

— Ете што!.. чуди се и брани Дока. Што 
си лошо зборим 2... Ако си прајим кеф, белким сасе 
усаа си прајим; ништо, ете, лошо не напраји !... 
рече и испи опет једну чашицу мастике, па додаде: 
Ако искаш, Јевдо, ете, све да ти ги зберем један 
дан на куп у амам — та да гледаш и сеприш и 
бираш, ете, за твојега Манчу, па да ти, како и мен", 
дође жал и криво — што неси ши Манча! 

— Их, гракнуше неке, што је брљиво! Неје 
те ни срам! Пи, какво зборење! Иди си дом! Не- 
срећо бећарска/!... Дом да си идеш! повикаше и 
скочише све на њу. Кој те је зваја !'... Ај' си дом!... 

— Кој да си иде дом:! Ја ли! плану Докаи 
скиде једну папучу и стеже је. Рушка, нек си искочи! 
Каква му је она тетка!%... А кад буде ништо зорт; 


— Ја-гу, што си збори! кара је Парашкева, а 
спустила мало глас од страха. Еснафска жена — 
па каква си је!.. Кад ћеш си, мори, Доке, црна 
Доке, ете, памет да спечалишг2! Тој ли је зборење:! 
Неје те ни срам оди овој чупег рече п показа на 

измећарку Дену, којој одмах затим даде очима знак: 
да покупи филџане и ракијске чашице и шишенце 
с мастиком, којом се — чешће од свију — послу- 
живала тетка Дока, док је причала слике из хамама 
— па да све то изнесе напоље. А то је сасвим умесно 
било, јер ако и даље остане то ту при руци тетка 
Доки, — ко зна шта све може лупити и испричати 
(па и потући се с неком!) тетка Дока, којој су фес 
и шамија дошли већ мало више на криво, и тако 
издавали њено расположење ! 

А за тим се подигоше све с миндерлука, Дена 
им већ окренула налуне и папуче ка авлији, и ове 
поново, онако стојећи, још једаред изређаше имена 
девојака, које треба Јевда да спомене и да их по- 
хвали пред сином Манчом. 

— Ама с мен у амам да искочиш, салете је 
Дока; да сеприш и да видиш једну убавињу и ле- 
потију оди девојчики!... Мори, у пашине сараје, па 
би искочиле и там помеђу три тесте Ђурђијанкен 
Стамболијке потакве; искочиле би и там најлепе 
и најубаве!... 

— Де-де! Ласно за тој, мори, Доке! Ће иско- 
чимо једанпут! вели Јевда, само да је скине с врата. 
А. саг, иди си па легни; преспиј си малко, Доке... 

— Ете, тој Зоне Чорбаџијско да видиш сал!... 
вели јој Дока излазећи. Ја ћу си разберем, кад ће 
Аџијски у амам, па да си одемо ја и ти; а ја ћу 
платим амам и за мен' и за теб' —— сал оној Зоне 
Аџијско да видиш и ти да сеириш, па... ако што 
неси мушко... 

ГЛАВА ПЕТА 


Она је управо као нека епизода. Као епизода узета, она 
је, истаима, мало подужа, али, узета као роман, она је 
ипак крашка; јер она ч није управо наишла друго него 
један кратак сензациони — ал за родилаеље врло поучи- 
телан — роман, у коме су јунаци: млади Мишпанче Пе- 
тпракијев џч нека Швабица Хермина.. Све ово морало се 
пистричалац, да виде чалааоци тред каквим је амбизом врло 
лако могао ошпи “ наш јунак Мана кујунџија. 


По решењу фамплијарног већа, Јевда узе преда 
се једнога дана сина Манчу. И пошто је женидба 
у начелу била већ свршена ствар, — разговараше 
сад о њој онако у појединостима. Јевда му спомену 
и изређа имена свију девојака. Спомену му Фру- 
зину Мадину, како је вредна, кротка и лепа, и до- 
даде да није ни чудо, кад јој је татко Грк из Филибе; 
за тим му спомену Тимку Јордана Калтагџије, по- 
хвали је како је здрава — „како мечка“, рече Јевда 
— како лепо тка и води сав домазлук; Дику Грн- 
чарску наговести му и рече за њу врло много лепих 
ствари, како је здрава, вита стаса, „како се, кад иде 
чаршијом, срамује, како и прилега на девојче“, како 
је послушна и како има лепо грло, кад запева „зЗа- 
певало булбул-пиле, мисли зора је“! Ленче Кубе- 
џијско, Зоне Ставрино, Јоне Мамино и Гену Криво- 
капску — све их спомену, о свакој рече што се 
доброга могло рећи, и запита га: шта он мислиг 

Мане је ћутао. А кад мати навали на њ, он јој 
рече да није то баш тако хитно. 

— Море, Манчо, сине, докле ће си момак:! 
вели му мати. Снају да ми доведеш у дом, да ми 
хизмет чини, та да сеи ја малко одморим... Ласно 
ли је мен", да ја, у овеј моје године, месим леби 
гот вим ручак п за теб' и за момци и чираци твојиг!... 


————— 

(Читаоцима је познато да у Манчином дућану није 
било, сем Коте и Поте, никаквих других момака и 
чирака — али то је сујета мајсторске мајке, што је 
тако рекла!) 

— Па ће се женим, нане, ти ич бригу да не 
береш! умирује је Мане. За мен ласно; теке за 
теб' искам да ти бидне убаво! Зашто да узнем 
нику, а она да ти чес не одава, — бива ли, а2... 

— Море ће ми одавају чес, за тој бригу да 
немаш. Ја већ и саг јоште видим што ме почитују... 
Ете, избери си једну оди тија што ги ти каза 
отопичке... Коју искаш, а мен' ће бидне право... Све 
су си убаве... 

— Ех, одмахну Мане руком. Та што ако су 
убаве! Оне ли су сал убаве; Има време!... 

— Мори, Манчо, побрго работи! Зашто ће ги 
пограбе чорбаџијски синови, како чаршилије, ете, 
_ вруће мекике сабајле, — па што ће таг да чипишг!,., 

— Ама, де, јаваш, нане! смеје се Мане. „Што 
ће да чиним 2“... Па ћу си узнем једну! Што ми 
ти па саг толко збориш, како да до годипу неће 
па да искоче пови девојчики, и јоште може по- 
убави и покротки девојчики да бидну оди овија ово- 
годишњи... | 

— Ама, ја веће видо' мој к'емет и срећу моју 
сас теб'!... вели му мати љутито. Мане, Мане, мајка 
ти не плакала! Што мислиш“ Ја сам си проста 
жена, па се ич пе разбирам и не знајем овој са- 
гашње '!... Стра' ме, што ћеш сас мен' да напрајиш 
резилак, како онај твој Митко чорбаџи-Петраћов, 
што напраји резил сас мајку и татка му!... 

— Што ће начиним#! Ајде и ти па, нане, 
како си тој па збориш!; рече прекидајући разговор. 
А за тим метну шубару на главу и оде љутито. 

— Неје без ништо! рече Јевда после дужег 
размишљања _ Тугоо, ако је бегенисуваја нику бе- 
лосветску, — у Нишаву ћу, ете, да рипим!!... 

Дуго је седела тако на миндерлуку у једном 
ћошку од собе, и мислила. Шта све није помислила. 
Бранила се одтих многих и свакојаких мисли. — Леле 
тугооо! Истин' рекоше који казаше: „Да не дава 
Господ на дете што му мајка помисли!“ Ете п с мен' 
и Манчу ми алис та си је саг работа! Може да и неће 
бидне баш тако лошо! Доне! Доне, мори! Доне, не- 
срећо селска! викну Јевда и зовну измећарку. 

— Што искаш, стринкег2 

— Поскочи, дете, до чорбаџи-Тасу п рекни; 
„Вика те стринка Јевда; искочила, рекнп, голема 
работа! Ама брго, рекни, да дођеш!,..“ 


% 


Не прође много, а ево чорбаџи-Тасе. Вио је 
подаљи рођак, падао јој као неки девер, а она њему 
као спаја. На њега се Јевда обраћала увек, кад је 
у певољи каквој била, и тражила паметна савета; 
њега би позивала, и он се одмах радо одазивао 
гао и сваки рођак, али канда је мало, онако потајно, 
и уздисао за Јевдом, и то годинама безнадежно 
уздисао. Почео је, док је још девојка. била, и још 
није престао уздисати; али о тим уздисајима на- 
равно да Јевда није смела ништа, знати... 

— Што искаш, снајке Јевдог запита је Таса. 
Што ти требам 2 

— Позва' те, бата-Таско, имам си, ете, голему 
муку да ти рекнем... Оно моје брљиво дете... Манча 
де.... искам да га женим, а он се, ете, рита, како 
магаре, кад си неће самарицу на грбину... |, какво 
је тој саг заступило, Бог да чува!... Ни се татко ни 
се па мајка слуша! Што је овој“ Батиса ни се све; 
све се батиса, бата-Таче!... Е, како тог... Ники ме 


— Е, уздахну Таско, тој си је, Јевдо, наш 
кемет.. Кад беомо деца, ники нас, ни татко ни 
мајка ни, не пита: оћемо ли ели нећемо; а саг, кад 

сами стадомо „татко“ и „мајка“, — саг нас па 
не питују наша деца!.. Преди нас наши ста- 
реји нас не питаше; а саг нас па наша деца не 
џитују! — Тој ти је, Јевдо, што каза, отопчке, наш 


· — Ама, бата-Таско, неје ми мен' мука ни стра' 
за тој! Неје, две ми очи! Ако, што неће да ме пи- 
тује; ако, бата-Таско! Та што да ми је па за тој! 
Друго заступи саг! СОрбија!...Србија слободија!... Ако 
за тој; Нек си не пита, нек сп избере што си милује. 
Ете, и мој покојни Ђорђија не пита много, веће рече 
на татка ми: „Ако гу пе давате сас алал, ете, Јевду 
вашу — а ја ћу гу уграбим; а Србија, вика, и плот 
неје далеко!“ Ама стра' ме, да не узне нику бе- 
лосветску... 

— Е, ашкоље н за тај реч! Тој ме и мен' стра, 
Јевдо! одобрава чорбаџи-Таско. Батиса пи се све, 
снајке Јевдо! Све ни батисаше: и варош, и чаршију, 
и село, и цркву, и кућу, и стари адет, и стари чес', 
и старо живување — све пи, бре брате, батисаше 
јабанџшије!... Овој какој ће да му бидне, кој ће да 
знаје!... А Бог да чува! Много лошо, Бога ми ти 
казујем!... 

Јевда уздахну и одобраваше главом, па додаде: 

— Мину старо време, — беше му, бата-Таско)!... 

А бата-Таско уздахну и прихвати: 

У старо време се знало, бре брате, кој је 
стареји, кој млађи; кој је големаш, а кој си је па 
фукара!... Млађи одаваше чес' па стареји своји. 
Кад си татко седи, син му стоји; кад си татко праји 
цигару, син си већ чека сас машице и жар; кад 
си татко збори, син си ћути, слуша, пе сме да 
збори! Па се знало, бре брате, кад је дан, а кад си 
је па ноћ! По-за домаћина смејаше ли кој да улегне 
у кућу! А си домаћин дође, а измећарка си тури 
чивију на порту — и свршена работа! Нема веће 
нико да улегне па порту!... Нема доцна кући до- 

лазење! А саг“%.. Пантим у оној време, у годину 
један пут ели два пут ако си искочим поради, ете, 
некуј послу у чаршију. Па ели узнем по-за себ' 
измећарче, ели си сам узнем фенер, окачим га на чи- 
буче ели на пуле оди џубе — па ви пролазим мирно 
прокај турцки каракол... Не сам, бре брате, џимпир 
ели качак, ели кумита, — та да си брез фенер 
идем преко сокак! ...А саг!... Судија, бре брате, чи- 
новник, ели приседник суда, дрт човек, бела глава, 
бре брате; има си зетови и унучики, — па си про- 
лази, па ни има по-за себ' измећара, ни фенер, ни 
бастун, веће пролази — да прошћаваш — како ники 
мачор, кад си остави мутвак, та се дигне и зареди 
по маалу на нико рђавство. Бога ми ти казујем !... 

— Лошо време заступи ! Седи си, бата-Таче!... 
вели Јевда, и нуди га. Ако ли једно кафенце 2... 
Доне, мори, Доне! Ела испеци ни две кафе !... 

А газда Таче седе и поче: 

— Ете саг ми, Јевдо, дође ништо у памет, и 
присети се да ти кажем... Некња си зборим ништо 
сас онога мојега комшију, чорбаџи-Петракија. Море, 
има си човек голему муку сас онога његовога Митку. 
Причаше ми човек све... Сал што не плаче, колко 
му жал дође и тешко! 

— Е, е! Туј ми се уврте — рече Јевда п по- 
каза чело — ете, тај Митка!... Па што збори Пе- 


Лошо збори, много лошо збори. Давију ми 
правија !... Да сам учија нике чкоље, — та да 
испишем, ете, толку књигу! вели Таско и одмери 
руком једну ужасну дебљину. — „Ласно ти теб' — 
рече ми некња Петракија — имаш девојке, сина 
немаш, — бригу немаш!.. А мен ме изеде оно 
моје пцетиште !“ — 

— А ти, викам, зашто га испусти! „Дрво се, 
викам, савија док је младо!“ има селески реч. Та и 
сас теб' п Митка ти алис та си је работа ! „Море, Таче, 


[2 

рече, не знајеш моју муку, па си збориш тако. А, 
истин', рече, ја сам кабает, много сам, рече, кабает! 
Ете веће две године и повише!... Ама се вукујем 
и теглим с њег' како ала с берикет. Да чујеш сал“. 
Та стаде да прича: 


Причање несрећног оца Петракија о свом несрећном сину 
Митанчи. 


„Полани, рече, — отпоче бата-Таско Јевди Пе- 
тракијеву причу — кад му купи једне путине код 
Вана кондурџије, таг топрв запази, што ће имам 
муку с њег повише него што татко ми имаше, ете, 
сас мене! Плати за путине осам динара — ем беле 
паре, бре брате, рече, малко ли је!... Ама знајеш 
како бе'у цврсте и јаке путине, па ем сас потковице! 
Донесо) ги дом и дадо му ги, и он ги узе! Ама 
— ете саг ми долази у памет — узе ги кучиште, ама 
ме не целива у руку, како је адет у њега. Обуче 
ги, и један дан одија сас њи по чаршију, а јутре- 
дан неће да ги обуче... Ја си мислим: зар ће ги 
чува па за недељу ели светак!; Па ми дође ништо 
мило, та реко' у себ': Бреее, овој ће куче искочи 
пбтрговац и од татка и па од татка на татка му!... 
Ама да чујеш моју бруку ! Стиза недеља, па светак, 
па недеља, погледам ја — а он си јоште идеу 
поцепане путине! Чорбаџи - Петракија син, па си 
иде како измећар, белосвецки ники! А зашто, море, 
ти не обукујеш нове путине, викам му ја, што ме 
резилиш #! Он си ћути; ћути си, жена» како камик! 
Прође си јоште једпа недеља, а ја веће не мога' 
да си ћутим, веће викну: А, бре, ћопек-сене, што 
си не обучеш нове путинег; Он си па ћути. А до- 
макица ми Персида, кад виде, што ће искочи једно 
тепање, рече: „Неће си, вика, дете турцке путине; 
иска штифлетне а-ла-франга да му, ете, купиш!“ 
— Што бре, ешеку; Зар татко ти чорбаџија први 

у чаршију и код влас' и при официри и инџилири 
—- па може да носи путине с потковице, а ти не 
можеш!; Море ће понесеш, па како селска невеста 
ће ги обучеш и одиш у њи. А он, куче, — и кој 
га бре научи, да си тако збори! — рече: „Нећу да 
ги носим ; бос ћу си идем, ели у селски оп'нци, а да 
ги носим, рече, — нећу !...“ Е, зашто нећеш; — 
„Не могу“, рече. Зашто не можеш“ — „Не могу, 
рече; трупам, рече, сас оне пусте потковице, како 
стари мезулџијски, рече, коњ!“ Е, куд се научило 
теја речи да збори!!% Виде, ли, море, како се ку- 
чиште научило да збори јоште у чкољу !“ — Ти што 
му напраји% запита га па ја. — „Та што да му 
чиним 2 Једно ми је дете, знаш како је! Купи му 
штифлетне а-ла-франга.. А домакица ми збори: 
„Море, Таче, ћути си, па рекни: Исполај на го- 
спода! кад си доживемо и тој! Кој знаје, рече, што 
му је писано, и што ће да искочи из њег !... Ти си 
трговац, ама овој ће, рече, искочи јевропејски тр- 


говац, галантерис!“ ...А ја си сал ћутим, — збори 
си Петракија — па викам: Може; истин',, да сам 


човек прос, па се не разбирам у сагашње време; 
па си оћута и отрпи нико време. Ама после ми дође 
ништо у памет за чекмеџе. Есапим и требе да је 
тол'ко пазар, — а кад си бројим, а оно пскача мање! 
Један дан убаво запанти, дек сам спустија у че- 
кмеџе два по пет дпнара од пазар, а кад ће да за- 
творим дућан, ја си нађо' сал једно! А код чекмеџе 
долазимо салјаи он, ники други! Е неће, зборим 
си ја у себ'едо чекмеџе да дођеш! И по таг иска- 
чаше пазар за нико време спрама есап!... Ама, — 
па ми дође ништо чудно! Има си једно сопче ње- 
гово, и никога не пушта у сопче. Сам га помета 
с метлу. Хо, мајка му стара, и тој требе, викам, да 
је ники угурсузл'к !... И ја се веће заинати, да видим 
што је, мајка му стара, у тој сопче! Та један дан 
у недељу, рече ми један, — а беше код мен' јоште 

у турцко време калфа, — ништо лошо за Митсчу; 
рече: „Пази се, газда Петракија, да те пе орезили, 
рече, твој Митка. Чуја сам — а убаво разбра, — 
рече, јучерке па поћ, куде неке белосветске фрај- 
лице, рече, поју си песну за твојега Митанчу, 
поју си: 


„Кој ти купи кондурице: — 

Купи ми га лудо-младо, 

Лудо-младо неженето, 

На Петрића — ете, рече — млат Митанча!...“ 


„та те, рече, максуз потражи, чорбаџи-Петракп, да 
ти рекнем. А, рече, твој леб једо, ти ме изведе на, 
селамет, — па адет је да ти кажем; зашто, рече, 
може ласно гуја да те изеде.“ — „А ја си, рече Пе- 
тракија, уфати таг ники стра и зорт; — зашто си 
премећем по мој памет, па уфати и присети се за 
много, та реко': Море, неје без ништо !... Присети 
се ја: У дућан си не седи, татка не слуша, мајку 
ич да не види; неће кондуре, кошуљу неће што 
му мајка ткаје и шије, иска дућанску !... Ударија 
баксуз у кућу и дућан; а пазар мисечни стаде 
колко пре недељни пазар беше!... У собу си никога 
не пушта, а кад си искочи, а он си тури катанац 
на врата — ем колки катанац! Голем како катанац 
на магазу! — А кључ си тури у џеп, па си иде! 
Куде си иде, што праји, кад се врће дом — никој 
не знаје и не смеје да га питује... 

„А ја си — реће Петракија — кад ми рече 
човек тој, брго дом. На сопче му катанац, а њега 
га дом нема. „Причекни си, малко, ДАР ми жена, 
ће дође дете !...“ А за тој па да ми је! реко' гу ја, 
та си узе једно сикирче. Зар ће сам трговачки суд, 

та да не смем, па иска и требе два грађанина да 
су у присуство ! Ба! Не чекам си ја! Па си сас оно 
сикирче обијем катанац пи улезнем у сопче.... Ду 
собу, што ће да видим: мој срам!... По дувар, бре 

брате, све слике, ем девојачке! Аме, рече, не од 
наши девојчики, веће од ники из бели свет... па... 
ете... несу, рече, обучене, веће, ете, како саг да ти 
кажем... ете... како да се бањају; ама, брез пешти- 
маљ ; ели на Ђурђов-дап у зору, кад си фаћају мају, 
да прошћаваш !... Срам ме, рече, изеде! 

„Погледа на сандаци, а и на сандаци катанци! 
Премисли се ја: Е, што му требају, мајке, катанци 
на сандаци, кад има — ем какав голем ! — на врата!“... 
Та си узнем оној сикирче, па и по катанци, џа и по 
сандаци! Кад си подиго капци, — леле мајке! Што 
ће да видим у сандаци! Срам ме и да ти кажем; а 
њел“, рече, не било срам да збере и скута све 
тој!! Два сандка пуна, бре брате, ете да прошћа- 
ваш, све курвинске ствари !...“ 

— Лелее! Не збори си !... вели уплашено Јевда. 

— „Чешљеви, сапуни, ђулијаци неки, та нике 
женске штифлетне, колани, подвезице, гакице жен- 
ске, чорапе — ама знаш колко су дуге!... Дуге, 
како да ће около шију да ги врзује!... И све си то 
збраја и скутаја на куп за онуја несрећу и роспију 
аустријску, Кермину !... Капетал бре један!... Дућан! 
Дућан да си отвори и сортира сасонуја силну стоку!... 
Ела Персо, викну си ја домакицу ми. Ела овамке, 
да си видиш работу оди тој твоје „деше“! Нов адет 
да видиш ! Саг младожење, ете, спремају бошчалуке, 
а девојке јок !... Каква је ово вера, викам Ела овамке, 
да видиш твојега јевропејског „галантериста“ ! 
Лелее, тугоо! узвиклу Јевда сва препла- 
шена. Црна Персо, што ти се оди дете напрајп! — 
А Митанча — што напрајиг 

· — Ешек! Што ће праји #! Недељу дана не сме- 
јаше да си дооди дом, веће зареди по тетке и по 
стринке на ноћување... „А да беше тагај туј, рече 
Петракија, — ћа с оно сикирче да га утепам !“ 

— Ех, ех, аџамија, па лудо... 

— Виде ли, Јевдо, што ни се напраји оди наш 
варош 2! 

— Лелеее! хуче Јевда. 

— А татко му Петракија тури га у новине и 
рече: „Од данаске ми веће Митанча неје син, ни 
му ја па татко; тој ви је, вика, на знање и, ете, 
управљање! Ич да му никој не дава паре, зашто 
не презнавам Митанчин, рече, арч...“ 

— Ех, туго! Неје требало баш тол'ко да је... 
Син му је... Лелб, јединац според три керке!... Па 
што је саг сас Митанчу ; некња га видо'! Ништо се 
напраји оди момче... Како земља си дође... 

— Што напраји #! Ешекл к напраји. Изгуби си 
р'з и трговачки чес' !... Чорбаџијски син!,.. До Филибе 
и Солун да просеше чорбаџијске керке, па ниједна 
да му не рекне: јок! — а он си — ешек ниједан! 
— ожени сас белосветску и изгуби душу сас 
другу веру, сас туј, што ти гу кажем. фрајлицу Шва- 
бицу Кермину! Тој ли је ред!'... А татко што да 
прајиг! Узе си на брата дете, рече: „Сотирче ће 
ми је по саг' син и наследник!“ Оће да га узне за 
ортака, — ама још неје у теј године!.. А својега 
сина напудија!.. И чорбаџијски, бре брате, син 
отиде си, те је саг кантарџијски санким чиновник 
— сас двеста гроша мисечно !!... А фрајла Кермина 
поседе си малко; чека, белким, да се измире се 
татка Петракија, та када си виде што ништо неће 
бидне, — а она си уфати свет... Кој гу знаје куде 
је саг!... У циркус ники зар... 

— Леле, да не дава Господ никому такав срам 
и резилак !... узвикну Јевда, када Таско заврши Пе- 
тракијеву причу. 


— Мори, Јевдо, зар сал Петракија што има 
муку! Има ги сијасвет, ама сал туј пуче брука, па 
си знамо, а кол ко ги има чорбаџијске куће, што си 

кутају од свет... Ономад на славу једну беомо, код 
чорбаџи-Гана. И он си има сина. Свршија у Грац 
трговачку чкољу. Седимо си и чекамо да не по- 
служе. Ја си узедо' с астал ону књигу, албум, па 
си гледам, преврћем листови, гледам слике, па си 
запази једно девојче. Море, које си је овој девој- 
ченце, требе да га знам и познавам! Та запита 
Ставрију полицају, што седеше до мен: Кој беше 
ово девојченце, Ставријог — „дар гу не знаваш, 
рече ми. Из циркус пеливанка, она летошња, што 
рипаше кроз б'чву; ете, неје, рече, кроз б'чву, веће 
кроз обруч... што се, рече ми, потепаше заради 
њума. Ја гу, рече, испрати до железничку ста- 
ницу !...“ — Их, мајка му стара, дотле ли зар дођег! 

— Какво време заступи, бата-Таско, Бог да 
чува! Е неје тако баш било у пређашно време, неје!... 

— Ба! Било је! Било је, ама неје баш тако 
без ред било! Пантиш ли, хеј-хеј, дамно, што учини 
онај Миче Вачин... када стану ашик на ону чен- 
гију Ђулсефу... Челебија се зваше #! — Остави си 
човек и татка, и мајку, и дућан, и трговину, па си 
фати пут сас Цигани у губертлк!;%... И саг јоште 
је жив! — Причаше ми неки наши трговци, што 
одише там' по трговине; нађоше га, хеј-хеј, далеко, 
там на-куде Солун... Свири и он с други Цигани; 
стануја зурлаш, а она ченгија му жена!... (Даде 
си једну ногу на првога мужа ИЦиганина, па се 
удаде за Мичу. Познаше се ласно. Сећа се све 
убаво за наш варош!.. „Бре, зар такој напраји 
Миче 2“ зборе му наши. — „Што ће прајим! рече. 
Тусмет ! Веру си, рече, несам баталија, — ама стадо, 
ете, рече, Циганин! Имам си, рече, и децу сас 
њума !...“ 

Та тој ти исприча“, заврши бата-Таско, Јевдо, 
демек да знајеш да неје: „да неје било!“ Било је, 
— ама у сто године један пут ако искочи брука и 
резилак — ама ово саг почесто!... 

— Ее, бата-Таско, за тој те и позва, да те мо- 
лим, две ти очи, да ми џомогпеш. Знајеш, какој 
си је... Жена сам, удовица сам, не стизам свуд; не 
прилега, неје ред... Не знајем си што се работи и 
збори по чаршију... Па ти да си распиташ, да ви- 
диш, демек, за Мана мојега... Зашто стра' ме; рече 
ми да ће да се жени, — а саг па, кад му реко', 
— а он стануја пишман !... Па да си разбереш, да 
неје ника белосветска,.. 'Тугооо! Ако тој буде, — 
што да прајим 2'!... 

— Оћу, оћу сп, Јевдо! рече чорбаџи-Таско; а 
за дан два да дођем ћу ! За дап два, ете, па сам туј!... 


ГЛАВА ШЕСТА 


„У њој чипалељ после узалудног и бескорисног читања 

дојакошњиг пета глава на послетку долази џи наларапава 

на саму ствар, због које је ова приповешка и постала, а 

гао је: да сет њој једва једаред нађоше заједно Мане Ку- 
јунџија џ“ Зоне Залмфтирово. 


зона је знала да је лепа, и да је чак лепо- 
тица. Знала је то по огледалу, у које се, као свака 
млада девојка, радо п често огледала, и по погле- 
дима, којима је сретају п испраћају, а и по песмама, 
у којима се име њено спомиње или које се ради 
ње, као алузија на њу, певају. И Зона је била, што 
је сасвим пи природно, поносита с тога. Али је 
ипак волела да по некад на један такав поглед и 
одговори погледом. Било јој је то особито задовољ- 
ство, да једним таквим погледом охрабри кога, да 
му улије неке наде, да га залуди, а после да га 
одбаци. Онако, као и за све велике и срећне осва- 

јаче што прича Историја, да за њих нема више ни- 
какве дражи оно, што им је, тако рећи, већ пред 
ногама — него да их дражи и буди у њима нову 
освајачку глад само оно, што је још непобеђено и 
неосвојено, што охола чела пркоси; — тако и за 
лепу Зону није имало дражи оно, што је већ побе- 
дила и залудила, него је интересовало и дражило 
оно, што равнодушно крај ње пролази, што је не 
гледа и не осврће се за њом. И већ због самога 
тога није никакво чудо што је и Мане Кујунџија 
— чапкун-Мане названи — морао ући у ову при- 
поветку, ако никако друкчије а оно макар као епи- 
зода. А што је Мане на послетку изашао чак и као 
главни јунак, то је била — поред већ познате ка- 
рактерне црте Зонине — природна и логична по- 
следица још и карактера његовог, и ашиклијске, 
тако да кажем, тактике његове, — као што ће се 
већ све то лепо, јасно и очигледно доцније из па- 
жљивог читања увидети. 

Мана је Зону знао још као дериште, као 
„чупе“ или „чупенце“ — како би они тамо рекли 
за шипарицу, а и она је њега познавала још из 
тих раних својих година. Као дериште била је сува 
џигљаста и краката; танких дугих руку, дуга лица 
и великих уста, укратко: једно најобичније дечије 
лице, за које не зна човек како да, каже, да ли је 
лепо или ружно, а најмање би се смео кладити и 
тврдити, да ће се из тог чупета временом развити 
прва лепотица ! 

До дућана Мана Кујунџије — оног првог у 
Првој Глави описаног дућана, у који је мајстор- 
Мане онако вешто, салтоморталски, ускакао — био 
је дућан алваџије Амета. Ту би свако јутро, кад је 
ишла у школу, застала Зона и куповала би за грош 
ћетене алве и за марјаш врућ симит, у који би ме- 
тала алву. Тада би обично Мана испружио шију 
из оног његовог малог дућанчета, као гусак из 

гушчарника кроз летве, и ословљавао би је речима, 
као што се обично деца ословљавају; а за тим би 
је редовно запитао за њену старију сестру Коста- 
динку, прву лепотицу у граду, која је била при- 
стигла на удају. Питао би је: 

— Зоне, мори! Што ти работи датке Коста- 
динке 2 

— Ништо! одговара љутито Зона и стеже ону 
алву симитом. 

— Како ништо!2; Теке, истин', што гу треба 
да си работи, кад си је чорбаџијска ћерка !... 

— А што је па теб' ти за њума! Ти-ти-ти-ти 
што си гу њој“! Та да си, ете-те, пи-пи-пи-тујеш 
за њума!... замуцкује Зона, а већ готова, да се за- 
плаче од муке. 

— Ех, детенце !... Много ми, ете, мило за њума... 
А за њума ли, Зоне, купујеш ту алвицу ;... 

— Јок! обрецује се Зона. 

— Е што гу треба алва — кад су гу, ете, 
уста и без алву слатка и блага!... 

А Зона само прћи уста и не одговара ништа; 
стоји као свећа, са састављеним ногама, и не може 
одмах да се крене. 

— Па поздрави се на даду Костадинку. Ако 
ли, да гу понесеш, малко пешкеш од мен'2,.. Амет! 
Деде сеци за два гроша од кетену алвицу.., 

А Зона се креће љута, ништа му не вели, него 
иде школи. А кад је Манча викне да понесе дади 
алву, а она, се окрене и само исплази језик на њега, 
па продужи пут. 


Кад је свршила школу, а било јој је тада два- 
наест година, задржата је код куће. А и није свр- 
шила ни сву основну школу, него само три и тек 
почела четврти разред, кад је чорозии САНАИАЕ 
дошло нешто у памет да је извади из школе. хаџи- 

дамфир није дао да се даље школује. Кад би му 
спомепули „више школе“, и да би добро било да 
је —- кад му је већ Бог дао свега доста — пошље 
у Београд — хаџи-Замфир би их тада само по- 
гледао и погледом пресекао; истресао би чибук, а 
то би био знак да је љут тада, и кратко би се на 
њих обрецнуо. И нико после за живу главу не би 
смео продужити с њим разговор о тој теми... 

— Што, што; Што бре; запитао би тада чор- 
баџи-Замфир дигавши своје густе обрве чак под 
фес. — Ешексене! Куде се је женско, аџамија, ем 
девојченце, ете, давало па науке!... Од куд ви па тај 
адет и тај памет!... Штог Што брег... Да си паучи 
немацку јазију, аустријски буквар, па да праћа 
књиге, демек писма, на аџамије из бели свет, на 


Ба!... У мој век... сал тој да бидне — неће/... 

Тако је говорио хаџи-Замфир. 

А имао је и право! Није он то онако на памет 
говорио... Као искусап и паметан човек, држао је 
да се сваки човек треба да поучава туђом несре- 
ћом. Јер тих дана баш ухваћена је једна чорба- 
џијска ћерчица — која је пре две године свршила 


школу — како је, на листу од Писанке бр. 5., неком 
писару -- у чијој је кондупнт-листи стајало: да је 
расејан и неупотребљив за концепат — написала 


писмо, које је гласило: „Што ми писујеш за волење 
п ја си искам пиоћу си да се, ете, волемо; ама да 
се волемо за удавање п вепчавање, а за друго јок; 
зашто ће татко да ме утепа“. 

Одмах после тога извадио је чорбаџи-Замфир 
своју Зону из школе. 


Али, и акоје хаџи Замфир имао тако строге 
п, тако рећи, несувремене погледе на школу и пи: 
сменост у односу на наш женски свет — ипак, баш 

у исто то време, није налазио: да је то тако страшно, 
ако његова мезимица, његово чупе Зоне, недељом 
оде са другарицама на ћошак пред Калоферлијски 
Хан или на Бит-Пазар, где игра оро; или у неку 
авлију или неки пошири ћорсокак, где се момци ин 
девојке љуљају беле недеље на „нишаљкама,“ и где 
се загрљени момак и девојка љуљају, а друштво им 
пева: „Чије перо на нишаљку, гајтане мој!“ 

Зона још није играла у ору нити се љуљала 
на нишаљци, она је само гледала. Тек се узме за 
руку са којом другарицом својом, а пајрадије и нај- 
чешће се узму за руку она и Гепче Кривокапско, 
па отрче весело тамо, где се оро игра. Ту стану. 
А обично и најрадије стану па какав басамак или 
камен ; једно да боље виде, а друго да изгледају 
веће. Држе се за руку и једу кокице из кецељица 
својих; стоје пи смешећи се гледају како момци и 
девојке играју. Гледе, п све виде и ништа им се 
не може отети погледу и остати неопажено, п ако 
их оне из кола багателишу и сматрају их за аџа- 
мије и да ништа не знају. Варају се јако! „Добар 
петао се из малена учи кукурикати,“ па тако п оне; 
све оне виде и знају: ко кога погледа, ко кога 
гурне, ко се о кога очеше, ко се до кога најрадије 
хвата и све те и таке ствари. 

Ту је још Зона чула за Манчу, да је најлепши 
момак, и видела, да се све отимају, да до њега играју. 
А Манча је био већ на гласу као момак и играч. 
И мала Зона је још тад приметила, да највише ма- 
халских девојака гледају и уздишу за Манчом, па 
је и она почела по мало гледати и кришом узди- 
сати за њим. Ваљда по оном општем закону, по 
коме женски свет онако исто као и овце или гуске, 
што потрче све за једном, опом првом, онамо куд 
она потрчи, а и не знају пи куд трче пи зашто 
и по том истом закопу ваљда су и Манчу 

све девојке гледале и све се заљубиле у њега, а 
за њима, по том истом закону, пошла и мала Зона !... 

И мала Зона није знала шта је то; није ни 
слутила, шта је то што се с њом збива, али је и она 
пошла за гомилом, за старијима њенога пола. И 
она. је највише у Манчу гледала, пратила га очима 
унаокруг колом. И што се он у игрању више и 
ближе примиче к њој, све мање и ређе вади“ ко- 
кице; не једе их, него их стегне у своју шаку, а 
срце јој силно бије у грудима и страх је неки ухвати 
од Мане, али га ипак гледа. А кад Мана дође према 
њој, а у њу уђе још већи страх, п она не зна, шта 
да ради, ни како да стане: одмах пребацује курју- 
чић с леђа преко рамена напред на прса, и заврће 
језик, а не зна ни сама, зашто то ради, као што опет 
и не зна, како силно стеже својом знојавом ручицом 
ручицу своје другарице Гене или се наслони на њу, 
па је кришом штипа и љуби, па јој шапће и вели: 
„Гено, мори, ја се нећу удам!...“ (А и Гена њој 
вели, да се и она неће удавати. И обе младе дру- 
гарице се заричу, да се никад неће удавати!!)... Ни- 
шта не зна, само га гледа, а израз лица јој такав 
и уста јој стоје тако, да не знаш или се смеши или 
ће да заплаче... И докле год оро траје, или још боље, 
докле год Мана не пође кући, и она стоји ту држећи 
Гену за руку, а када Мана пође, одлазе и опе кући, 


23 


Променила се Зона; постаде дете друкчије. 
Није више онако безбрижна, не иде сокаком, па да 
је се ништа не тиче, не скакуће више с ноге на 
ногу; а кад улази на капију, а она се увек, пре но 
што уђе, окрене и лево и десно у сокак и гледа... 

Па и укућани приметише на дериштету неку 
промену. У осталом и укућани је не сматрају већ 
више за дете; то се види и по томе, што сад много 
што шта и не говоре пред њом, него кад хоће тако 

нешто да говоре, и да се као старији изразе, а они 
је пошљу по нешто, где ће се морати задржати по- 
дуже, а ствар им та, наравно, и не треба. И они 
приметише да је Зона расејана и замишљена. Ни- 
шта не упамти што јој кажу. 

Ако је Замфир пошље по чибук и дуванкесу, 
она му донесе наочаре и тефтер дужника!... Сваки 
час је пред огледалом, и оним великим и оним дру- 
гим мањима, иако има у џепу оно своје мало огле- 
дало; сваки час плете курјучић и непрестано мења 
оне пантљичице на крају курјучића; до подне из- 
мења их неколико, и зелену, и плаву, и жуту, 
црвену, а после подне тако исто... Преко дан се 
сваки час тек изгуби ; нема је. Повлачи се у самоћу, 
ону тако милу самоћу младим створовима, који не 
знају шта им је, а жељни су да пате; опу самоћу, 
око које ври живот и чује се жагор; а они скри- 
вени у тој самоћи уживају, јер знају, да их нико не 
зна где су. Ту се тако повуче и гледа, а не зна 
куд гледа; и мисли, а не зна шта мисли, само 
осећа. Осећа да јој је нешто мило и тужно нешто; 
осећа да пати, а не зна још од чега пати. А при- 
јатна јој та самоћа, која је заклања од погледа 
укућана, који су јој погледи од неко доба ужасно 
досадни постали. И она наваљује на мајку своју 
и моли је, да јој уступе ту малу собицу, ћилер, у 
коју се улази на врата, која су између два до- 
лапа, па се тако једва и распознају од долапских 
врата. У ту собицу се често и најрадије склања. 
Ту је обузме нека слатка туга и сета, и она сету 
одаје тихој тузи, мисли о себи, и ту се осећа као 
најнесрећније девојче на овом свету, али зашто баш 
најнесрећнија — она још не зна!... У тој се собици 
најрадије бави; ту се чешља и пресвлачи по не- 
колико пута преко дана, или извади своје џепно 

огледалце (које је па поклопцу једне седефли ку- 
тије, која јој служи још и као нека мала „шпаркаса“) 

па се дуго огледа у њему и прћи своје румене 
уснице и мали носић. Или обуче мајкин венчани 
фустан од тешке персијске свиле — који већ више 
ни сама Ташана не носи, јер је изашао из моде, — 
потрпа на себе све њене адиђаре, па се огледа на 
великом огледалу и хода по соби... Једнако наме- 
шта ту собицу по својој вољи и седи у њој, кад год 
уграби прилику, да се искраде од очију укућана... 
Ту би најволела и да ноћива, али јој мајка никако 
не да то. А Зона се растужи обично тада и го- 
вори о смрти. 

— Кад умрем, нане, убаво да ме сараниш... 
На гроб да ми туриш шебој и замбак и трандафил 
и дафину да ми посадиш! А мајка плаче, ударе јој 
сузе на очи, па је јури папучом из собе у собу и 
преко басамака ; а Зона се смеје кроз плач, па вели: 
Ама ја ћу ти умрем, нане!... 


БЕЗ 


Прођоше три и нешто више година. И као све 
што је подложно промени, изменила се и она. Лице 
јој дође пуније и уста сада много мања, у пропор- 
цији према лицу, које тиме доби лепше црте и израз; 
курјучићи израстоше у дуге курјуке, а џигљасто чупе 
Зоне разви се у витку девојку Зону, само очи што 
осташе оне исте, крупне и тамне, с дубоким као 
бездна погледом... 

Као дериште није ценила ни много полагала 
на лепоту своју, а ни на то, што је чорбаџијска ћерка. 
Али сада, као девојка, она то поче полако осећати и 
по томе се владати. А и да није сама осетила то, 
имао би ко да јој то каже. Родбина Замфирова је 
велика. Пуно неких тетака, стрини и ујни. И оне не 
само да приметише, како им је њихова дона лепа, него 
приметише чак и то, како је чупе Зоне заљубљено, 
па пронађоше чак и у кога се загледала. 

— Лелеее! узвикну тетка Таска, кад јој рекоше 
како стоји с њиховом Зоном, којој је она још је- 
днако редовно доносила, кад год би им дошла, ба- 
дема и рогчића, сматрајући је још за дете. Лелее! 
Што се напраји оди наш варош и оди девојачки у 
сагашњи земан! Тугооо! Нема више девајчики!... 
Беше!... Беше! Саг татко и мајка — ништо! Саг си 
чупенцета бегендисују момци, па ни питују : беген- 
дисује ли татко и мајка зета ;... Црна Ташано! Иди 
си, па се беси о ону криву дафину !... викну и удари 
у плач, а за њом одмах удари у плач и Ташана, 
мајка Зонина, и све остале тетке, ујне и стрине, које 
се десиле на окупу... 

И одмах навалише на Зону све сложно, и не 
оставише је никако на миру, док јој га, како им се 
учинило, не избише из главе. Што се она више и 
лешше развијала, све су је силније нападали и убе- 
дљивије саветовали: како треба да пази на себе, 
како треба да јој је увек на уму чија је и која је 
она. И ређаше јој све редом момке с назначењем, 
који су неприлике, а који би могли бити прилика 
за њу. Код Мане Кујунџије се, наравно, најдуже 
задржаше. На њега и дрвље и камење!.., 

— Ако си не бегендишеш у наш варош, ете, 
никога, што ти, демек, нико неје спроти теб' — ласно 
за тој!... Говорила би јој и тако рећи понављала 
сваки дан на дугачко и на широко једно исто тетка 
Таска, најречитија у целој родбини... Ете има у Ле- 
сковац, ем какви трговци; у Врање, ем какве чор- 
баџије, — па ће се, што зборе селски, за злато ласно 
нађе кујунџија. А онај чапкун зар је прилика, он, 
кријумчарски син, спроти теб' и спроти други Зам- 
фирови зетови!.. Сестре ти се поудаваше све за 
људи трговци, а ти што искаш!... Помисли се на 
кога си керка! Један си је чорбаџи-Замфир у град; 
море, до Солун и Филибе нема га јоште потакав! А 
ти — их што си брбљива ! младо, лудо, аџамија ! — ти 


ож 

искаш, да станеш еснафска жена!... Ти да га за- 
б'равиш!... Он си је човек сирома... фукара! Куд 
су његове куће, дућани; куде су му чаири, чифлаци 
и чивчије; „Има си дућан!“ Ех, много данас мука 
па за дућан!... А питујеш ли: шипо си има у ду- 
ћан!,.. Како онај Насрадин-оџа: што у јутру садеше 
лук, а у вече га чупаше и меташе под душек: 
„Што је моје, збореше си, нек си је код мене !,..“ 
Ете тој и Мане работи! Ујутру под мишку си до- 
носи, у вече па под мишку односи !... Има си, море, 
и магаре! Толко му богатство !... Он ће си узне 
спроти себ', нику сиротицу измећарку, што ће да си 
седи у пазарни дан, у суботу, у дућан, те да си збира 
пазар и да пази, да си селске невесте не украдну 
нику минђушу из дућан... И да се кара сас селске 
мечке оне! А прилега ли на чорбаџи-Замфирово 
дете, да си седи у дућан, да си руча с момци и чи- 
раци на ћепенак, куде свет пролази, — и да се кара 
сас селске звери !2... Па ти се, мори, у паре не раз- 
бираш; не знаваш што је повише: два гроша ели 
миланче 2 Ех, аџимија што је — па лудо!.. Ти 
миришеш на јоргански памук, — зар ти ће па да 
си за ћепенак, еснафска жена ти ли ће да си! Да 
се зовеш, ете, мајстор-Маниница!.. И она луда и 
брљива бећар-Дока, — да ти се пада тетка !... 

„Тија вода брег рони; кап камен дуби“ вели 
стара, искуством освештана реч... И тако се и овде 
збило. Силни савети и опомене учинише на послетку 
своје. И Зона као да подлеже. Силно јој се уврте у 
главу и силно је усправи и подиже помисао : да је 
она чорбаџијека кћи и прва лепотица. То беше доста, 
да је често — као и све које тако држе много на 
себе и на лепоту своју — и ако лепа, изгледала 
врло глупа! Промени се, као и све штосе у свету 
временом мења..... 


1 Стопарац, пола динара. 

И сада се изменише прилике и улоге. Сад је 
Манча гледа онако, као некада она њега, а Зона 
њега мало боље, него он њу некада. Али је и Манча 
био и поносит и имао неки свој начин и тактику, 
тако да је назовем. Кад је на њу непрестано мислио, 
природно је, да је желео и да је види, а још при- 
родније, да ју је чак из далека опазило оштро око 
његово, а знао је и све хаљине њене које су боје, 
и из далека му падала у очи, Али и ако је увек 
видео, није је увек и погледао. Кад прође поред 
ње, једаред је погледа, а пет пута прође мимо ње, 
као да је и нема на свету; једаред је погледа и за- 
гледа се у њу, а опет другом неком приликом пређе 
преко ње оком тако равнодушним и уморним по- 
гледом, као да је то неки нахерени дирек од оп- 
штинског фењера, а не витка и лепа Зона хаџи-Зам- 
фирова!!.... А њу је то силно љутило, понос јој вре- 
ђало. Јер док је сваки други забленуто, изненађено 
и с неком тихом чежњом погледа — на Манчи се 
то никад није могло приметити. А чезнуо је за њом, 
те како чезнуо, — само је био јогуница и није ни- 
како дао, да се то и опази! — Колико само пута, 
кад она прође тако некуд са својим стринама или 
теткама крај његова дућана, а он у дућану ради и 
опази је, а зна од прилике куда ће и којим ће се 
улицама вратити, — колико пута скочи са седишта 
и остави рад и дућан на момку и шегрту и рекне 
им само: „Саг ћу сам туј!“ па полети другим пречим 
улицама, с другога краја, само да се сретне с њом, 
да је види! А кад се сретну, а он се учини, као да 
је и не види, па хита крај ње, као да му је Бог зна 
какав посао за вратом!... 

Или опет тако ради у дућану, а посао навалио 
као никад; ради, удубио се у посао, мислиш и на 
ручак ће заборавити при тако силном послу, па се 
заборави тек и запева тихо и полако: 

Синоћке те, леле, видо', Зоне, где се премењуваш!, 
Где се премењуваш, леле Зоне, у твоја градина; 
Где се премењуваш, Зоне, у свилена ризаг, 

У свилена риза, леле Зоне, у чичек-антерија! 

Ој хој-хој, леле Зоне, у чичек-антерија.... 


Па тек скочи, не знаш ни зашто ни крошто. 
Остави дућан на калфи, а он се жури кући, као да 
му гори. Мало после излети из куће у другим, опет 
свечаним хаљинама, али не оним маслинове боје, него 
у оним чоханим гугуткине боје, али исто тако б0- 
гато ишараним гајтаном. Пало му нешто тако од- 
једаред на памет да се пресвуче; и он се нагиздио, 
као да је први дан Ускрса, и нагиздан тако, удари 
сокацима, па, наравно, и Зониним сокаком. Пролази 
и звиждуће, жури, се као да је погодио да изради 
полелеј од сребра, па сад хита у дућан и тражи 
краћи пут и пречи сокак! А међутим и не одеу 
дућан, него удари опет кроз неке друге сокаке; а 
накривио фес, па га кићанка све бије и куцка по 
плећима, па се ломи чапкунски. Али једнако иде 
куд га ноге носе, и тек кад натрапа на Пашин Чаир, 
и кад једини обитници паша-чаирски, преплашени 
од нарушитеља ове њихове тишине, жапци, као по 
некој команди, у густим редовима поскачу и гла. 
вачки бућну у воду, — тек тада трза се Мана и 
гледа около себе, као да се пита: одкуд он чак туг! 
— и враћа се натраг!... 

Тако, ето, почесто ради Мана. Али да призна, 
да све то ради Зоне Замфирове ради — то ни за 
живу главу неће, јер онда не би он био „чапкун- 
Мане“ ! 

Само се једаред десило, да је прошао крај Зоне, 
па га неки ђаво натентао — и он се окренуо за њом. 
Погледи им се сукобише — јер се и она окренула 


1 премењуваш — пресвлачиш. 
2 риза — кошуља. 

за њим, али је Мани ипак врло криво било, што се 
преварио и окренуо. Но ипак је брзо поправио ту 
своју погрешку, доскочио је и томе: ословио је си- 
роту Калину, једно комшијско девојче, а на Зону и 
не погледа више. И како је ова била кокетна, по- 
уздана и поносита ради своје лепоте — било јој је 
ужасно криво! Уједе се за усну, јер јој се учини 
да ће Мане још моћи лако помислити, да се она за 


ГЛАВА СЕДМА 


У њој ће чилпаалаељ наћи све раскошно шаренило и лепоту 

једног скупа младежи обојег поља, који се скуп зове оро; 

а тпом ће приликом већ по мало моћи п завириац у души 
џ скривене осећаје Зоне Замфирове. 


Али сада у ово време, кад се развија ова наша 
приповетка и кад је Зона у шеснаестој својој го- 
дини, дона је друкчија, није више оно џигљасто 
чупе, што блене по сокацима једући кокице из ке- 
цеље или дубоких џепова својих шалвара. Сада 
иде поносито, држи на себе, јер зна надмоћност 
и своју и своје куће пад осталим другарицама и 
њиховим кућама... Толико пута је слушала, да су 
слабе п ретке за њу прилике овде у месту. Зато 
се само и играла са сваким, тек колико да ужива 
у триумфу. 

Кретала се у кругу своје родбине, својих те- 
така, стрини и ујни, и по чорбаџијским кућама. У 
— тако да рекнем — „плебеје“ ретко је излазила, 
или боље рећи силазила. А и кад је долазила, вла- 
дала се потпуно чорбаџијски. Долазила би обично 

праћена својом измећарком, Васком, и снисходљиво 
би ословила по неку сиромашку девојку, забора- 
вљала би врло често, како се која зове, а и разговор 
би трајао врло кратко, тек у неколико речи. По 
некад би долазила и до места, где се игра оро, 
али никад сама, већ увек с по пеком другарицом и 
праћена измећарком. Случајно највише је долазила 
ту, где је долазио и Мана, или управо, где се нај- 
дуже бави, јер он је имао обичај да за једно такво 
после подне промени по неколико места. Стала би, 
па би гледала како играју и зевала од времена на 
време. Али би ипак кришом пратила очима Манчу 
и није јој право било, кад је овај не би опазио, 
или кад би отишао на друго место, да игра, а ово 
оставио... То је вређало њен женски понос. 

Једнога дана је чак планула и заборавила се, 
тако се заборавила, да је грдну лекцију извукла од 
својих стрини и тетака, и није могла довољно да 
се накаје, што се није могла да одржи на дојако- 
шњој даљини и висини од „фукаре“. 

А то је било једне недеље, баш Беле Недеље, 
кад је по тим местима најживље; кад леп дан из- 
мами све живо на улицу, старије на разговор а 
млађе на ашиковање, а дечурлију на јурење. Када 
оживи испод дрвећа од оних силних љуљашки; па 
једни се овамо љуљају, а други им певају; а други 
онамо играју, а Цигани им свирају. 

Скупио се свет. Кога ти све нема ту! Дечур- 
лије, момака и девојака из махале, који ашикују 
очима. Дошао је п неизоставни наредник Перица, 
наредник и писар у штабу, названи „лепи Перица“ 
због оног белог лица и због она два младежа на 
образу испод десног брка. Витак у струку, са ла- 
гираним кајишем око паса, на коме је виспо тесак, 
са шиљастим ципелама и још шиљастијом шишком 
испод накривљене француске качкете, чинпо је 
врло пријатан утисак на женски свет, нарочито па 

онај који се проводи на кромпир-баловима. Кад он 
прође сокаком са својим врсним побратимом, апоте- 
карским или фармацајтским помоћником Пајицом, 
кад овај има свој „аузганг“, — само чујеш како 
лете, да се посатру, девојке на авлијска врата; по 
нека се забатрга, па јој излети папуча или налуна 
чак преко сокака, а лепи Перица само глади своје 
брчиће и пусти извештаченим басом (а говорио је 
обично са пола уста): „А јој, побратиме, пусти ме 
да умрем!...“ па иде даље другим сокаком, где опет 
тако пешто викне или вели: „Овим шором, Лазо 
еј, девојака нема!“ А побратим Пајица му одговара: 
„За кога, море, газимо ово блато, а побратиме #!“... 
А бацао је око — пије шала толики триумфи! — 
и на Зону Замфирову, али још није предузимао 
ништа. Налазио је, да није време још. Осећао је да 
још није прилика за њу. Док не постане официр. 
А дотле се трудио, да јој бар падне у очи; зато 
је и продужио бестрага свој лакован кајш од те- 
сака, па му сад треска о калдрму тесак, о који се 
и иначе врло вешто саплиће ногама, као да је већ 
официр, као да му је тесак сабља! А због тога ва- 
љада и није се упуштао у озбиљне, „поштене на- 
мере“ с осталим девојкама. Ове је залудео, али ни 
једној се није предао. Уживао је у трофејима као 
сваки добар војник; а такав један не мали трофеј 
била је п она песма о њему и лепој Катарини и 
она нова игра, која се уз ту песму играла; а та је 
песма: 


„Игра оро код гробљиште, 
И у оро Катаринке, 

А до њума млад наредник, 
Леле, туго, млад наредник...“ 


А на таким местима се увек десе и по неки 
странци, по неки из престонице. Ту се увек десе п 
дођу и по неки трговачки агенти, по неки агент 

осигуравајућег друштва или трговачки помоћници 
из Београда, који купе вересију по паланкама, људи 
обично врло шаљиви и духовити, а што је најлепше, 
људи снисходљиви, то јест, спуштају се и у масу, јер 
не полажу много на своје престоничко порекло. Па 
хоће и да се пошале. Кад год ту тако стану, увек 
питају и моле, да им се да штампан ред игара; пи- 
тају, где је гардероба за ствари; одакле се поручује 
сладолед за даме; — и већ увек нешто тако ша- 
љиво избаце, што се после запамти, остане ту и 
циркулира дуго као нека пословица... Али ипак кад 
се махну шале, озбиљно признају, да се диве ро- 
дољубљу тога света, који може да живи без толи- 
ких ствари, без Благоја танц-мајстора, без паркова 
са гарнизоном бандом и без Пашонине сале!... 
Сврате се ту по некад и застану и неки вредни 
професори, спајајућ пријатно с полезним, шетњу 
са студијом. Њих гони амо чисто филолошко и фо- 
клористичко интересовање, то јест, хоће да наставе 
онде, где је отац наше новије књижевности, Вук, стао. 
Али, наравно, да ту највише има момака и де- 
војака; девојака и чорбаџијских и сиротињских, прве 
да убију време, а ове друге, да се наиграју. Ове 
целе недеље као роб, трпе псовке п грдње, али све 
то радо сносе при самој помисли на недељу после 
подне, при помисли па игру и ашиковање. 
Дођоше већ п Цигани. Чувена дружина, снаб- 
девена разним музикалним инструментима. Међу 
Циганима одмах на први поглед пада јако у очи 
један са трумбетом, са косом и брадом жућом и од 
саме трумбете. То је пан-Франћишек, брат Чех, који 
је пре неколико година дошао са конзерваторије 
право у Србију, са врло лепим сведоџбама и мањим 
партитурама. Кад је дошао у Србију, он је прво 
концертирао ; свирао Паганинијеву фантазију „Мој- 
сеј“ на жици (, и био бурно поздрављен. Па се 
одмах показао и стварачким даром својим; одмах 

је компоновао једну нову игру, „Апотекарско Коло“, 
које је посветио своме земљаку, пану Цицули, апо- 
текару тога места. Тако леп почетак и напредак 
прекинут је, а узрок су томе, тако да се изразим, 
„месне околности“. Пан-Франћишек, који је до до- 
ласка у Орбију само пиво као пиће познавао, упо- 
знао се овде и с вином; потреба државна изиски- 
вала је, те је дошао баш у онај крај, где је црно 
жупско вино било мало скупље од воде. И какво 
чудо онда, што је пан-Франћишек оставио пиво и 
посветио све остале дане свога живота само жуп- 
ском вину, резонујући да на тај начин добија и у 
новцу и у времену; пиво је скупље, а вино јефти- 
није, и, што је главније, не дангуби, добива у вре- 
мену, јер се од жупскога вина много раније опије, 
него од оног глупог швапског пива. И сада се 
лепо виде на њему обе те периоде пића: од пива 
је сачувао трбух, а од жупског вина стекао нос, цр- 
вене, као бакар, боје. Али га тада издаде компо- 
зиторска и стварачка моћ; то се одмах опазило на 
једној компонованој „Херувици“, која је само једа- 
ред отпевана у цркви, а после је следовала оштра 
опомена Његовог Високопреосвештенства свештен- 
ству: да ће их све обријати, ако се само још једном 
запева таково „Иже Херувими!..,“ После тога није 
пан-Франћишек ништа компоновао. И кад су једном у 
неком друштву у разговору запитали га: компонује 
ли што приметио је, и непитап, заједљиви колега 
и земљак његов, пан-Цибулка: да пан-Франћишек и 
сада компанује, и то једнако компанује соду с ви- 
ном; и да му је та композиција још понајбоља !... 

И ако је пакосно и заједљиво то било, било је, 
па жалост, истина. Пан-Франћишек не компанује 
више ништа; чак не компанује ни то, ни вино са 
содом, него пије вино онако „клот“, како га је Бог 
створио. Сада је верап и сталан члан те компаније 
циганске. Пре је свирао у ћемане, али сад више 

не може; дршћу му мало руке, што је у осталом 
— како он тврди — фамилијарна болест код ње- 
гових у фамилији. И он, који је некад на виолини 
концертирао и изводио Паганинијеву фантазију 
„Мојсеј“ на жици (, свира сада у неку олупану 
пи изгужвану трумбету, какве се могу видети и наћи 
под билијаром само за сезоне тако званих „кромпир- 
балова“, кад настане обавештавање, или, простије 
речено, кад се касапи споречкају због дама са ко- 
вачима или шлосерима и кад полиција, са чланом 
кварта на челу, стигне на лице места и викне: 
„Фајерунт! Даме назад, господа напред!...“ Тако је 
пан-Франћишек почео са концертирањем а свршио 
са циганском дружином, у којој чини чудан кон- 
траст са оним његовим белим трепавицама међу 
оним гаравим лицима. Но он је задовољан међу 
њима, а они га, опет, пазе и чест му одају (зову 
га пањ-Бељац) и не пуштају га лако, баш и кад 
би он сам хтео: што је он једини конзерваторист 
међу њима, и друго: што им даје паре на чување 
или на зајам без интереса; па он њима не тражи 
интерес а они њему, опет, ни главно не враћају... 
Тако је добродушни пан-Франћишек обезбедио своју 
будућност, оставља за црне дане и Цигани то чувају. 

После ручка поче се шаренити сокак од мо- 
мака п од девојака, од минтана и фустана, од је- 
лека и шалвара, па изгледа као цветна башта. Ту 
дођоше и они што продају петлиће и свирајке од 
шећера, и они што точе лимунаду, и они што про- 
дају кокице, а ту се нађе увек и по једна мирна 
и доброћудна будала, без које није ни једно такво 
место, с којом се обично деца смеју и забављају, а 
девојке се окупе око њега, па изјављују, да су у 
њега заљубљене, и кажу му, да бпра коју хоће; а 
он опет вели, да их све воли и да ће их све узети 
са жене... 

Отпоче оро. 

Одиграше неколико игара, и „Криву Бањку“ 
и „Бербатовску“ и „Тедену“ и „Заплањку“; и на- 
изменице водише коло редом први момци из махале. 
Мана дао Циганима динар, а Нацко баштованџија и 
они други дадоше мање, по стопарац. Ту у близини 
и нишаљка (љуљашка) и око ње пуно света. ЉЉуљају 
се и певају „Чије перо па нишаљку, гајтапе мој“! 
Они из кола иду па љуљају друге или се сами љу- 
љају, а они са нишаљке иду и хватају се у коло. 
Дође мало после и Зона са другарицом својом, Геном 
Кривокапском, онако исто као што су пре три че- 
тири године као деца долазиле, само што Зону сада 
прати измећарка њихова, Васка. Стале једна до друге, 
па гледају, како свет игра. Зона гледа равнодушно, 
уморно и као мало подемешљиво по овом шаренилу 
и весељу; гледа, као да јој је дуго време. 

Цигани засвираше „Потресуљку“, омиљену игру 
Манину. Мана узе за руку п поведе на игру младу 
лепу Калину, комшиницу своју, једну пуку сиротицу, 
која неће своме мужу донети ништа више до две 
нове асуре, п два јастука, и чисту душу, и ропску 
послушност. Заиграше. Калина весела, блажена; 
румен је сву облио, а крупне црне очи светле јој 
се од суза, од силне среће данашње... 

— „Леле! Што су пристали једно за друго!... 
Ја-ги!“ „Асли како плави зумбул и зелена када!“... 
Оте се многима узвик, кад их видеше једно додругог, 
како играју. И сви само Ману и Калину гледају; 
сви их гледају задовољно с пријатељским осмехом 
на лицу, као кад се нешто мило, своје кад се 
гледа.... 

Зони неправо. Само она не гледа на ту страну; 
почела да зева... Криво јој... Не треба њој тај Мана; 
неће и не може њен никад бити, — али не трпи 
да може још која — код ње ту, живе! — привући 
погледе ичије, а нарочито Мапине погледе!... Не би 

играла, али кад виде Калину, како је срећна и како 
се заруменила и ознојила, па се брише јаглуком, кад 
се пустила игра, дође и њој воља, да поигра, па п 
ако је чорбаџијска ћерка, па макар и отрпела ре- 
зилук, кад оде кући. Али ипак замоли пзмећарку 
Васку, да не каже ништа код куће. Васка се обећа, 
да ће пре пристати, да је убију, него да каже то, 
а заклела се п у очи Гмитраћа, грнчара, вереника _ 


Засвпра се „Јелка Тамничарка“, лепа игра, уз 
коју се и пева, управо уз коју се песму игра. Ту 
је игру јако волела Зона и због игре, а још више 
због песме, која је њој много казивала и сетом је 
неком мплом испуњавала... Зона узе за руку Гену, 
приђоше п ухватише се међу играче. Циганп сви- 
рају, а играчи играју и певају: 

Нане, кажи тајку, 
Да ме младу дава 
За Раде комшијче!... 


За Раде комшијче, 
За наше сељанче! 


Јелке, тамничарке! 
Јелке, зулумћарке! 
Ела да играмо! 
Ела да трупамо! 


Престаде за мало песма, а игра траје и развија 
се још лепше п још бујније; чујеш како звецкају 
ђердани и дукати, п трупкају кондурице и папучице 
и шуште свилепе шалваре, а мирис од ђулијака се 
просуо по сокаку, па као магла земљу, притисну 
мирис гледаоце. 

Па опет поче песма уз игру: 


За Раде комшијче, 
За наше сељанче, 
да наше сељанче, 
да младо чобанче! 

Јелке тамничарке! 
Јелке зулумћарке!... 
Ела да играмо! 
Ела да трупамо! 


Опет умукну песма и певање, а играње и даље 
траје уз свирку Цигана. Мана стоји, не игра, гледа 
играче. Гледа у Зону, види Зонине свилене шал- 
варе и лагиране кондурице; чује шуштање свилених 
шалвара и осећа мирис, дах њен осећа, помешан са 
ђулијаком из Казанлика, — и не могаде да се уз- 
држи више! И када Цигани хтедоше да престану, 
даде им Мана знак, да свирају даље исту игру, па 
приђе и ухвати се с леве стране до Зоне. 

Зона га само овлаш погледа, даде оком знак 
Васки, измећарки својој, и ова се одмах ухвати у 
коло и растави Манчу од Зоне. Зона више и не по- 
гледа на Ману, игра и даље и све гледа у Ману- 
лаћа чорбаџи-Ранђеловог, а кад Мана дође у игрању 
према њој, а она га и не гледа, него само прћи уста... 

А Ману стегло нешто у грлу ; заболеле га слепе 
очи, а у устима му горко и суво. Једва је чекао, да 
престану Цигани. Кад се свршила игра, повукао се 
до капије једне и брисао чело дуго. 

зЗарекао се, да се више неће хватати до Зоне, 
а није му то ни требало, јер Зона више није играла; 
остала је и само гледала. 

Кад засвираше „Нишевљанку“, Мапча се ухвати 
до Калине. Зона више није играла. Гледала је како 
играју, а није испуштала из очију Ману и Калину; 
гледала је, како играју, како је Калина снажно и гр- 
чевито ухватила руком његову руку, па од времена 
на време брише знојаву руку јаглуком и брзо га 
опет хвата и чврсто држи, док јој се опет не ис- 
клизне рука из његове; гледа, како се разговарају; 
чује, како Калини дршће глас, и како га меко и ду- 
боко погледа својим великим и као јунска поноћ 
црним и топлим очима !... 

И другу игру, опет „Јелку Тамничарку“, играли 
су, једно до другог, Калина п Мана. 

И Зони дође нешто тешко. Наслонила се на 
Гену, другарицу своју, па се изгубила. Гледа бе- 
свесно по оном шаренилу, које промиче испред ње, 
слуша свирку, трупкање кондурица по калдрми и 
слуша песму, чује сребрни девојачки глас Калинин, 
где пева: 


„Да ме младу дава 
да наше комшијче !“ 


А Мана и Калина су комшије!... то јој паде 
на памет, и опа погледа Калину, како је срећна и 
блажена. И Зони постаде нешто тешко и досадно. 
Све јој беше досадно, а најдосаднији јој се учини 
баш онај Манулаћ — кога је мало пре онолико гле- 
дала — кад јој приђе и понуди је шаком кокица !... 
Није знала, ко јој је у тај пар црњи Манулаћ, 
или она фукара Калина!... Силно угризе доњу усну, 
и још силније стезаше за руку Гену, другарицу 
своју, на коју се од силна дерта и кара-севдаха на- 
слонила..... 

Свршила се и ова игра. Одмарају се и играчи, 
неки иду „нишаљци“, да се љуљају. Разлеже се 
песма са нишаљке, разговор на све стране, само се 
другарице ућутале. 

— Васке, море! зовну Зона измећарку своју, а 
ноздрве јој се силно шире на напрћеном носићу 
њеном. 

— Што искаш, Зоне 2 одазва се и притрча јој 
Васка. 

— Отиди си до онуја... де... како се вика... до 
онуја, ете Калину, и рекни гу: Вика те Зоне Зам- 
фирско !... 

— Туј сам! Што ти требам # Запшта је Калина, 
кад дође. 

— Вика те... ете.. поче Зона, а сва бледа, 
сувих усана, а истурила изазивачки десну ногу... 
Ти си сиротиња... Кад ручаш ти таг не вечераш... 
Та, викам... ако искаш... — и ту подиже Зона глас 
и настави јачим гласом, да би и Мана чуо — ви- 
кам... да дођеш, ете, да се цениш у татка ми... Васка 
ни се удава... та... да се цениш; хизмет да ни чи- 
ниш у кућу !... 

— Ете, што па да се ценим 2... одговори јој Ка- 
лина. Имам си мајку и брата... Измећарка нећу сам!... 
Сал при мајку хизмет ћу да чиним... 

— И при мужа... упаде јој у реч заједљиво Зона. 

— Па ако дадне Господ и кесмет ми бидне... 
и при њег'... 

— Код Манчу ли прекиле је Зона јетко, ша- 
патом. Фукаро !... 

— Како рече“... Не чу те добро!... запита је благо 
и погледа благим погледом, а сузних очију, Калина. 

— Па... нећеш да ми будеш измећарка ; 

— Јок! рече поносито Калина. Несам за вашу 
кућу... 

— А, за оро ли си! Ах, што си па девојче за 
оро !... рече пакосно и погледа је презриво од главе 
до пете. 

— Зоне, мори!... Не слушај гу, Калино, што 
збори ! Иди си! упаде Гена у реч и повуче силно 
Зону за руку. Ајд — дом да си идемо!... 

Било је и време већ. Краве се већ враћаху са 
паше, фењерџија општински већ пролази са мер- 
девинама, да пали фењере, и патролџије лепим ре- 
дом пролазе главним сокаком; и из гомиле се мало 
мало одваја један по један у побочне сокаке, да, 
поткрепљен, целе ноћи бди над имањем и чашћу 
уморних и заспалих грађана... Почеше се разила- 
зити и са „нишаљке“ и са играња... Све их је мање 
и мање. Они даљи се раније крекуше, а ови ближи 
мало доцније. И место, на коме су мало час играли 

и кикотали и подврискивали, остадепразно и пусто и 
изгледаше тужно са оним погаженим раним пролет- 
њим цвећем, које се откидало и отпадало са игра- 
чица !... И Зона пође зловољно кући. Осврте се још 
једном, и виде како Мана и Калина пођоше и упу- 
тише се заједно; и чу, како се Мана нуди Калини, 
да је допрати до њених авлијских врата, а она га 
благодарно погледа, али га ипак одбија и моли га 
загушљивим гласом : 
5 — Немој, Мане, две ти очи !... Остави ме !... Сама 
ћу си идем!... Врни се! Жива ти ја! Ће ме види бата! 
Срамота оди човеци !.... Врни се, Мане, две ти очи!... 

Гледала их Зона, али за мало; заклонише их 
и захватише међу се гомиле веселе омладине... По- 
хватале се девојке испод руке у дуг ред, а иза њих 
други ред загрљене момчадије, и идући тако ку- 
ћама својим, певају сложно оба реда... 

Дан на умору, издахнуо већ; звезде трепере 
с неба, тихо вече се спушта на земљу, а из грла 
срећна и весела млада света разлеже се кроз тихо 
пролетње вече сетна песма, у којој се исказује бес- 
крајна туга, стара туга, вечна као и човечанство: 


„Да знајеш, моме мори, да знајеш, 
Каква је, туго мори, жалба за младос!...“ 


ГЛАВА ОСМА. 
У њој је један, за Ману врло пријалаан извештај из уста 
Васке измећарке, после којег је извештаја Мани — жао 


шлао би тао песници казали — сунце лепше сијало, цвеће 
пријаланије мирисало џи тичице лепше певале. 


Недељу дана после овога испричанога у про- 
шлој глави, кад је измећарка Зонина, Васка, прошла, 
крај Манина дућана — а он сам био у њему — 


ЗОНА ЗАМФИРОВА 67 


добацила му је у пролазу : „Бата- Мане! Поздравила 
тп се Зоне!“ тако брзо, да Мане није пмао времена 
ни да дође к себи, а још мање, да јој каже хвала 
и да врати поздрав. 

Тога дана је Мане био сав блажен. А како и 
не би, кад му се целе недеље од тешког дерта није 
милило ни да седи, а камо ли да ради у дућану, 
јер му је једнако била у памети Зона и њено по- 
нашање и онај туњави Манулаћ, којега је толико 
гледала Зона. И да Манулаћ није био онакав какав 
је, да није једнако чувао дућан и седео пред ду- 
ћаном и с оцем се разговарао, Мане би га ма како 
изазвао — како је љут био на њега — и потукао 
се с њим, чим би га први пут срео и нашао. Али 
овако није могао то, него се морао задовољити тим, 
што му је у пролазу, онако као случајно, избио 
лактом цигару из муштикле, кад је Манулаћ седео 
пред дућаном и пушио (а пушио је ретко: дваред 
или триред у годинн сетио би се, да запали цигару, 
и то обично онда, кад би му татко какав добар пазар 
свршио.) 

И после неколико таких тешких дана, и такве 
душевне утучености, како су га морале обрадовати 
и оживети и освежити ове слатке речи: „Бата-Мане! · 
Поздравила ти се Зоне!“ које му једнако брујаху 
у ушима као најмилија песма мајског славуја !... И 
већ одмах га није држало место: досадно му било 
у дућану, и чим се вратио шегрт Поте, скочи и 
диже се, да иде. Рђаво сам рекао „да иде;“ полетео 
би он, како му је мило било. И баш у тај пар, кад је 
он наређивао нешто шегрту, уђе у дућан једна му- 
штерија и затражи нешто. Мане му нервозно изнесе 
тражене ствари; учини му се, да се и сувише отегао 
пазар, одмери муштерију од главе до пете, па рече: 

— Море, неси муштерија!... Немаш те паре!... 
па узе испред носа забезекнутом муштерији поре- 
ђане ствари и изиђе брзо из дућана. 


5 ~ - 

даредио је по сокацима и мањим и већим, па 
чак и по оним, по којима ни ђаво не пролази, по 
којима чак ни ошиштински инжињер по дужности 
не пролази. Дваред је тако тога дана пролазио со- 
каке, дваред се враћао у дућан, али се посла није 
лаћао, него је само правио цигаре, пушио, пуштао 
колуте дима и задовољно гледао у њих. На по- 
слетку је дохватио пушку, ухватио се поља и лутао 
тако до мрака, и тада се тек вратио кући; а да тога 
дана ништа није уловио, чак ни пуцао, пије ва- 
љада нужно пи да кажем!.... Целога дана је само 
на то мислио, и једнако му у памети зујале и зво- 
ниле Васкине речи: „Поздравила ти се Зоне!“ И 
зато није ни чудо, што није уз пут приметио бу- 
љуке сељанака и сељанчица у њиховом живопи- 
сном оделу, како промичу путем крај њега. Други 
пут би их задевао или се бар искашљао пролазећи 
крај њих, а сад их није ни приметио, и ако су се 
кикотале гласно и гуркале се пролазећи крај њега 
и задевајући оне њега. Тако је силна љубав и тако 
силно заноси она човека!... 

Ништа од света тога није он приметио, нити 
га се то тицало! Само једна слика му лебдела пред 
" очима, само један поздрав му се једнако понављао 
у ушима, и он га једнако шапатом изговарао.., 

И то је охрабрило Ману. И први пут, кад прође 
Васка крај дућана — а он био сам — зовну је. 

— На дом, ете, здраво ли су виг запита је Мане. 
здраво! одговара му Васка, а гледа минђуше, 
које јој је Мане поклонио. 

— Што работи чорбаџија.. здраво ли јез 

— Здраво!.. 

— А чорбаџика, што работи она7... 

— И она сп је здраво! 

— А ти што работиш“ Здраво ли си; 

— Здраво сам си! одговара Васка. 

Ту Мана застаде. Привуче своју табакеру, от- 
вори је, лизну десни палац и извади један папир 
и дуван, у који хукну, па поче савијати цигару. Кад 
је запали, засука бркове, па се искашља тихо, као 
кад човек хоће нешто важно да превали преко усана. 
Али ипак не рече ништа, него стаде размештати 
испред себе оне алате пи пушташе густе димове. 
После дуже паузе запитаће Мане: 

— А... ете... Зоне... здраво ли јег Што работиг 

— Па, седи си... 

— Знам де... Може и да лежп. 

— Хехе, осмену се Васка. Леле, бата-Мане, 
како збориш па и ти!... 

— Што си збориг Збори ли: 

— збори, кад гу питују... 

— ћути сиг2... 

— Па ћути! 

— А што мисли, кад си ћути: 

— Е, кој гу знаје!... 

— А може и да појег 

— Па и поје... 

— Е, што си поје: 

— Па песне си поје... 

— Ех, песне! Ама, које песне: 

— Срамујем се, дати, ете, кажем! вели Васка 
намештајући у уши добивене минђуше. 

— Ама, какво срамување! храбри је Мане. У 
појење нема срам ни па срамување... Што си поје; 

— Па, ете... поче Васка, поје си песне, онеја 
што су од љубав и од ашиковање. Поје си оно моме 
Еврејче, што си чешља косу и клне мајку си, што 
гу роди да је Еврејка... Ете на туја песну гу саг 
кеф; салтуј песну поје ели гони мене та гу ја појем... 

— Е зашто да клне мајку, кад неје Еврејка:! 
пита је Мане. Рисјанка је, та што гу треба веће!2... 

— Ех, а ти па бајађим не знајеш, бата-Мане, 
зашто! 

— жива ми нана — не знам си, Васке. 

— Ама разбира се убаво на шта прилега таја 
песна ! вели Васка. Није, демек, Зоне жална, што је 
Еврејка, веће то се за друго ништо разбира... 

— Е, што је па то другог 

— Ете, жална је, што је чорбаџијска керка; 
а има, ете, ники што није чорбаџијски син, а њој 
гу па много мило за њег"... а њојни викају... неје, 
ете, прилика. 

— За мен' збори ли штог 

— Збори. 

Мане опет ућута и стаде савијати другу ци- 
гару. Опет настаде пауза, коју прекиде Мане. 

— Море, ти ме лжеш, Васке 2 

— Не л'жем те, бата-Мане... Две ми очи!.,. Како 
смем, да те л'жем!... 

— Па истин' ли збори си за мен 2... Што си 
вбори # 

— Збори си... И плаче си. 

— Плачег Зашто да плаче; 

— Мори, одмахну руком Васка. Ти ништо не 
знајеш, бата-Мане! Тараф-тараф се напраји код нас 
дом... Живот си нема од некња!... 

— Што, море! вели запрепашћено Мане и 
остави цигару. 

— Ете за оно оро, и за играње, — изеде си 
резилак, ем знајеш какв резилак !... 

— Па кој ги рече за орог Ти лиг 

— Јок ја!... Казаше ги ники из малу. Та сви 
скочише сас резилење... Викају : не прилега на чор- 
баџијску керку у оро играње по маале... 

— Е, а зашто па играшег 

— Па теб'-те видела... па не мога да си седи, 
да не игра, веће се уфати у оро и она... 

— Она ти каза тог 

— Ба! Не каза ми ништо. Што треба да ми 
казује... вели поносито Васка. Знам си ја убаво, 

зашто : „куде си она топрв иде, ја се отутке враћам“, 
бата-Мане! Зар малко поруча ћутеци од татка ми 
заради Митка!... 

— А збори сп нешто са мен; 

— Па... ете... збори: демек, много гу мило затеб"... 


: 


Из даљег разговора дознао је Мане од Васке, 
да је по чорбаџи-Замфировој кући прави лом због 
играња Зониног, за које и стари Замфир зна, а још 
више због Зонине наклоности према Ману, о чему 
Здамфир и не слути, јер сви крију то од њега. 

Стара, искусна и речита тетка Таска узела је 
на себе ту тешку и части пуну дужност, да опет 
избије из Зонине главе Ману Кујунџију. За то тетка 
Таска и долази сваки дан, савесно и тачно као хи- 
рург ради операција, и саветује и теше Зону: хвали 
Манулаћа, а куди Мана. Куди му сталеж, а још више 
владање и поведење његово. Почела је чак од оца 
Манина, Ђорђије; ни њега није оставила на миру. 
Управо није ни спомињала ни претресала Ману него 
Ђорђију, додајући, нека се Зона сети оне речи, која 
вели: да ивер не пада далеко од кладе, и: што 
мачка омаци, да то мишеве лови, — па тако јеп 
овде с Ђорђијом и сином му, Маном. Причала јој је 
о покојном Ђорђији, како је био кријумчар, убојица, 
ноћник и весељак; причала јој читаве романе Ђор- 
ђијине са неком ченгијом Зумрутом, која је у своје 
време и „у песму турена“ због лепоте, и протеривана 
и ашшена због честих туча ради ње; која је некада 
била лепа, била омиљена играчица, а која се сада 
смирила, и зато сада нити иде у апе, нити је мећу 
у песму; сад мирно и савесно носи фењер и ам- 
бреле, и као казначеј је у некој чочечкој дружини. 
Чак је тетка Таска шанула Зони на ухо једну страшну 
ствар — коју је дуго крила и чувала и као по- 
следњи метак избацила — а та је: да исти Мане 

има брата (по оцу) међу Циганима/!... И сад, какав 
је био Ђорђија, такав му и син Мане, тврдила је 
тетка Таска и угеравала Зону. А то се по мало могло 
и веровати ; јер Мане је доста често јутром био пред- 
мет разговора са својих ноћних подвига. 

А у исто време, кад је кудила Ману, хвалила 
је оног Манулаћа чорбаџијског. Хвалила га је и она 
и све тетке и стрине а и мајка јој Ташана, чији је 
он најозбиљнији кандидат био; јер је био јединац, 
једини наследник огромног имања а, сем тога, при- 
мер послушности, скромности, стидљивости, целому- 
дрености, — дакле, тако рећи, скуп врлина и права 
противност оном Митки чорбаџи-Петракијевом, опи- 
саном у једној од ранијих глава ове приповетке. 
И да се ту није питао и хаџи-Замфир, као отац, 
удадба Зонина за Манулаћа била би давно свршена 
ствар. Али како се Замфир баш никако није оду- 
шевљавао том комбинацијом Ташанином, јер му се 
никако није Манулаћ допадао — иако је син и је- 
динац и једини наследник његовог иначе доброг 
пријатеља — то је врло често било чак и речи и 
свађе између Замфира и Ташане. Зато неће бити 
згорег — чак писац мисли да је то неопходно по- 
требно — да у неколико потеза оцрта тога Ману- 
лаћа, који је ушао у комбинацију, био љубимац свију 
стрини, ујни и тетака Зониних, и био предмет и 
повод непријатних сцена између родитеља Зониних. 


Прича о добром детету Манулаћу, која је прича права супротност 
оној ранијој причи о Митки чорбаџи-Петракијевом. 


Манулаћ је био син чесних и богобојазних ро- 
дитеља, Јордана и Персиде, и никада ваљда ни у 
Старом ни у Новом Завету ни за једно дете није се 
тако с правом могло казати и написати, да је ва- 
спитано у страху Господњем и да је ишло стазом 
добродетељи — која, као што се зна, није никад 

примамљива, ни лепо утрвена — и било радост и 
утеха родитеља својих, као што се то могло казати 
за Манулаћа. СО њим је био задовољан и отац и мајка 
још од најранијег детинства његовог. Отимали су 
се пи кошкали међу собом око тога: чији је Ману- 
лаћ више. Мајка каже: мој је Манулаћ, а отац каже 
није него мој; мајка каже, то је моја ћерка, отац 
каже: то је мој син, наследник и престолонаследник 
мој. Зато је Манулаћ дуго био загонетка; у ма- 
хали за дуго нису зналије ли мушко или је жен- 
ско ! Јер кад је с оцем ишао, био је обучен у плундре; 
а кад га је мајка изводила, плела му је курјучић 
и облачила га у фустанчић. И како га је она више 
изводила него отац, то су по другим махалама многи 
за дуго мислили, да чорбаџи-Јордан има ћерку. Као 
оно што се прича за ону стару Римљанку, племе- 
ниту Корнелију, мајку браће Граха, да је децу своју 
сматрала за најлешши и најскупоценији свој ади- 
ђар, тако је исто и Персида сматрала свога Ману- 
лаћа као најлепши и најмилији адиђар свој, и зато 
се није нигда и никуда макла без њега. А он 
је то и заслужио, јер је, и онако мали, већ био 
десна рука у домазлуку својој мајци. Он јој је чу- 
вао од живине тарану и резанце, спремане за зи- 
мницу, кад се то сушило у авлији; он држао ко- 
нац, кад би га намотавала на клупле; чувао веш, 
кад се суши преко авлије; ранио живину, и знао 
увек тачно колико има петлова, кокошака, пилића 
па чак и снесених јаја и од својих и од туђих, ком 
шијских, кокошака, и то све без икаквог дуплог 
трговачког књиговодства ! Из дугог и савесног над- 
гледања постао је прави — тако да га назовем — 
психолог, па је чак умео да опази: кад је која ко- 
кошка, да простите, у вољи петлу, „Гигану“ назва- 
ном; с којом кад најрадије дели зрно на буњишту, а 
према којој је опет охлалнео, па је тера од себе; даље, 
тако исто није му се могло измаћи његовом памет- 

ном оку ни то, кад која њихова кока погреши, па 
снесе јаје у комшијској авлији, или обратно, кад је 
и где је опет комшијска снела у њиховој авлији. 
све је он то знао као и имена свима њиховим и 
многим комшијским кокошкама. 

Тек улети усплахирен пред мајку и почне 
испрекидано: ; 

— Нане! „Гиган“ саг стаде, ете, мерак и ашик 
на. „Гаћанку“. 

— Ако, сине, ако... вели му мајка гледајући 
га мило. Тој си је његово петалско знање... 

— А наша „Трша“, ете, и „Кундака“ опуштиле 
жално главу... 

— Туго, смеје му се мајка, осташе си удовице 
и сиротице... та што да чине:!... 

Или други пут, опет тако, улети сав задуван 
са по једним јајетом у свакој руци. 

— Нане! Наша „Титинка“ и „Пирга“ снесоше 
јајца у Тодорчине, а ја ги узедо и донесо'! вели 
мали Манулаћ, олизну нос и предаде мајци скоро 


Паре су то!... Несу крушке дивјаке!... додаје и по- 
гледа у оца. 

А родитељи га гледају пуни милоште, а из 
погледа им се разговетно да прочитати како бла- 
годаре небу, што их је обдарило таким паметним и 
чуварним дететом. Па још кад им он, онако задуван, 
стане да грди „Титинку“ и „Пиргу“, што арче њихов 
мал по комшилуку, и дода: да су саг скупе паре, 
— отац се просто топи од силне среће! 

— Саг су скупе паре! понавља мали Ману- 
лаћ!... Саг је оскудација!... 

Кад чу реч „оскудација“, чорбаџи-Јордан се 
само лупи шаком по колену од силна чуда, па се 
просто заблену у сина. Не могаде више да одоли 
свом очинском срцу, него га дочепа оберучке, па га 
стаде љубити и шопати. 

-– Ах, сарафче и банћерче ти татино!... Овој 
ће куче, Персо, банћер да ми бидне. Откуд га 
извади па шај реч, магаре Јорданско! кликну бла- 
жени Јордан. — Како га каза онуј реч, ешеку ни 
један;... навађа га отац, да још једном каже... А, што 
је саг за парег А... како га рече; 

— Оскудација: понавља мали Манулаћ олизнув 
носић, а турио прст у уста, па се стиди. 

— Аха! Магаренце татино! Заценио се од силна, 
смеха задовољни Јордан... Оскудација. Па бре, дете, 
ја сол три товара полиза — па си не знадо' за тај 
реч, а оно, пази колицно је, па веће знаје! Бре! 
Бре! Бре! Бре! чуди се Јордан и једнако се шета, 
уздуж и попреко по соби, погледа свога синчића, 
врти главом и једнако пушта узвике: Бре! Бре! 
Бре! Бре! Овој ће магаре, наставља одушевљено 
Јордан, кад буде голем — с чаршију—ем београдску 
—- да дрма; убаво да запантиш, овај мој сагашњи 
реч, Персо!... Оскудација!... Кад гу научило, бре! 
чуди се једнако Јордан речи, коју је допста сад први 
пут чуо, (и ако се сваки дан тужио како: „нема старе 
године и стари пазар“.) па се диже у чаршију међу 
трговце с младим банћерчетом, коме мајка увуче 
пешкирић и закопча тур. Срећни и блажени отац 
поведе сина, да види чаршија једно чудо од детета; 
да Манулаћ пред трговцима понови реч „оску- 
дација“.... 

И сад тако паметно дете, које је тако много 
обећавало већ у најранијим годинама, када је оца 
усхићавало — како је онда тек мајку Персиду срећ- 
ном и поноситом чинило! И зато није никакво 
чудо, што га је она свуд водила са. собом, да се по- 
дичи њиме. На славе, на патарице, поступаонице, 
на женске празнике, — свуда га је водила од нај- 
ранијег детињства његовог, од кад се почео у па- 
тицама од шест гроша батргати уз мајку преко кал- 
дрме, па све до осамнаесте своје године, кад му је 

отац плаћао четрдесет гроша за потковане ексе- 
рима и потковицама кондуре. Свуда га је водила, 
само га је у хамам престала раније водити са собом. 
Ту га је водила до његове дванаесте године, а пре- 
стала је да га води, тек кад све жене скочише у 
интересу јавнога морала, и кад је наишла на сложан 
и једнодушан отпор и протест посетитељака хамама. 

А то је било онда, кад јој је Јунус-агина ха- 
нума једном приметила: 

— Па ти, чорбаџике, како поче... дабетер !... 
Па што си берем не поведеш сас теб' и чорбаџи- 
Јордана, те га не доведеш помеђу нас у хамам!... 
Од тада га мајка није више водила собом, и тако је 
Манулаћ проглашен дефинитивно за мушко. Од 
тога доба водио га је више и отац. У осамнаестој 
години купио му је џепни сахат и златан ланац. 
Тога дана, кад је први пут обесио златан ланац и 
сахат, Манулаћ се осетио сасвим мушко. Чак је 
пролазећи Лесковачком Улицом намигнуо на три 
младе Чивутке, које су се шетале испод руке, али 
с оба ока п тако невешто, да су Чивутке пренуле 
у смех, јер им се учинило, да је Манулаћ хтео 
да кине... 

И то је ваљада једини несташлук и ђаволетво 
из Манулаћеве, младости која се обично бујном и 
бурном зове. Једини, велим, јер он је иначе увек 
био стидљив и неспретан, кад би се случајем нашао 
у близини женскога света. Најтеже му је било, што 
није знао, шта ће с рукама; срећом се тада сећао 
сахата, вадио га и навијао или гледао, колико има 
сахати на њему. 

Са вршњацима својима се слабо дружио, зато 
је најрадије седео с оцем и ес очевим друштвом и 
слушао њихове разговоре, пуне мудрости и искуства. 
Кад би седео, увек би простро најпре своју мараму, 
повукао мало ногавице на више од колена, па би 
онда сео, и не би се дигао, док му се прво његов 

татко не дигне; само у кафани би он прво оца опо- 
мињао, да се дигну и иду. С кокошкама је легао, 
с петловима устајао. Био је штедљив. Новац му 
никад није потребан био, јер никад није имао при- 
лике да га потроши. Чак му се и мајка љутила, 
што иде тако без поваца, као да није чорбаџијски 
син! А ако понесе, он колико понесе толико и врати, 
— некад чак донесе п више, него што је понео. 
Једном кад је пошао у „Апеловац“ на стрелиште, 
дао му отац седам гроша. Манулаћ попије пиво за 
грош, при повратку купи јагњећу кожу за шест 
гроша и одмах уз пут је прода за девет, — и тако 
донесе два гроша више, него што је понео!... 


Ето тога и таквога Манулаћа хвалила је Зони 
тетка Таска, а Мана кудила. Али то све није јој 
ништа помогло код зоне. Јер слушајући тетку, Зони 
је Мане због таког његовог живота само изгледао 
интересантнији, а због сталежа, његовог само милији 
и симпатичнији!... 

— Ела, Васке, запој ми ону жалну еврејску 
песну! рекла би Зона Васки, седећи тако често 
тужна на доксату, и отуривши ђерђеф наслонила 
би се тада на белу своју руку, а другом би се играла 
са дугим и бујним курјуком својим, гледајући сво- 
јим великим сањивим очима преко ниских кровова 
околних кућа негде далеко. 

А Васка би тада запевала ту песму, у којој 
је Зона видела себе и свој зао удес, што је рођена 
у чорбаџијској кући... Запевала би песму, коју је 
већ толико пута певала Зони, кад год би ову опхр- 
вали слатки осећаји и тужне мисли и она пала у 
меланхолију. 

— Ела, Васке, запој!... ЖаАлна сам, — жалну 
ми песну запој!... 

А Васка запева: 


Излегох да се пошетам 
Низ тоја пуста Битола, 
Низ Еврејското махало, 
Низ тија тесни сокаци. — 
Там видов моме Еврејче, 
На висок чардак стојеше, 
Русе си косе чешљеше, 
Дробне си солзи ронеше, 
И жалну песну појеше, 

У песну мајку колнеше : 
Зашто ме роди Еврејка; 
Што не ме роди Рисјанка '!... 


— Туго, Васке, што да прајим! уздахну Зоне. 


ГЛАВА ДЕВЕТА 


Она је пуна бурнит сцена и крупних речи. У њој је испри- 
цчана једна пропала мисија таеака-Докина; чла, боље рећи, 
„Пошљи лудо на војску, па седи, тпе плачи“. 


Бата-Таско је одржао реч. Распитивао је и 
прокљувио све, и сад дошао, да јавито Јевди, Ма- 
ниној мајци. Све што је сазнао, он јој је савесно 
и тачно реферисао. Јевда се просто изненадила. То 
не би никад ни слутила, а ни у сну јој не би дошло 
тако што! Оно, чега се она бојала, од чега је стре- 
пила — то није било, — али је испало изненада 
ово, а ово је за њу било нешто скоро још горе! 
Знала је она поноситост те старе чорбаџијске куће, 
представљала већ у напред себи, како ће се то тамо 
чути, како пропратити и с каквим подемехом све то 
узети. И одмах одлучно рече: да то никако није 
прилика и да од тога неће бити баш ништа! Дуго 
су се још живо разговарали, кад уједаред упаде 
тетка-Дока међу њих, баш кад су јој се најмање 

надали и најмање је желели. Кад је она ушла, нису 
одмах пресекли разговор, него су га полако при- 
водили крају избегавајући све оне речи, по којима 
се могло познати о чему говоре; али све им то није 
помогло, — тетка-Дока је, као и свака радознала 
женска, могла и инстиктивно а и из дугог искуства 
сазнати, о чему је реч била... 

— Ласно, мори, за тој! умеша се тетка-Дока, 
и на велико запрепашћење њихово додаде: Чорба- 
џијске куће много су, а наш Мане — један си је 
помеђу момци и трговци и чаршилије!... 

— Ама неје то!... љутну се Јевда. Мори и не 
знаваш, зашто си зборимо... 

— Мори, сал дор ве видим — знајем си све 


ништо ти не знајеш!... 
— Како да си не знајем! Бата-Таско зашто 


искочи до теб'-ке 2... 

— Ама не знајеш ти ништо! брани се бата- 
Таско. Вика ме снајка, ете, заради нику тапију и 
ливаду... 


— Заради „некосену ливаду“; — знам де! Сол 
ручам, мајке... уверава их тетка-Дока, а они се обоје 
љуте. — Бре, бре, бре! наставља Дока. Видосте ли, 


мори, нашога Манчу, како си знаје убаво, што ваља!... 
Е, што је човек кујунџија, па се разбира у злато... 
знаје, што је злато; и како се, ете, злато топи!... 
Машалах, Манчо, — неси забадава син на Ђорђију!... 
Ђорђијина крв!... Ашкоље'н!... 

— Ама неје ништо било! одвраћа је Јевда. За 
друго ништо зборисмо! Како да бидне!.. 

— Јеле, Јевдо! Што ће да бидле убавиња, кад 
се узну! Убав Манча, а убаво, ете, и Замфирче, оној 
доне, — та што ће деца да ги бидну убава, све на 
татка и на мајку!... А ти, баба ги, па ги држиш 
па крило!... 


~ 

— Их, црна Доко! викну очајно Јевда, кад ће 
памет да си спечалиш веће!.. Што си не ћутиш 
веће!... Што си не ћутиш, несрећо, кад ти никој 
ништо не каза, ни те па питује“!... 

— А што кој да ми казује, кад си сама све 
знајем, и све видим. Замилуваше се деца, та што... 
саг ги је време... 

— Ама, Доке, памет си бери! Башка су Зам- 
фирови, башка па орђијини!... Ми си зборимо за 
друго ништо, а она, погле гу, куд га искарује!... 

— Мори! Знајем си ја! Ласно за тој! Мен'-ми 
сал оставите... бригу не берите, а ја ћу сама убаво 
да дуздишем целу работу! Ја ћу да заобиколим 
малко, па ће да искочи убаво, како под инџилирски 
план !... рече и оде као олуја. 

— Што, што! викну запрепашћено Јевда и хукну: 
Тугооо! Што гу пуштисмо! Оће да ни напраји нику 
муку и резил! А лудо је, лудо — па сто оке је 
лудо!! — Дено, викну Јевда, брго по њума, викни 
гу, да се врне, рекни гу на један реч. Али на не- 
срећу Дена није била ту. Јевда полете, али не 
могаде стићи Доку, која је јурила као ветар. Јевда 
се врати у кућу са тешком слутњом. 


~ 


И наслутила је. Тетка Дока полете одмах право 
у Замфиров крај. На улици срете баш као поручену 
Васку измећарку, заустави је и стаде распитивати 
о овоме и ономе. Васка се изнајпре ишчуђавала, 
снебивала и отимала, али тетка Дока — онако како 
је Бог дао — подвикну јој и развика се на њу 
тако, да се ова уплаши, горе него што се икада 
уплашила од оних који је плаћају — и признаде 


јој све, ама све од аз до ижице. А Дока је не само 


заплашила, него и вешто питала; постављала јој је 
тако вешто обична и унакрена питања, да је ова 
све казала, и незнајући шта је све изблејала. И 

тако је Дока дознала и одмах схватила и јасно јој 
било: да ствар по Ману стоји врло повољно, и да 
је право чудо, што се већ и свршило није. И љута, 
на невештину и јавашлук Манин, крене се одмах 
из тих стопа Мани у дућан. 

— А, такој ли јејг викну му тетка-Дока још с 
врата улазећи у дућан. 

— Што јег пита је Мане. 

— Што сам ти ја тебе-ти, а бре, магаре!%... 

— Де, море! чуди се Мане. 

— Ешеку ниједан! А што ми не збориш 2!... 

— Што да ти зборим“ пита је Мане. 

— Оно да ми збориш, што си је за зборење! 

— Е, што си је за. зборење 2 

— Ја што сам ти Тетка ли сам ти, што ли сам: ! 
Што си ћутиш како немак! Род смо си.. Кому 
ће да кажеш муке и дертови, ако на тетку си нећеш 
да кажеш 2... 

— Ама, што да си зборим;г Што да казујемг 
викну љутито Мане. За кога да ти казујем“... 

— Ете, за Чорбацијске да казујеш... Што бре! 
Ја траву пасем, сол не ручам — та несам чула за 
твоје работе !... 

— Е што си чулаг вели мало спуштеним 
гласом Мане. 

— Да сифрљија и стануја мерак на оно Зонче 
Замфирско, ете, тој сам чула !... 

— Ба! пориче Мане. 

— Ти да сићутиш. Све разбра/! Све си знајем. 
Све ми веће каза Васка, измећарка њојна. Ич да 
се рипаш како пуле, ни па да ме л'жеш... Све, све 
ми рече Васке... 

— Е, што је знала да ти рекне, кад си и она 
сама ништо не знаје;! 

— Ихааа! засмеја се тетка-Дока. За тој па да 
ми је: знајеш ли, мори, несрећо, да ми каза, — 
како из књигу да си четеше, све ти каза: и што си 

Зоне ваздан-дан збори, и које си песне поје, и што 
си шњева и како гу резиле оне кучке, тетке и стрине, 
а највеће она грчка несрећа, Таска, тетка њојна, и 
како гу фатија кара-севдах... Све ми каза, како поп 
из књигу да си чети... 

А Мани мило. Брани се још неко време; по- 
риче, спомиње разлику између кућа, али попушта, 
по мало и признаје, и мило му било да чује што 
више. Тако му било мило, да је одбио две муште- 
рије, које су дошле да пазаре, само да се не би 
прекидао разговор. И кад се уверио, да тетка Дока 
све зна, он јој се исповеди и призна јој искрено, 
да му је Зона посред срца. 

— Аха! кликну тетка-Дока. Такој те искам! 
И татко ти такав беше! 

—- Теке... тетко, молим те... вели јој Мана и 
диже прст, зборење за тој ич да нема!... да се не 
чује ништо... 

— Ех, што да се не чује! Лошо ли је, па да 
се кута у кучине!; Зашто да се крије; 

— Аман, Доке!,.. Реч да не искочи за девојку. 

— Та што... За малко време... 

— Како за малког 

— Па до „голем нишан“, а после кој да збори... 
и што има да збори! вели Дока. 

— Бре, како то збориш ! викну ужаснути Мане. 
Какав „голем нишан“ !... 

— Што, зар ћеш сал да гу гледаш! Да лижеш 
мед кроз шишег... Тој лиг 

— Ама јок! За прошење ич не беше разговор. 
Како да гу просим!: Који су они, а који па ми! 
Чорбаџијска кућа — и наша кућа!... Памет си бери, 
Доке!... 

— Иха! Ласно за тој! Ја ћу ти изработим ; ти 
сал седи си, па жмиј!... 

— Хехе! смеје се Мане, што рече: „'Жмиј, да 
те л'жем“!... 

— Ти си имаш твој занајат, а ја си па мој... 


Седи си у дућан и гледај ситвој пазар, — а овој 
су наше. женске работе... Ти да видиш, што ће ти 
напрајим!... 


— Доке! викну уплашено Мане на њу. Змија 
ће те уапи, ако напрајиш как'в ешеклак !... 

— Де, мори! умирује га Дока. Ти ме знајеш 
убаво. Не ли смо родљаци. Несам говедо, селска 
несам, та да си не знајем што је чаршијски ред. 
Ласно за тој! Ја ћу си све полако... па фино... с 
политику! рече п оде. 

— Доке! викну Мане и полете за њом, алџи 
она беше већ далеко... 


Дока пође, али се уз пут сети, да је данас су- 
бота; остави то што је намислила за сутра, за не- 
дељу, а тога је дана гледала само, да се никако не 
састане ни с Маном ни с Јевдом. Зато се крила 
по комшилуку. 

Недеља је. Код хаџи-Замфира после подне ти- 
шина као и у свима кућама, где се целе недеље 
радило а недељни дан жељно очекивао. Стари зам- 
фир легао, да се одмори мало после ручка, као што 
је то од вајкада научио. А чим је он прилегао, целом 
кућом је одмах овладао неки дремеж и царствовала 
нека свечана недељна тишина, јер кад хаџија спава 
не смеју ни врапци испод крова џивџакати. Љу 
другој соби, одмах до собе Замфирове, поређале се 
на миндерлуцима: домаћица Ташана, Таска и тетке, 
Калиопа и Уранија. Подупрле зид леђима, подавиле 
ноге и метнуле руке на трбух, па дремају, јер су на- 
училе да се тако најприличније проводи празник. 
дона у соби до њихове. А оне седе и шапућу, чуде 
се, што им нема никога. Није дошла ни Аглајица, да 
им исприча и рапортира све што се десило за по- 
следњу недељу дана, а није ту ни Зујица, да им 

размеће карте, ни богата баба Хрисанта, да их гњави 
причајући им на дугачко и на широко о својој пар- 
ници, о суду и адвокату. И баш кад су се оне тако 
чудиле, што им нема никога, чуше споља неки глас. 

— Хаџика, ете, дом ли је: пита непознати 
глас споља. 

— Дом си је. Ама хаџија, ете, спије... чује се 
Васкин глас. 

— Та што, ако спије! Код њег и не искам, 
веће код хаџику... 

И док се ове домишљаху, ко ли ће то бити, 
отворише се врата и тетка Дока упаде у собу. Да 
је други ко кроз сам сулундар упао међу њих, не 
би му се тако зачудиле као ово сада њој. 

— Одраво ли сте, живо ли стег запита их за- 
тварајући леђима (и већ осталим) врата за собом. 
(Да би се да Бог-да тако и уста душманима за- 
пушила |...) 

— Здраво, ти како си, Докег прихвати јој Та- 
шана, па се тек погледа с Таском, Калиопом и Ура- 
нијом; јер им свима дође чудно већ само то, што 
је банула у кућу, а још чудније, што је на тај начин 
затворила врата, јер је то у обичају само при проше- 
вини. — Седи си, Доке! нуди је домаћица. 

— Што прајите•% пита их Дока, седајући на 
миндерлук према њима. 

— Седимо си! одговарају оне кроз зубе. 

— Жмијете, како мачке испод накладено кубе... 

— Еј, Доке, Доке! Ти си остаде јоште па она! 

— Што ће си чиним! К'емет! вели Дока. 

— Дамно те не беше при нас... рече јој с неке 
висине. 

— Ама, имам си, ете, нику муку, — а ни саг 
ви не би дошла! 

— Е, што си имашг пита је Ташана. Седи си 
на једно кафе. 

— Несам си дошла за кафу, веће.., 

— Васке, мори! прекиде је домаћица. — Васкеее! 
викну Таска. 

Уђе Васка и домаћица јој рече, да испече че- 
тпри кафе. Васка одмах усу кафу у филџане са 
зарфовима и унесе и послужи их. 

Дока се искашљује и спрема да отпочне, срче 
кафу, разгледа по соби, па најзад поче: 

— Дошла сам си, ете, на један еглен... Заради 
неку послу... Е што си стала туј при мен' како 
шиљбек ники! обрецну се одједаред Дока на изме- 
ћарку. Искочи си, дете, умем си ја да пијем кафу 
и без теб'! рече и извади табакеру, па стаде зави- 
јати цигару. Запали је, стаде пуштати димове. да- 
мислила се, а очевидно мисли о томе, како би да 
онако што поиздаље и што финије отпочне. 

— Што не удавате, мори, Ташано, оној ваше 
чупе 2... 

— Кује чупе: 

— Ете, оно ваше Зонег 

— Па ће гу удавамо. 

— Па што чекате већег! Неје даскалица, та 
да си седи у те године. 

— Што је па тебе-ти за њума; одбија дома- 
ћица. Остави тија речи!... 

=– Што гу не давате оному, на којега је, ете, 
меракг... 

— Мерак! прекиде је Ташана. Ајде како збориш 
ти па то!.. Мерак.!... Зар деше ће да има мерак!; 

— Кој си је дете: 

— Па наше Зоне... Деца, мори, неје ти ни срам!.. 

— Каква деца!.... Деца, вика... Мори, ни у 
турцко време па не имаше деца, — та саг у срп- 
ско, у чкоље, па ће деца да има!.. У сагашње 
време деца, — беше му! Зашто си уче чкољу, и 
јазију —- зар деца да си остану :!... 

— Ама, де! прекида је Калиопа. Неће да 3600- 
римо за тој. Кад стигне у теј године, демек да је 

за давање и удавање, — ласно за тој... Што ка- 
заше: Злату ће се кујунџија нађе! заврши поно- 
сито тетка Калиопа. у 

— Па, брљивке једне, што ви ја зборим!: Па 
ја ви за кујунџију, ете, и зборим... 

— Како рече; Што збориш прекиде је до- 
маћица. За кога збориш 

— За Манчу нашога! Зашто гу не давате, 
кад се деца, ете, бегендисују # 

— Погле гу, што ви збори жена брљива! вели 
Ташана Таски. Кој ти рече за бегендисување 2 

— Зна си цела маала, и сав град, — та ја да 
не знајем! одговара Дока. Мори, знајем сп све; све 
ми казаше, мори, како на кадију ми казаше свеј!... 

— Кој ти каза2 пита је тетка Калиопа. 

— Тој си је моје знање, кој ми је, демек, ка- 
заја, — ама ја си убаво знајем.. Па за тој, ете, 
искочи" саг до вас, да ве питујем: ели ви је де- 
војче за давање 2 

— Неје ни дете за давање! одговарају обе 
тетке, и тетка Калиопа и тетка Уранија. 

— Мори, кој ве пита: бричи ли се владика; 
ја си с домаћицу зборим! вели им Дока преко ра- 
мена, па наставља даље мирним тоном. Та ако искате 
прилику за ваше Зоне, е, ја си имам једну прилику... 
па за тој и искочи' саг до вас... Момак си је кротак, 
убав, еснаф-човек, ради сас први... 

— Имамо си, имамо, прекидају је једногласно 
и сложно тетке Калиопа и Уранија. Што ни треба, 
ти па да нам га казујеш.“... 

— Та што... ако сте, демек, чорбаџике. А 
зашто има онај реч: „Девојачка су врата свакому 
отворена !;“ 

— Доцна си се присетила, Доке... А за Зону 
имамо си веће прилику! вели Уранија. Кој си је 
нашеја прилике за стареје сестре њојне, тај ћеи 
саг ласно да нађе и за њума. 

— Од нашога Манчу има ли, деде, збори си, 
поубава прилика; У сав град има ли помомак од 
њег !2 Има си дућан, ем какв дућан, узеја је саг 
под ћирију и онај до њег што је дућан. па напра- 
вија оди два један голем.. има си занајат, златне 
руке: при владику искаче у пол дан у пол ноћ — 
тол ко си има чес у варош... Има си, бре, и касу 
за паре и еспап, како један трговац, а не кута паре 
по авлију и по таван, како, ете, мачка што си кута... 
Стаде први кујунџија од Београд до Пећ и до При- 
здрен !... Мори, па и да си нема паре, што је па за 
тој! Кад се деца милују — што ги требају паре! 
днајеш што се збори у онуја песну: 


„Ако паре немаме 
Ока и пол севдаг имаме.“ 


Младиња су бре, лепотиња ву, ион и она, — 
сто оке севдах ће имају !,.. Е, што искате више:!... 

— Неје спроти трговачку и чорбаџијску кућу... 
умеша се тетка Таска, која се до сад доста резерви- 
сано држала и пустила оне друге две тетке да го- 
воре, а она задржала за себе као неку завршну реч, 
па сада поче достојанственим тоном, а и не гледа 
на Доку, већ гледа кроз прозор у авлију. — Чинов- 
ник, ете, иска чиновничку, офицер офицерску при- 
лику ; еснаф спроти еснафа а трговац спроти трговца, 
иска прилику, демек; — тој си је ред у овај свет! 
ваврши одсечно и одлучно тетка, Таска, па се окрете 
још више од тетка Доке. 

— Мори, разбирам си ја, Таске, твоје зборење ! 
вели јој Дока, а пребацила ногу преко ноге, па бе- 
ћарски пушта густе димове. Разбирам си, убаво 
разбирам. Теб'-ти кеф и мило и наводаџија си за 
онога зевзека чорбаџи-Јордановог, оног Манулаћа... 
за њег' ти мило... 

— Е мило ми, де! Што ке ми чиниш 2 

— Кад ти мило за њег", а ти се таг сама удадни 
за њег'; удовица си... А што па ти тол'ко смићеш; 

— Е, ја сам си тетка на Зону! вели Таска. 

— Ја па тетка на Ману! одговара Дока. 

— Мен' ми кеф за Манулаћа, вели Таска. 

— Мен' па за Ману ! вели јој Дока, па се окрете 
осталима. Аман, жене, тако ви Велик-дан не зацр- 
неја, бива ли Зона за Манулаћа — прилика ли је: 

— За Мана не бива! вели Таска. 

— Е, зашто да не бива: 

— Хехе! осмехну се презриво Таска: „Гаки 
нема, — свирка сака !“ 

— Е, дајте гу, подајте гу за неприлику, за 
Манулаћа тога, плану Дока. Ама послен да ви не 
бидне криво, кад, ете, стане да „праћа шефтелије“ 
по други... 

— Што рече Несрећо никаква! плану Таска 
и оне друге две. Неје те ни срам: еснафска жена 
— па погле како си збори! Кој да праћа шевте- 
лије — зар чорбаџијска керка%! На кога да праћа; 

— Па, поче заједљиво Дока, саг неће да праћа 
на бимбашије и миралаје — зашто ги веће нема, — 
ама ће да праћа на Рисјане, — а брука и тој... 

— Зар чорбаџика #... 

— Лелее, осмехну се Дока, малко ли ги знајем!... 
Е, што је била она Сика, турена у песнуг За кога 
се појеше у онуј џесну, у онуј рисјанску срамоту 
нашу 2 За кога се појеше ; за еснафску, ели за чор- 
баџијску Сику: 


„Зашто, Сике, зашто под чадар да идеш: 
Ако, дадо, ако, миралај ме зове, 
Миралај ме зове, на татли баклаву.“ 


— 0 Господи! крсте се тетка Уранија и тетка 
Калиопа од чуда што их снађе. 

— Што је била, која је била, ете, та Сика, у 
песну турена 2 Збори си, неерећо грчка! развика се 

Дока, па заврши. А ти, Ташано, подај си дете за 
онога Манулаћа, берем ће да имаш убаво унуче... 
шебека ћеш имаш а унуче јок! рече и љутито за- 
лупи врата за собом и остави их запрепашћене. 
Само су се крстиле и викале: О Боже, о Господи! 
Лелее! Што се напраји џумбус и резилк! 

Толика ларма пробудила је наравно и старога 
хаџи-Замфира. Морао се и он умешати и једва се 
равабрао, онако бунован, и сазнао у чему је ствар 
тек онда, кад је испраћао Доку. 

— Е, лошо ли сам зборила брани се Дока. 
Што да неје прилика, кад смо, ете, једна вера... 

Стари Замфир је умирује и све би се мирно 
свршило, да Дока није дирнула у сталеж. 

— Вика, чорбаџијска кућа, чорбаџијска керка! 
Е веће нема! И чорбаџијско неје до века... 

— Е, доста де! вели јој озбиљно чорбаџи- Зам- 
фир. Дошла си, наводаџисала си, ништо неје било 
— е, саг се врћеш... Сас зор не бива/!... 

— Е, зашто да неје Манча прилика:!.. дар 
што су чорбаџијски 2 

— Е де! Дебарско неје ово, та да се отимају 

девојке... 
— Мори, и ваше се знаје! плану Дока. Деда 
како ти се викаше, како се презиваше — Коритар, 
а његов па татко, како га зваоше у чаршију — 
Вртиваган,.. Та саг: „Ми смо чорбаџијски“!... 

— 'Е, доста веће! рече Замфир пи диже обрве. 

— А што па! Ако не узне из вашу кућу — 
ће остане неженет 2 Мори, за тој ласно. „Имаш си 
грбину, самарице доста“; та и за Ману и женење 
његово ласно... 

— Може, ама спроти себ' прилику. 

Запамти, хаџијо : „Свет је овај као какав мер- 
дивен, — један се качи, а други па слиза“, — та 
и с вас чорбаџије такој си је. Зар мало ли ги има 
од ваши, што си беоше први трговци — а саг, зво- 

нари и клисари, па пале прангије, кад слави Пан- 
телејска црква... Мори, ти слизаш низ мердивен, 
а мој Манча се топрв качи... 

— Бре-бре-бре! „Видело се куче у чалштре, 
па се фатило у оро“, вели јој чорбаџи-Замфир сав 
зелен од љутине. Та и твој Манча... 

— Кој је „куче“, несрећо чорбаџијска! цикну 
Дока. Знајеш ли, бре, ако дофатим саг ове нал'не (и 
показа му силне налуне пред вратима) све ћу ти 
ги фрљим и обијем о главу... Ћу те бомбадирам по 
ту главу, како Срби Митад-Пашину табију на Виник! 
Несрећо Вртиваганска и Коритарска!... 

— У кућу си ми, што да ти прајим # вели уз- 
државајући се домаћин, а сав блед од љутине. 

— Мори, и насред чаршију и туј ћу се тепам 
и с теб' п сас зета ти, онога шебека за Манулаћа, 
за онај реч „куче у чашире!“ раздера се Дока и 
оде љутито, и остави запрепашћеног чорбаџи-Зам- 
фира, којп се само крстио левом руком и говорио: 
»О, Бог да чува!. 0, Господи Боже!“ 


ГЛАВА ДЕСЕТА 


У овој приповешци ово је први и“ једини дијалог двоје за- 
„љуосљениг. „Дијалог није ни мало пиканаан, чак на мнлав- 
ресаншатн; а тпо је просто с таога, шлио је таамо у таољм 
свету срамоаа да семушко џ осенско и погледају, а камо 
ли разговарају. (А и“ да није таако, опеш би дијалог био 
врло обичан, јер у лааким приликама заљубљени обично не 
знају шлтаа да разговарају, или разговарају којешлаа). 


Сутрадан у понедеоник, кад се на сефте и на 
сефтеџију много полаже, бану у Манин дућан нико 
други него баш сама главом тетка-Дока. Дошла је, 

да му каже све шта је и како је било, и пошто се 
све рђаво свршило, да га, наравно, и утеши. Мане 
је све оно у суботу већ био смео с ума, и није могао 
ништа ни слутити, и зато му је ово сад све ново 
и изненадно било. Био је као громом поражен чувши 
све до ситнице, како је ствар текла и како се раз- 
вијала. Био је утучен и неутешан. Тетка Дока га 
је најпре изгрдила а после тешила утешним речима: 
да. се не брине, да не очајава, а нарочито нека му 
није ни најмање криво, што је она тако прошла, јер 
им, вала, ни она није остала дужна. 

— Ич, да се не љутиш, вели му Дока, ич да 
неси жалан! Ако, што ти не дадоше девојче !... Та 
што па да ти је за тој! „И без петли може да се 
осамне“; та и ти да се ожениш и без њину дону!.. 
Мори: „док си имаш грбину, ће нађеш ласно и 
самарицу“! Ласно ће нађеш, — ем не једну, веће 
кол'ко искаш девојчики! Ама, жал да ти неје, криво 
да ти неје!... Несам си остала постидна!... Ама ги 
и ја, берем, убаво каза !... Знајеш ли, Манчо, да 
те неће више да погледну заради онија моји ре- 
чови — кол'ко ги убаво каза !... Мори, твоје „живо- 
здраво“ неће приме више!... вели му задовољно тетка- 
Дока одлазећи. Мори, саг да ги искаш и ону њину 
дрту тетка-Таску, да се сњума ожениш, па и ту ти 
не би дали, — тол ко стадосмо, ете, душмани саг'!... 

Тако је говорила задовољна тетка Дока. Али 
је то, наравно, слаба утеха била за Ману. Целога, 
дана био је као убијен: ни посао, ни пазар, ни раз- 
говор, — ништа му се све то није милило. Речи 
тетка-Докине му једнако брује у ушима и распа- 
љена машта му живо представља ту сцену између 
Доке и Замфирових. Страшна му је била и сама 
та помисао, да је Зона све то морала чути и ви- 
дети, а још му страшнија беше помисао : шта је све 
морала претрпети Зона после свега тога од својих 
у кући!.. Зато није имао мира, него је одмах сутра 

дан потражио и нашао измећарку Васку и распитао 
се и сазнао све, шта је и како је после одласка До- 
кина било. Од Васке је дознао, да је Зона грдно 
много пропатила због тога од свију, а највише од 
оца, који дотле није ништа знао, и коме су тек сада 
све казали, и потужили му се, како се одавна носе 
са Зоном. И сад су сви сложно: тетка Таска слатко- 
речивошћу, мајка проклетством, отац страшним прет- 
њама, а све тетке, стрине и ујне дугачким преди- 
кама и клеветама, сложно салетеле Зону; и које чудо 
онда, ако је Зона подлегла, попустила и постала 
друга, постала опет она стара, поносита, уображена, 
хладна, чорбаџијска Зона !... 

Васка је истину казала. 

По одласку тетка-Доке настао је код Замфи- 
рових прави лом. Зона јеиз побочне собе све чула, 
а опу сцену између Доке и Замфира и чула и ви- 
дела! И чим је Дока отишла, стари Замфир плане, 
силно плане господарским гневом на своју мезимицу 
зону, као никад дотле у животу. Онај пљусак од 
грдњи што је Дока сручила на њега, тако га је 
раздремао и расанио после спавања, да није ни 
тражио измећарку, да га по обичају полије водом, 
како је то редовно четрдесет година радио. Поми- 
слио је да је све то, та Докина посета и прошевина, 
удешено са Зониним знањем и пристанком, и зато 
је плануо на Зону, силно плануо, и био љут као 
никад у животу, 

— Тој ли су твоје чкоље и твоје знање!2.. 
Тој ли те учила даскалица у чкољу #! загрме Зам- 
фир на мезимицу своју тако громогласно, да из 
комшилука радознале женске полетеше на зид, да 
чују шта је, али кад разабраше, да је чорбаџија 
силно нешто љут, — разбегоше се са страхом у 
одаје своје... Шесет и једне „меснице“ прекараја, 
сам у мој век, чу ли, куче ниједно, грми стари дЗам- 
фир, — и јоште ме нико ни у турцко ни сагу 

српско време такој не орезили, ни ме- једно куче 
толко уапило, — како саг ова ороспија... Ти лигу 
каза и прати гу овам при нас, у дом ми!2 Убаво 
ми обеле образ! Хаџи-Замфирска Зоне се фаћа у 
оро... иска да се ороди сас луду Доку, Доку да 
вика: тетко! 

— Па берем да је трговац ники... додаје тетка 
Таска и потпирује гнев. Предузимач, ели лиферант... 
веће коцкарин... фукара... Метне си краставицу и 
и пол лепињу под мишку, — тој му ручак у дућан... 
А и дућан па што му је!... Какав му је!... Дућан 
му колко сарафско чифутско сандуче... Па, ако што 
је сиротиња, — ама, берем, да је момак кротак!... 
Веће — џимпир, коцкарин, комарџија, ловџија и 
бињеџија и џамбасин; скита се поваздан-дан с пу- 
шку по лојзе — како пољак ели пударин; а по 
сву ноћ му свире Цигани и играју ченгије, а он 
си пије како дервиш и арчи си мал сас оне не- 
среће!... Тури си нож у стол, ели фрља туфеци — 
како Дебрелија... У сваку маалу има си по једну, на 
коју је фрљија мерак... 

— Доста де! прекида је Замфир, али тетка- 
Таска ипак наставља. 

— ..Оној му треба за кеф, а ово наше па за 
паре... и што иска да си улегне у чорбаџијску, по- 
такву фамилију... 

— Е, доста саг, Таске!... пресече је домаћин. 

— Е, бива ли тој од еснаф-човека! Ред ли је; 
наставља тетка-Таска. И Зона, и Калина, и друга 
ника !... Па бива ли, мајке!;,.. А убаво си рече наш, 
ете, Божин дунгерин: „Две лубеници, рече, под 
една мишка — не се носат!“ 

— Ама како започе, вели, Замфир, неће ни 
једну попесе! Ја паше у турцко време па сургу- 
писувашем, та саг., 

— Е, тој да учиниш! дражи га тетка-Таска. У 
сургунл к!... Нек знаје и запанти, куче, што је чор- 
баџинска кућа... 

— Овој да запантиш! грмну хаџи-Замфир од- 
лучно Зони. Сал јоште један пут да чујем нику 
лошотију за теб', — из кућу те не пуштам... Туј 
ћу те закопам! Чаршију и бели свет веће неће да 
видиш! Како она кумрија — рече и показа на једну 
што је у кафезу — веће бели свет неће да видиш... 
Оће да те заб'рави и сокак, и махале, и град; — 
и никој неће ни да знаје, да си хаџи-Ззамфир има 
на дом девојку !... Разбра ли, мориг... 

— Разбра/ !... рече оборених очију и дршћући_ 
зона. 


Као и сваки човек и Мана је имао неприја- 
теља, који су једва дочекали, да га узму на решето. 
И ако стари Замфир не само да ни речи није ни- 
коме прословио о тој немилој сцени, што је чак 
строго забранио да се икоме ван куће и речца једна 
рекне, ипак није никако, ама баш никако могло то 
остати тајна, већ и због самога тога, што се то доиста 
десило, а још више због тога, што се то, на ђавола, 
десило у присуству пет жена (рачунајући ту и Доку) 
од којих су две — Таска и Дока — биле саврше- 
није и, по томе, и страшније за распростирање уз- 
немирујућих (и истинитих и лажних) гласова — 
него неки лист, који се растура у десет хиљада при- 
мерака !... 

дато се брзином муње распрострла прича о 
том догађају. И главно и детаљно знало се врло 
добро, јер Таска је свакоме тачно причала, шта је 
она казала Доки, а Дока опет шта је све она ка- 
зала и Таски и Замфиру. И по махалама и у чар- 
шији се неколико дана само о томе говорило. А да 
је прича у главноме порасла у обиму и детаљи јој 

се умножили, — није нужно ваљада ни спомињати. 
Чак и оне две пословице, које су већ давно биле 
заборављене, сад су оживеле, употребљавале се пи 
почеле опет циркулирати. Шта је само досетака на 
рачун Мане пало, наравно, већином у његовом од- 
суству, па чак и поиздаља наговештавања у њего- 
вом присуству; тако да је један такав досетљивац 
сутрадан ишао с отеченим образом, и на питање: 
шта му је, тужио се, да од кутњака сву ноћ није 
могао ока склопити. 

За Ману је то стање врло несносно било. Је- 
днако је мислио и размишљао о томе, и учинила му 
се ствар без излаза. Проклињао је и онај час, кад 
је слудовао и признао тетка-Доки јаде своје. И тек 
кад му је она опет дошла и понудила му се да по- 
прави целу ствар, — тада се тек још више уплашио 
и решио се. да сам покуша још један и то последњи 
корак, да се, то јест, сам он састане са Зоном. Да је 
заустави, ослови, да је упита он сам последњи пут... 
Ако ништа друго, а оно бар да скине са себе од- 
говорност, да заглади онај немили догађај; да до- 
каже да он сам ништа томе није крив, него она 
тетка Дока, па нека се одбије на њену лудост... 

Али састати се и разговарати било је тешко у 
оно време код тога света, који је на тротоарске шетње, 
паркове, концерте, певачка друштва и школе играња, 
— у опште дакле на све те ствари, где се млађи 
свет може састати и измењати погледе и мисли — 
имао своје нарочите и чудновате мисли и — како 
би неки поборник еманципације женскиња рекао — 
застареле и назадњачке погледе. Уз женско, док је 
девојка, обично је увек или мајка или тетке и стрине; 
а кад се уда, онда опет свекрва, јетрве и заове, тако 
да никад није сама; а и не би умела сама да иде 
и да се нађе, баш и да јој се да слобода, исто као 
ни канаринка, кад би је пустили из кафеза. Једино 
кроз капиџик у комшијску авлију или преко сокака, 

што је умела и смела сама поћи. Зато и није било 
лако Мани; и прошло је повише времена, док је 
могао срести и ословити и реч-две на само разго- 
ворити с њом. Али шта не може чврста воља и од- 
лучна намера! И Мане је вребао и најпосле успео. 

Једнога дана у први сумрак, баш кад се умо- 
тана у бунду, пошивену зеленим атласом, враћала 
Зона преко сокака од сестре Костадинке, која је у 
другом сокаку становала, искрену Мане из мрака и 
стаде пред њу. Васка се измаче уплашено у страну. 

— Леле, Васке, пази си! шану Зона и стаде 
сва уздрхтала и плашљиво се осврташе, да је ко 
не види. Срећом нико не пролазаше улицом, јер већ 
беше време, када грађани спуштају по кућама чи- 
вију на порту, и сви укућани већ давно су код 
кућа. И никога по улицама не беше, само што ноћни 
стражар далеко тамо у мраку што се види и чује 
се, како се нешто разговара са хаџми-Јордановим 
мачком, који се полако шеће по ћерамидама висо- 
кога зида. 

— Што ти требам! прошапта Зона тихо и 
плашљиво. 

Васка је разумела. Измаче се још мало и стаде 
стражарити и пазити. 

— Зоне! ослови је Мане и искашља се тихо. 

— Што искаш шану Зона, па се и она тихо 
искашља. 

Обоје стали тако, па стоје три корака далеко 
једно од другог; обоје оборили главе и гледе преда се. 

— Зоне, на један реч... 

— Пушти ме! вели му уплашено Зона и окреће 
се на све стране. 

— Ти не слушај, ете, ону будалу, ону Доку. 
(Тетка ми се пада, ама је лудо!...) Не слушај гу 
што си је там при вас зборила! Никој гу неје пра- 
тија — сама си, брљива, оде при вас:!... 

— Хе, лагала је што је зборила # Не лпг 

— Неје, ете, лагала, — ама... ете, неје требала 
да збори !... 

— Е, што ми казујеш... што ми треба тој... 

— Доне, рече Мане и притеже пас око себе. 
Ја сан немам... Ја за вечеру не знам... 
Леле! рече мало подругљиво Зона. 


— Ја вино точим, вино не пијем; песну искам, 
песну не слушам, а све заради тебе, Зоне!... У лов 
идем, пушку не испалим! Ништо не знајем за себе, 
а све заради тебе!... Ја си идем, па... како оној го- 
ведо када се, ете, напасе од травку зановет... брљив 
стадо“, Зоне! 

— Хе!.. 

Мане ућута. Настаде мала пауза. Мане се маши 
табакере и стаде правити цигару. 

— Пушти ме! отима се Зона. 

— Остани јоште малко! зауставља је Мане. 
Вардај, Васке!... Од татка ми остаде кућа и лојзе 
и њиве... а ја си и сам јоште купи и спечали. Знајем 
си занајат, еснаф човек сам... 

— Знајем... 

— Имам си дућан. 

— Знајем, де. 

— И муштерије имам сијасвет... 

— Добро, де! 

— Кућа ми пуна... 

— Е што ми збориш саг па тој2... 

— Несам сирома... могу да си имам жену... 
могу да си раним пол тесте жене — тол'ко си убав 
пазар имам!... 


— Стани потурњак, па си узни и цело тесте... 

— Да не да Господ... ја си једну сал искам... 

— Па пуно ги у маале... 

— Пуно, ама за мен' сал једна што је... 

— Пушти ме, да си идем! рече Зона и измаче 
се, а Мане је задржава и вели јој: 

— Код мен' нећеш да живујеш, како наше 
жене што си живују при мужије.. Ни сас цвет 
нећу те ударим!... 

— Хм! 

— Оћу да те пазим... да ти лацкам.. да те 
слушам... Као пашиницу ћу те накитим и нађиздим!... 
Сал за теб' ћу радим кујунџилак... Момци и чираци 
ми, они нека си раде за муштерије, а ја ћу сал' за 
теб', Зоне, да кујем срму и сребро и злато, — теб' 
да накитим! Да те нагиздим, та да се сјајеш и 
светлиш како у цркву Света Богородица Тројеру- 
чица!... За теб' ћу сал да радим од јутро до мрак 
— што ми треба пазар и муштерије!... 

— А што ће да ручаш, кад си не пазариш“! 
прекиде га заједљиво Зона. 

— Не слушај душмани моји по маале... Несам 
такав, Зоне, како казују... ћу те слушам; кад ми 
рекнеш: остани си, ћу си останем, кад ми па рекнеш: 
иди си, ја ћу си идем... 

— Е па, ете, казујем ти саг: иди си, пушти 
ме! рече Зона и измаче корак два. 

— Остани јоште малко! рече и приђе један корак. 

— Е, што искаш“ запита га зловољно и не- 
стрпљиво дона. 

— Татко и мајка ти не бегендисују ме — тој 
си знајем убаво. За тој те не пштујем, веће за друго... 
рече Мане, па стаде. Е... Васка ...лагала ли је, кад 
ми је, ете, абере доносила, и зборила, ете... „По- 
здравила ти се Зоне“ 2... 

— Тој си је њојно знање... Што ме питујеш»; 
Може да се посмешила, а требала да рекне: „По- 
здравила ти се Калина“. 

— Е, што па Калина; 

— Зашто ти је прилика... 

— Што ми ти па збориш саг туј за Калину“! 
Калина ће си дочека своју срећу... А ја си па искам 
и тражим моју... Неје писано за мен' и за Калину... 

— Па си прочетеја што је писаног... 

— А ја си... вели збуњено Мане, ете... искам... 
ако је, демек, к'смет... из вашу кућу... 

— Хехе! осмехну се Зона. Така ко ће саг бидне 
тој!... Васка ни се удава... Бија гу веће и „голем 
нишан...“ 

— За Васку неје реч... Има јоште за удавање 
из туј кућу... Зоне, море, рече дршћућим гласом и 
испрекидано Мане. Ја си знајем све... Теб'-те стра од 
татка... Стареји твоји, ете, не давају те... Ама, ласно 
за тој! Ни татко ми Ђорђија неје се оженија сас 
алал, демек, оди нанини стареји, веће сас зор; 
уграбија, демек, што си милуваше... И ја ћу такој 
напрајим... Сал ако ти искаш, ласно за све! Ја 
си имам голему роднину.... ћу те одведем у кућу 
роднинску; седи си тамо сас сваки чес' до венчање... 
Од кога те страг кој ти што може!% Ја си имам 
сијасвет кардаши и побратими; ће изгинемо, — а 
теб'-те неће давамо!... 

— Јок! 

— Заштог 

— Несмо прилика... 

— А ти, имаш си прилику ; 

— Имам си... вели Зона зловољно. 

— Коју: 

— Малко ли ги је, вели кокетно и поносито 
Зона, та да ги пантим... 

— И Манулаћг 

— Кој знаје... 

– Е сал Манулаћевица неће да биднеш! 

— Бре-бре! 

— Зоне! рече Мане молећим гласом. 

— Остави ме! 

— Е, што си ме таг лагала и абере праћала2,.. 
Васка што је доносила абере од теб' до мен"... 

— Мори, рече досадно Зона, Васка могла да си 
збори што си милује, — тој си је њојно знање... 

— Толтко 2 

— Тол'ко се збори... рече хладно Зона и окрете 
му леђа. 

— Е, кучко чорбаџијска, јекну до срца увређен 
Мане, таг ће скоре да чујеш и за моје знање/... 
Ће ме неки убаво запанти и плати ми за онај татка 
ти реч „куче у чашире“ !... 

— Ухухуху! прену у глупи смех измећарка, 
на ове последње речи. Леле, тугооо! „Куче у ча- 
шире“, какој му је па то! смејаше се једнако Васка 
и смех тај пређе и на Зону. 

— Ихаха! засмеја се Зона и зовну Васку из- 
мећарку, па одоше обе смејући се а оставивши Мана, 
који, сав обливен по челу грашкама зноја, једнако 
гледаше за њом. И када уђоше и замандалише ви- 
соку капију, још се из чорбаџијске авлије чуо кикот 
и смех, и слушао га Мане, који је као скамењен, 
још једнако стајао на истом месту, утучен и не- 
срећан као из раја изгнани Адам, што је погружен 
стојао пред затвореним едемским вратима... 


ГЛАВА ЈЕДАНАЕСТА 


У њој су нека страшна и“ луда привиђења џ снови, лао 
су били природна последица испричанога у прошлој глави, 
а тилао ће опет исто тако (у неколико наравно) бошам 
узрок ономе, тилпо ће се испричаши у пидућпим главама. 


Кад је дошао кући, био је Мане као у гро- 
зници. У грудима му беснела бура, а у глави ројиле 
се силне мисли и слике. Претурају се једна преко 
другу, а глава да прене. Ни тумарање по улицама, 
ни покушај да се разгали у веселом друштву и да 

заборави немио вечерашњи догађај; да свирком и 
игром заглуши буру која му је беснела у грудима, 
све му то није помогло! Затоје и дошао кући ра- 
није него што обично суботом долази, јер се надао 
да ће бар ту, у старом и скровитом и мирном свом 
гнезданцу, моћи одахнути мало и утешити се; да 
ће му кућна ноћна тишина и благи санак бити ме- 
лем овим новим ранама његовим... 

Бацио се онако обучен на дуги миндерлук, што 
се пружао уз читаву једну страну простране го- 
стинске собе. Била је субота. Кандило је горело пред 
иконом Богородице, коју је Мане сву окитио и по- 
крио сребром, и блага полусветлост падаше на из- 
мучено лице Манино. И годила му та свечана и по- 
божна ноћна тишина суботске ноћи и полутама и 
светлост од кандила, које је на махове час тињало 
час плануло, па се светлост и тама потискивале 
сваки час по шареном ћилиму на поду... Мислио је 
о Зони и о вечерашњем састанку и разговору; 0 
Манулаћу, о прошевини, о свадби њиховој и о жи- 
воту њиховом после свадбе, па се трже уплашен и 
од саме помисли те. Врати се опет мислима синоћ- 
њем догађају. Мислио је о глупом смеху Васке из- 
мећарке, а у ушима му једнако звони оно страшно 
јасно смејање поносите чорбаџијске ћери, које се чуло 
из авлије. И страшна му беше и сама помисао на 
то, како је смешан, како бедан морао изгледати, кад 
је остао сам на сокаку онако гадно исмејан од једне 
глупе измећарке и од једне хладне и бездушне чор- 
баџијске ћери! 

Па тек она реч „куче у чашире“ како му се 
увртела! Он би да је заборави, а она му се једнако 
намеће ; као насртљива досадна мува, коју не може 
човек да отера, тако га заокупила та реч!... 

Дуго није могао склопити ока ни заспати, и 
ако је то желео и одагнавао мисли. Неки полусан 

и полујава беше то, па се једно у друго наизменце 
преливало. 

Мисли о вечерашњем. Хуче и љути се. Пред 
очима му жива слика, звезданог неба, месеца, и Зоне 
како стоји умотана у бундицу своју са истуреном 
левом ногом и погледом на страну; сећа се изме- 
ћарке како подаље стоји; и чује једнако речи њене 
и види Манулаћа, како са спуштеним рукама стоји 
као ступац некакав и како се смеши, и чује како 
се овај цери... Ху, зар и он ту био, а он га за дуго 
није опазио ! Каква брука; бар да није то пред њим 
било. Љут пође на њега, трже се и разабра се мало. 
Којешта! помисли Мане, па Манулаћ није ни био 
ту. Он је у то доба већ обично у кревету. А срећа 
што није био, јер и без тога доста је бруке и срамоте. 
Да, мисли Мане, сами су били. Био је само ноћни 
стражар, па и он је далеко био; шта је он могао 
чути" Ништа. А Зона и Васка биле су ту, али оне 
неће смети никоме казати. А сачувај Боже, да је 
још ко ту био. Пуцала би му сутрадан брука по 
целом граду. Не не, тешио се Мане, није нико био, 
само оне, само женске, а оне не смеју од мушких 
ништа да кажу, а могу се смејати до миле воље, 
— то толико... Гледа оне женске прилике у сенци 
ВИСОКИХ зидова како стоје подаље једна од друге, 
али Манулаћа нема ту, он се не смеје, него оне. 
Ах, тај смех страшан је, и ако га сутрадан нико 
неће чути. Па и она матора тетка, Таска, и она ту; 
смеје се и она, а прихватиле и оне друге две тетке, 
Калиопа и Уранија. Само се тетка Дока не смеје, 
него се љути; планула, па скида папучу и поле- 
тела на њих да се бије, а Мане скочио и зауставља, 
је и проклиње, да се окане, да не купи комшилук 
на ту бруку. А она га и не слуша, него се обрецује 
на њ, вели му : „Ај си, келешу ниједан! Овој си је 
наше женско знање!“ па заокупила папучом по 
оним женама, па уза сваки удар само викне: „Еве, 

тој ти је за куче у чашире!“ а он тада полете и 
викну на њу из свега гласа... Трже се и разабра. 
Шта је овог помисли Мане, каква Дока, какве друге 
жене! нико више није ту био, само њих две. Пре- 
крсти се и захвали Богу, што је све то само сан 
био. Но, само би му то још требало, да су оне биле 
синоћ ту!... Пуцала би му брука све до Куршу- 
млије, Ристовца и Сукова. Умирио се мало и стао 
опет размишљати и већ га глава заболе, а жељени 
сан никако да наиђе. Излазе преда њ и привиђају 
му се све неке чудновате слике као човеку у вру- 
ћици, и те су слике прелазиле из јаве у сан и обратно, 
и најзад није више могао разабрати и разликовати: 
шта, је његова распаљена будна машта, шта бунило, 
а шта варљиви санак створио!... Све је то чудно- 
вато страшно и њему немило било што је тада 
видео у тим сликама... Сви весели, само он тужан; 
сви пусти и обесни, само он бедан; свима до шале 
и. смеха, само он стоји и служи свима, па и оним 
најгорима, за подсмех. Осећа и види да је све про- 
пало за њ... Не зна, не сећа се, кад је то могла бити 
прошевина и прстен, и кад брже је дошао сам дан 
свадбе, само чује песму чује страшне оне речи: 


„Јеси л' чуо да сам испрошена 


и оне још страшније речи: 


„је л ти жао, што се растајемо : 
„Растајемо, а не састајемо !....“ 


страховито му тутње у ушима и разлежу се по 
грудима његовим, и он се склања и бежи испред 
подсмешљивих и пакосних погледа света. Већ било 
венчање, прошао ручак и сад после подне грдно ве- 
сеље у кући чорбаџи-Замфировој. Ове се слегло ту. 
Силан свет се окупио па прекрилио, све одаје, до- 
ксате, авлију и сав сокак; на све стране само оро 
видиш, једно, друго, треће оро, како се таласа и ша- 

рени!... Све весело, па игра, пева, пије, и грли се, 
само он тужан повукао се неопажено у један ћошак 
у авлији и одатле, скривен од очију свију, гледа 
сав тај шарени џмумбус и весеље и тражи очима 
њу... Мало после ето и ње, Зоне. Излази из куће, 
спушта се достојанствено као голубица низ високе 
камене степенице доле у авлију. Води је Сотираћ, 
Манулаћев брат од тетке, који је девер уз девојку, 
рамајући мало, јер га убијају нове лагиране ципеле, 
у које једнако гледа. А Мане је гледа неданимице 
п нетренимице. Притиснуо руком груди, јер му срце 
силно лупа, па се повлачи још дубље, јер се боји 
да га срце не изда; да свет не чује ту силну лупу 
срца и да га не опази.. А Зона лепа, лепша но 
игда и блеђа но икада. Уста скупила, као да ће да 
се заплаче и гледа сањиво, уморно и тужно по 
другарицама, које се скупиле око ње. Певају дру- 
гарице: 
„Је ли ти жао старих стазица. 
Старих стазица и другарица“: 


зона се љуби с њима, а оне је гледају, смеше се нању 
очију пуних суза, а после је загледају и разгледају јој 
одело. А она у богатом и шареном венчаном оделу. 
Пустила дугу косу низ плећа и преко груди, а низ 
дугу косу пушта се тел, блешти и трепери тел међу 
црном бујном косом, па му изгледа Зона сјајна и 
свечана као заветна икона. На плећима бундица од 
ружичастог атласа, а испод бунде либаде; либаде 
покрива јелек, јелек кошуљу од. жуте бурунџук- 
свиле, а кошуља беле груди. Доле свилена сукња 
и шалваре од јума-басме. Све то разгледају друга- 
рице и питају је: је ли јој жао куће и мајке, је ли 
јој жао, што ће да иде у туђу кућу туђој мајци, 
што неће више код мајке да ноћиг А њој очи пуне 
суза и готова да заплаче. Крај ње стоји мали се- 
стрић њен, Костадинкино Миланче; ухватио се за 

теткину сукњу а девојке и момци напали га, па га 
резиле, веле му: „Их, какав си па и ти!.. Тету 
дону ти искају да гу украдну!.. Нећеш више да 
спијеш код тету; — ће гу украдну. А ти си ћутиш 
ту, — а имаш си такво убаво краљско име !... Јазук, 
Миланче!“ А дете их слуша, и гледа час у њих 
час у Зону; па се смеши усиљено и виче „јок!..,“ 
а после постаје озбиљнији, па тек силно затрепће 
очима, а сузе му силно грунуше. Силно се приљу- 
било Зони, обгрлило јој колена, плаче, бацака се, 
грди Манулаћа, бије Сотираћа девера ногом и дере 
се, виче мајку Костандинку ! „Нане, поскоро ће да 
ни украдну тета-Зону!“ А Зона силно бризнула тада 
у плач. — „Свирите ништо, виче стари Замфир, 
што заћутасте! Што је овај саг2! Је ли панаија, та 
да смо жални и да плачемо, — ели свадба, та да 


гани и све полете и поче се хватати у коло. Ту 
од некуд и луди Гане Клинчар и њега привукло 
ово весеље. Свега две ствари у свету још воли: де- 
војке п ливене ексере; и увек му пуна шака ексера, 
а то добија већином приликом силних својих про- 
шевина. Тек бане у кућу, па проси девојку. Они га 
одбију, кажу му да је испрошена већ, или да не- 
мају девојке на удају и даду му шаку ексера, а он 
прими, каже: хвала, и смеје се на ексер, а на де- 
војку одмах и заборави... И он је сад ту, дошао и 
он на овај џумбус. Сви га дирају, а он опет ником 
не остаје дужан. Девојке га зову и питају га: хоће 
ли да им буде часник: Једна га зове за девера, 
друга за кума, трећа за старојка, а он им одговара 
пелтечећи : „Не-не-не може! И-и-ич не може! М-м-ла- 
дожења оћу сам а де-де-девер, ете-ете, и ку-ку-кум, 
— ете-те, нећу сам!“ А оне га питају: коју ће да 
узме, а он каже: „Све по авлију и по сокак“. Сви 
се смеју, и веле: „Лелее! Лудо је, ама па си знаје 
што си је поубаво!“ па му дају ливених ексера пуну 

шаку, а он одлази задовољан и церека се на нове 
ексере. Тада се и Зона насмеја онако кроз сузе. 
Гледа је Мане, па му се учини тај њен осмех кроз 
сузе као зраке сунчане кад продру кроз кишне 
облаке и сунце се осмехне на земљу... И она се 
ухватила у коло са читавим буљуком девојака, дру- 
гарица својих. Похватале се до ње све њене вр- 
шњакиње: Тимка Калтагџиска и Дика Грнчарска, 
Ленче Кубеџијско и Генче Кривокапско, Зоне Став- 
рино и Јоне Мамино, па играју и певају ону оми- 
љену Зонину игру „Јелку Тамничарку“.... Играјуи 
певају: 


„Нане, кажи тајку, 
Да ме младу дава 
За наше комшијче 
За младо банкерче !“ 


Мало после ето ти и Манулаћа; води га мајка 
и гура га, да се и он ухвати и да игра. Он се отима 
и неће, а она га милује по образу, љуби и моли га и 
храбри га, да игра. И он се ухватио, па игра, са- 
свим по оном: „Како играм да играм, само да се 
наиграм.“ Играју сви; кликћу и подврискују уз она 
силна ћеманета, зурле п дахирета, А Мане се све 
више склања и повлачи у крај, и све тужније му 
око срца гледајући шта се све догађа. И гледајући 
непрестано играње оне суклате Манулаћа, паде му 
тешко; стеже му се срце и помисли у себи: „И у 
чем нисам бољи од овога зевзека Манулаћа, — и 


све више, као црна ноћ, све више омотаваху и при- 
тискиваху болну душу његову, докле га из тих 
мисли не трже силан смех, од којега се тресла сва 
авлија и висока трокатница богатога хаџи-Замфира. 
Само се чуло са свих страна силно пљескање дла- 
новима, и узвици: „Лелее!,..“ и опет страшан смех 
ода свуд.... ; 

Трже се Мане и стаде зверати на све стране 
око себе, да види чему се то смеју тако силно. По- 
гледа, а све очи и руке упрте на коловођу; њему 
се смеју. Погледа и Мане на ту страну. Погледа 
боље, кад ал' коловођа није као друге коловође, 
него стари Жућко, стари пас Замфиров!.. Шта је 
ово, ако ко Бога зна! помисли Мане, па се само 
прекрсти од чуда и рече: „Господи Боже, и овој 
чудо у свет да видим!“ Погледа опет боље, да га 
очи какогод не варајуг! Како би то било да пас 
води коло !:... Присећа се да ли је икада видео да 
пас води коло. Ако ико, он се баш свога века доста 
наиграо и био коловођа — али да је пас кадгод 
водио коло, тога се не сећа! И после од куд би пас 
могао дати бакшиш свирачима 2... Онај Манулаћ би 
још и могао повести коло — али пас, баш никако!... 
„Леле, шшешко играње — има ли га у светг!..,“ 
рече Мане. ЈГротрља очи бојећи се, да га оне можда 
не варају. Али не, не вара се! Баш главом он, стари 
Жућко, чији се ноћни лавеж из мирне хаџи-Зам- 
фирове авлије бестрага далеко чује и распознаје. 
Лепо се ухватио и он уоро, и води оро. И за чудо, 
па некако баш и изгледа на коловођу! Или се то 
можда само очи навикле, па изгледа тако!... На 
десно раме пала му дуга танка кићанка од накри- 
вљена феса, а на лево раме исплазио језик, па му 
ландара ; лева шапа му на леђима а десном накривио 
фесић; испрсио се, па силно заплеће ногама, а на 
ногама му празничне гајтанли-чакшире и око паса 
траболос појас... „Их, што је несрећник!“ веле једни. 
„Лелее, куче у чашире!“ смеју се други, аон игра 
па и њему смешно, али ништа не говори. Смеје се 
и он, срећан што му се дала прилика да забавља 
госте и што га сви пријатно гледају ; јер све је то 
појурило са сокака у авлију, а околни комшијски 
зидови пуни начичкани радознала света. И све се 
то тресе од силна смеха, а највише се смеју баш 

сами младенци, Зона и Манулаћ. Манулаћ се пу- 
стио из кола, па се само лупа рукама по колену: 
превија се и заболеше га већ слабине, а вилице му 
осташе разјапљене, па не може да их састави од 
силна смеха који је све обухватио, и авлију, и ком- 
шилук, и сокак. Сви се тресу од силна смеха, једни 
вичу: „Леле, тугоо! Куче у чашире, — фатило се 
у оро!“ а други почели да вичу: „Уа. уа!“ и вити 
гледања и његовог играња питају: „Ако ли/море, 
да му прикачимо на реп тенџеру %!“ а трећи при- 
хватају радосно и предлажу још: „Па да га напу- 
димо, да јури, ете, у чашире кроз сокаци и по 
друге маале:!...“ И готови су већ да потраже тен- 
џеру, и измећарка Васка већ пошла по њу, да му 
је привежу на реп и викну за њим једно „Уа!“ — 
Али се ту сада Зона умешала, па не да. Смеје се, 
истина, али га ипак брани, зауставља их и вели 
им: „Мори, ћорави ли сте, што ли, ћорче ниједне! 
Мори, не је то ућког... Тој си је Мане, Мане Ку- 
јунџија!... Не давам ви га!... Тугоо!“ рече па се за- 
смеја и једва говори од смеха. „Мало ли је зар 
муке и бруке његове — та саг да му врзујете та 
и шенцеру јоште, да понесе!;..“ А Манулаћ све 
скаче од радости и смеха, држећи тенџеру коју му 
је донела и предала Васка... А од силна смеха раз- 
главиле му се вилице и остале тако разглављене, 
па не може да их састави, него му притиче у помоћ 
мајка, удари га једном песницом одозго по глави 
а другом одоздо по доњој вилици, док му једва са- 
стави. А он се дере „Уа! Уа!“ 

А Мана облио мртвачки зној. Стегло га нешто 
у грлу, дави га, притискује му груди... Око њега 
се све врти, а земља чисто тоне под њим, — ион 
јекну силно: „Ј'же, кучка!... Неје оно Мане; ја сам 
Мане, а оно је куче! Овој су мађије!... Куче куде 
је водило орог!“ па наби фес на очи, и наже кроз 
свет да бежи. Али некако не може. Тешко корача, 

смета му нешто; као да гаца кроз дубоку воду и 
да хоће уз воду, тако тешко одмиче, а све поле- 
тело на њега, и виче „Уа!“ а он сваки час пада, 
па се опет диже и опет бежи. И брани се рукама 
а њих тешко диже; малаксале му, он пада и опет 
се диже и граби напред, а за њим се једнако ори 
оно страховито: „Леле, куче у чашире!“ И он се 
опет саплеће, пада, мучи се да се дигне, али већ 
не могаше, — а у том се и пробуди..., 

Беше гола вода... Седе на миндерлук, ухвати 
се за чело и тешко дишући гледаше унезверено: 
око себе, п не вероваше чисто оној тишини и уса- 
мљености, у којој се сада нађе после малопређашње 
тишме и вреве! Дуго је тако ћутао погружен и не- 
срећан, док се једва разабрао и увидео да је то 
само сан, страшан и ружан сан био. И тек тада 
одахну душом, прибра се мало и размишљаваше 
хладније. Прекрсти се и захвали Богу, што је то 
само сан био, и што тако, хвала Богу, није јоши 
ту срамоту доживео, да му се сав свет смеје !... 

Зора је већ забелела, гугутке и голубови гу- 
кали испод стрехе, кандило догоревало, а он још 
седи и размишља о страшној синоћној јави и још 
страшнијем сну ноћашњем, и о Зони која сада мирно 
и безбрижно спава, јер је легла мирне савести, и 
ако га је синоћ онако љуто и немилосрдно увредила... 


ЛА 7 _ СТЕВАН СРЕМАЦ 


ГЛАВА ДВАНАЕСТА 


У њој је искричано како се вешлао умео осветити Мане 
зони, таако вешто, да је испало сасвим по оном народном 
„и курјаци силач џ овце на броју“, или, још боље, по оној: 
„ни љућ јео, ни на лук мирисао“; а тао ће пошлаованим 
чилавоцима јасније билам тек у идућој, Тринаестој ТГ'лави. 


Страшне оне слике сна дубоко су се утиснуле 
у душу Манину. Дуго још врзле му се по. памети 
слике те, и није му никако јасно било и дуго још 
лупао је главу о том: да ли је он оно био што је 
у сну водио коло, или је то био Замфиров Жућко, 
тако и смех онај донин не могаше никако да из- 
бије из главе. И она му дође ужасно немилосрдна 
и гадна. И кад је она така у сну била, размишљаше 
Мане, била би она таква, и још гора, и на јави. За 
то је тога целога дана у недељу био Мане врло 
суморан, а зато, опет, и није провео недељу као до 
сада што је обично проводио. 

„Али свако чудо за три дана“, вели народ. 
А Мане је био син тога народа, у кога је постала 
за утеху она реч: „Ко зна за што је то добро!“, — 
и он се наскоро прибрао и исправио. Није падао у 
меланхолију и сентименталност, него је одмахнуо 
руком и рекао: „уз пут дико, уз пут перунико“, и 
мало по мало, слике су све блеђе и блеђе бивале 
док нису сасвим ишчезле, а с њима и спомен на 
дону. И да није био он чапкун-Мане, о дони не би 
било ни речи у овој приповеци и ако јој је име у 
наслову, јер Мане би рекао: „други сокак, друга и 
девојка“, а што би рекао, то би и урадио, јер би 
свуд дочекан био, и прича би се, вероватно, наста- 
вила са другом неком јунакињом приповетке. Али 
се Мане није тек онако звао чапкун-Мане, није за 
бадава био син чувенога Ђорђија и братанац још 

чувеније Доке, био крв њихова, — па се није за- 
довољио само тиме, да јој окрене леђа и да на другој 
страни потражи утехе, него је пре тога хтео да јој 
спреми нешто, да га добро запамти, — а за то је 
опет морало доћи ово што је дошло, и приповетка 
се морала свршшити само овако како ће се и свршити. 

После неколико дана Мане је ишао опет по- 
носито и ведра чела. Вратила му се стара безбри- 
жност његова и весела ћуд, и он се опет шалио и 
задевао младе лепушкасте муштерије, кад би му се 
свратиле у дућан, и искашљавао би се по старом 
свом обичају за сељанчицама, кад би прошао крај 
њих, а на Зону није више ни мислио, или, боље 
рећи, мислио је на њу, али само још у толико, у 
колико је желео да јој се освети. А на освету. је 
једнако мислио од онога вечера од растанка, кад 
јој је припретио осветом. Али како, на који начин 
ће јој се осветити, то још није знао, и зато је сад 
мислио само о начину освете. И како је био до- 
сетљив, то му није требало дуго да лупа главу. 
После три дана он је већ имао идеју о освети и 
задовољно трљао руке при помисли, да то неће бити 
сан који зором бледи и нестаје га као магле са 
Паша-чаира што се диже и нестаје је под зрацима 
сунчаним, него ће то бити јава, сушта јава ; и брука 
ће пуцати по кафанама, по чаршији, по махалама, 
па чак, можда, и по новинама. „Ах, тресну се у 
груди Мане, што ће ми бидне ћеф да гу, ете, туре 
и у новине!“ Остало му је још само да смисли о 
појединостима, како ће да изведе своје дело освете. 

Па како је цела та ствар била и дрска и луда, 
то је Мане држао да је сасвим природно, да је сме 
слободно поверити тетка-Доки, која је, у осталом, 
и дужна да му помогне, јер она му је, мишљаше 
он, оном својом прошевином сву ту бруку и невољу 
и натоварила на врат. Зато јој све потанко исприча 
и оно што је било, а тако и оно што треба да буде, 

и наравно, да је одмах придобио за ствар, јер Дока 
је на такве ствари била увек готова као, што рекли, 
бос у бару. Доки се дивно допало, тако јој се до- 
пало, да га је у знак задовољства треснула руком 
и у мал му раме није одвалила. „Ашкоље'н, бре! 
подвикну усхићена Дока, куче Ђорђијино! Саг те 
признавам дек си тетино тетинче! Такој те искам, 
ешеку ниједан!“ 

да ту ствар требала је Ману као помагач једна 
женска, витка и повиша, и он запита Доку, зна ли 
она коју такву женску # Тетка Дока се понуди сама. 
Повисока је, а куражна је. 

— Што да тражим по маале, еве сам ти ја! 
вели Дока. 

Море, тето, брани се Мане од ове нове и 
неочекиване напасти, неси ти веће за теј работе. 
Искам висока и тнка ника да је... 

— Што, што бре! Питај, бре магаре, тетина, он 
да ти каже каква сам билатнка и висока, кад ме 
узеде, ете, мој Сотираћ... 

— Ама, била си де, ама саг, ете, неси! 

— Море, узни си ти сал мене, па ич не бери 
бригу! Ако треба да се тепамо с некога, — па ће 
се и тепамо. Ако треба да се бијем с патролу — 
ласно за тој! Ће се бијем, а ти сал да сеириш. 

Умирује је Мане и вели да никаква боја неће 
и не сме бити, али му треба женска виткија и лакша. 
Тетка Дока се брани и вели да је она лака и зове 
га да се огледају: „Ајде да прерипујемо, кој ће 
побоље да прерипи. кочије у авлију там!“ Али се 
никако не сложише. Мане остаде при свом; њему 
је потребна била танка, висока и млада девојка и 
то само за један сат. Размишљали су, разговарали 
ређали и присећали се, коју би то могли замолити 
да им помогне, па ни једна није подесна била. Све 
што их је Дока споменула, нису биле згодне за ово 
чудно а по мало и опасно предузеће; јер или је 

била плашљива, или брбљива, или заљубљена у 
Ману, па ће радити за себе и своју корист; обесиће 
му се о врат и употребити догађај у своју корист, 
или тако нешто учинити, што би упропастило ову 
овако лепо замишљену ствар. 


Мислио и мислио Мане, док се па послетку 
пе сети Митапча Петракијевог, познатог већ чита- 
оцима из Главе Пете. То му је из детињства добар 
друг, и ако нешто млађи од њега. Толико су лепо 
живели, да су чак и побратими. Он ће, мишљаше 
Мане, бити таман за тај посао. Куражап је, дрзак 
је, има пуно тих лудих авантура, а што је овде нај- 
главније, ћосав је и има нежне женске црте лица; 
и кад се преруши у женско одело, изгледаће висок 
и витак у том оделу. И Доки се допала да мисао, 
и она остаде и на даље у тој завери имајући у њој 
и своју одређену улогу, којом ће припомоћи да ствар 
испадне као што треба и да освета буде извршела. 

А Митанче још једнако живи одвојен од ро- 
дитељске куће. Мајка му кришом шаље и новаца и 
иначе га помаже, али отац, стари Петракија, још 
никако да се одљути; никако неће ни да чује за 
њега, и ако је већ нестало узрока свађи између оца 
и сина. Јер Митанче је добио поуздане вести, да му 
је његова фатална супруга Хермина била помешана 
у неку повећу интернационалну дружину за пра-, 
вљење и протурање лажних форинти, са седиштем у 
Оршави, где су сви похватани и осуђени на робију, 
а међу њима и она, Хермина. Тиме је та фатална 
брачна веза била раскинута, и сад је Митанче опет 
био слободан. Али му отац никако не прашта, јер 
му не верује; боји се лакомислености његове и још 
никако неће да зна за њега, па зато на сва нава- 
љивања мајке његове није му допустио чак ни о 
слави да му дође у кућу. Зато Митанча још је- 

днако натеже и тавори соном малом платом и, да 
га мајка кришом не потпомаже, било би зло и на- 
опако. Али и овако, у овим тешким приликама, са- 
чувао је стару своју веселу ћуд и још је увек готов 
на сваку па и најдрскију лудорију и будалаштину. 

Њега се дакле сада сетио Мане, а сетио се још 
и тога да Митанча ужасно мрзи чорбаџи-Замфира, 
јер је овај подстрекавао чорбаџи-Петракија, да онако 
уради са сином, а и сад га још једнако храбри и 
саветује, да што дуже истраје у својој одлуци. Као 
крвни непријатељ чорбаџи-Замфиров Митанча је 
добро дошао сада Ману; да се сложе и слошки да 
нападну на заједничког им непријатеља. 

У вече нађе Мане Митанчу у Трговачкој Ка- 
сини. Уз чашицу мастике, мезетишући маслинке, 
разговарају се о том. Каже му Мане у чему је 
ствар и Митанче, наравно, да одмах пристане. Допао 
му се тај начин и усхићен је био досетљивошћу 
побратима Мане и трљао је руке и смејао се задо- 
вољно, уверен већ у напред, да ће им све лепо и 
лако испасти за руком. 

— Побратиме! узвикну Митанче. У ватру — 
у ватру, у воду — у воду! Сас теб' ћу, побратиме! 

— Знам те, де! вели му задовољно Мане. 

— Е, што ће ми ћеф бидне, побратиме, да 
остану резил у чаршију и, у свет, ете, те јагуриде 
чорбаџијске! грди Митанче, који је од искључења 
из наследства омрзнуо на чорбаџијски сталеж и 
"сасвим постао плебејац и демократа. КЕ много ми 
ћеф да ти помогнем. Ти си уживај; накриви си 
капче, а за онај реч „куче у чашире“ убаво ће ги 
се осветиш !... Е, што да ти не лдавају девојче!% Кој 
су они, што су па они побољи од теб'2!... Море, 
мен ми мука и жал ми за мен, што си ја немам 
нику сестру, ама спроти теб' прилику, — па ја да 
ти гу украднем и даднпем, ем сас какав алал!.., 

— Ех, грува се у прса Мане, сал тој да си 
дочекам, да ги пукне брука и оде абер по маале 
— па после сал тол ко да поживејем кол ко од зајца 
опгнци да поцепам! Толко, побратиме, е што ми 
веће треба и свет и живот!2... Ја искашем моја да 
си бидне, а они ми гу не давају, та кад не може 
тој да бидне, е нек си остане резил... па нека гу 
таг узне кој оће и кој сме... 

— Ће да гу узне, — ама треба да си има 
траву стискавац... 

— А саг јоште има, побратиме, да нађемо је- 
днога кочијаша. Ама цврст да је, бата да је... 

— Ти ич бригу да си не береш за тој! Знам 
си једнога, Ставре Јаре се вика... Антика кочијаш... 
У свашто се разбира. Тај што може да ти изработи, 
ете, никуј послу, веће никој ти тој не може!... Из 
Турцко три Рисјанке из арем украде си и претури 
ги овам преко границу... Познава се са све меан- 
џике, амамџике и старе буле, викају га и цигански 
конзул... 

Одоше и нађоше Ставре Јаре. Пристаде и он 
одмах. Кад му казаше све шта је и како је, рече 
им Ставре Јаре: 

— Море, ако искате, може да украднемо све 
тетке, стринке, куме и кумице. Ја мислешем нешто 
ће бидне поцврста посла, а за овај што ми казасте, 
— колај работа!... 

Уговорише све шта ће и како ће, где ће ко 
набавити оно што треба и где ће се наћи на уре- 
пе време. Мане ће чекати Ставру у Трговачкој 

ини; кад Ставре спреми све, нека дође и нек; 
му јави. Тако уговорише, а за тим се разиђоше. 


~ 


Већ је вече. На Шареној Чесми, обраслој древ- 
ном маховином и окруженој жалосним врбама, пуно 
света. Врева велика, смех и кикот, гурање и псовке; 

пукне шамар или прене која. тестија, за тим се чује 
звецкање тесака, чује се жандарево: назад! опет 
нешто као шамари, после објашњење, чују се речи: 
„Ја сам, бре, војник, пореска глава, плаћам, бре, 
порез!“ А затим опет: „Ај си, келешу ниједан, теб' 
ћу те гледам,“ или „а и ти си па нека девојка !“ 
и томе подобни разговори. Једни одлазе, други до- 
лазе и око чесме једнако пуно. Полако се спушта, 
мрак, ноћ септембарска. Свет из чаршије пролази 
и хита кућама. по махалама. На истоку резонују : ко 
није видео фајде од очију, неће ни од трепавица; 
ко није пазарио и ћарио дању за впда, неће ни у 
вече спрам свеће, — и зато мало раније затварају 
дућане. И ако су мало грамзиви за парама, али они 
воле и рахатлук, и време им није новац: зато рано 
затварају дућане и мајстори и трговци, и грабе ку- 
ћама. ЖКељни домаћег круга, оне домаће и тишине 
и разговора, они неће што више времена да про- 
веду на послу, него откидају од тога времена и 
хитају кућама, да у пријатном рахатлуку проведу 
неко време; да нареде, прегледају, покарају и по- 
милују укућане пре свеће и вечере. Једни, а њих 
је већина, иду право кући, то су они што свако 
вече сруче пазар у кесу и носе га кући; под је- 
дним пазухом носе кесу а под другим нешто ку- 
пљено уз пут, чиме ће се увеличати кућевна вечера. 
А. други, који такође рано затварају дућан, али који 
не носе у вече пџазар кући, они не иду право кући, 
пего свраћају обично у кафанице. Од свију кафа- 
ница и кафана најзнатнија јеи најинтересантнија 
и најпосећенија Трговачка Касина. Ту свраћа нај- 
разноврснији свет, али се ипак од старина назива 
трговачка, јер њих има ипак највише. Ту свраћају 
п они крупни трговци што тргују с Бечом и Ца- 
риградом, и они ситни што од тих крупних пазаре 
еспап и сами га у колицима у први мрак догурају 
у свој дућан; ту свраћају и танки практиканти и 

дебели лиферанти, који обично прате дебелог ка- 
значеја, омиљену личност у округу, с којим су 
обично сви „пер-ту“ и зато му никад не дају да 
он плати што је пио, већ кад се казначеј маши за 
џеп и пита: „Шта имам да платим ;“ а келнер само 
каже: „Немате ништа; плаћено је,“ а кад овај за- 
чуђено гледа по кафани и погледом као пита, види 
тек неког где одмахује руком, а то му значи: „Не 
питај! То ми је~мана да сам дружељубив!“ 

У кафани пуно. Жагор и разговор на све 
стране. Долази и Миле с хармоником и седа обично 
у један ћошак. Он обично пре вечере одевира овде 
а после вечере где свира, ко би то знао ! Тако, на- 
изменце, мало посвира, па онда пије, мезетише и 
пуши, па опет свира. Бакшиш ретко купи, јер он 
управо и не долази у Касину ради бакшиша (јер 
он би по овом бакшишу умро од глади) пего до- 
лази ради томбула, које сви радо и редовно овде 
играју, само мало доцније, кад се сви играчи скупе. 
А дотле проводе време како ко зна. Неки играју 
жандара, неки домина, неки „шеш-беш,“ али сви 
чекају, кад ће се томбула отпочети, а она не може, 
баш и кад се сви скупе, док не дође неопходни и 
потребни Нацко, јер он је, тако рећи, дипломирани 
викач. Њега дакле сви чекају, само га не чека скоро 
премештени из Београда практикант Велибор, стра- 
стан шахиста, који не игра томболе него само шаха 
и то с фармацајтским помоћником Пајицом. С њим 
игра. И ти се људи тако страсно задубе у тај про- 
клети шах, да се око њих могу еви исклати, а они 
не би приметили! (Ономад су се чак и сликали тако 
са шахом, како задубљени у игру играју њих дво- 
јица шаха а трећи, лепи Перица, он им прави ци- 
гаре и кибицује, и ако се он и не разуме у шаху). 

Долази најзад и давно изгледани Нацко. Он 
је сталан и врло вешт викач од ово две године, 
ако вешт, као да му је још дед био викач. Нацко 

је био галантерист, још му у шупи стоји фирма 
„Галантериска Радња код Без Конкуренције,“ али 
због његове сувишне галантерије према разним 
„бубоњарима“ у разним женским оркестрима банкро- 
тирао је и дотерао до овога што је сад. Али он се 
не љути на судбину, сноси је мирно и нада се, да 
ће опет бити што је био, а за сад се теши тиме 
што је испекао овај свој садашњи занат. А шта му 
и треба више! Млад је, здрав је, грлат је; има јасан 
глас, добро мућка нумере у кеси, има добре очи, 
разговетно чита бројеве и никад се није забунио 
да каже од 66 да су 99, или обратно, као што се 
то дешава оном другом, неком Мицку, који сем тога 
и шушљета кад виче, па зато га и не маре играчи 
томбула. Е 

Зато није чудо, што је цела кафана, гракнула, 
кад се појавио на вратима. Сви отурују од себе, као 
по некој команди, домине, карте, табле за шеш-беш 
и питају га, где се толико задржао. А он се изви- 
њава, каже да се задржао због писања неке жалбе 
и давања адвокатског савета. 

Одмах настаде већа живост. Келнер разноси 
таблице, узимају сви, ко једну, ко две, а неко и 
по четири! Мане, и он ту, и он узима две таблице 
да игра. 

Келнер меће пред свакога шаку кукуруза, 
Нацко седа за један сто у средини, мућну кесом и 
викну : „Почиње; молим за тишину!“ Мућну опет 
кесом и стаде извлачити бројеве и викати их; а 
цела кафана слуша и меће зрно на таблу. Тек мало 
после неко се мешкољи, загледа у комшијску та- 
блицу, виче „мућни!“ Нацко одговара „мућкам“. 
Једни вичу: „Мућни боље!“, други опет: „Добро је, 
добро!“, понеки додаје: „Добро је! Што да си мућка; 
неје пљоска с ракију, та да мућка!“ Тако се једни 
смеју, а други љуте. Само Мане нити се смеје нити 
се љути. Стоје табле пред њим, а он чак и не 

слуша нити ређа; мисли његове и нису сада овде 
у кафани, зато се не осмехну баш ни једном на 
Нацкове шале. Јер Нацко је био радо слушан, што 
је имао и онако као неког хумора. Дугом практиком 
на томболама извеџбао се и знао је из искуства, да 
су цифре увек некако сувопарне, па је умео то ви- 
кање цифара својим хумором и зачинити. Ослања- 
јући се на фамилијарност која је владала ту у 
друштву, он често при викању није ни викао и 
изговарао цифре, него нешто друго, али сваки- 
дашњи и редовни посетиоци и играчи знали су шта 
му то значи, и сви су погађали и метали на једну 
исту цифру. Па тако и сада, док је викао цифре, 
викао, а сада поче онако. 

Викну Нацко: 

–-- Маџарска Буна... 

А сви мећу зрно кукуруза на број 48. 

— Фузија... 

Играчи мећу на број 87. 

— Дидић, виче Нацко. 

Они мећу на 83. број. 

— Светоандрејска скупштина... 

Играчи мећу на број 58. 

— Бонту банкрот... раздера се Нацко. 

Сви траже број 82. 

— Чифути... 

Они мећу на број 77. 

— Кенске ноге... 

Ови се смеју и мећу оздиљно на број 11. 

—- Доста! Стига! раздера се као луд Ване 
Јагурида и сручи кукуруз с табле на сто, па по- 
лете с таблом ка касиру тако силно, да је са, сто- 
лицом заједно оборио ситног Тасицу шнајдера. Пре- 
даде таблу ради контроле. И док је он брисао чело, 
примао честитања и очекивао паре, појави се на 
вратима кафанским Ставре Јаре. 

— Ела! рече само толико. Даде знак Ману, 
овај се диже п обојице нестаде из кафане... 


а 


Ставре и Мане упутише се журно кроз неке 
улице, које су све празније и мирније бивале. Се- 
доше у једна кола и ударише опет другим споре- 
дним улицама и упутише се у чорбаџи-замфирову 
улицу, која је нешто живља била, јер је с друге 
стране, мало подаље, па углу улице, била чесма, 
на далеко чувена са своје добре воде, зато је око 
ње увек више света било и мало дубље у ноћ него 
око других. Кола Ставре Јарета уђоше у хаџи-Зам- 
фирову улицу мало дубље, па стадоше. Из мрака 
приђоше колима још две прилике и разговараху 
нешто тихо с Маном, који је сишао био с кола. 

датим приђоше каџији. Не прође неколико 
тренутака и чу се тресак капије и звек звекира, а 
за тим сви скочише у кола пи потераше... Они што 
у тај пар прођоше са тестијама воде том улицом, 
видеше при светлости општинског фењера све. Ви- 
деше, како Мане и она двојица придржавају у ко- 
лима девојку, како је умирују, како је покривају 
неком марамом; неко мување у ребра видеше, и 
чуше само то, како један рече: „Што се смејеш, 
будалог“ А за тим појурише кола као холуј брго 
крај чесме, пуне света, вичући: „Варда!“ свету, који 
прену на све стране као расплашене кокошке. 

— Бреее!... Украдоше Замфпрово девојче! ви- 
кнуше изненађени мушки око чесме, видећи у ко- 
лима снажном Манином руком око паса стегнуту 
женску прилику у зеленој бундици, са једним мањим 
вавежљајем у рукама и другим већим на колима 
(у коме беху душек, јастуци и јорган) крај ње. У 
колима још колевка, коританце и дубак... 

Лелеее! Црна Ташано, у зем да пропаднеш! 
викнуше женске, гледајући за колима, која лете 

преко калдрме и крешу варнице, п која су већ да- 
леко измакла и силно појурила у Докин сокак. Их, 
их, их. Леле! Каква срамота!... Црна, црна Ташана, 
како ће у свет да искочи, — девојче гу станула 
побегуља/... 


Џ 


ГЛАВА ТРИНАЕСТА. 


У њој је прва верзија о догађају, писпричаном у прошлој 
елави, верзија, која је поникла подаље од позорнице до- 
гађаја џи залпо је, као посве неверовалана, брзо џи прспала. 


Освануло лепо јутро. Почињу оживљавати и 
чаршија и махале. Креће се свет на своја опреде- 
љења полако и постепено, онако, што рекли, по 
чину и господству. Најраније се кренуше на рад 
баштованџије и дунђери, за њима занатлије и'тр- 
говци иду и отварају дућане и износе монгале и 
мећу их на ивице тротоара, да се ћумур боље раз- 
гори. Иза њих пролазе симиџије и пекари, слуге 
и слушкиње, п на послетку се креће полако и 'до- 
стојанствено чиновнички и господски свет. 

Пролазе мамурни практиканти и полицијски 
писари вечно промукла гласа, можда од издавања 
усмених наредаба а још више од силних (како се 
они лепо изражавају) „крканлука“; пролазе учи- 
тељи, кисела лица и погнуте главе, мислећи једнако, 
дачо-ноћно, о свом бедном учитељском стању, коме 
ваљда у свој Европи равна нема; пролазе профе- 
сори свију професија и дисциплина, историчари и 
микроскопичари, биолози и абиолози, филолози и 
математичари, — ови последњи са грдним фасци- 
клама поправљених ђачких задатака под мишком, 

од којег поправљања добише и сами неки уморан 
и скоро рећи глуп израз на лицу. Појављују се и 
попови, застану за часак на авлијским вратима, 
ваде грдне чешљине и брзо чешљајући у ред до- 
терују браду, а за тим се журно крећу на свој по- 
сао; журе се, да пре од свију стигну на касапницу 
или рибну пијацу, да уграбе бољи део. Пролазе 
ђаци и ситни и крупни, мушки и женски, основци 
и преперандисти. Основци иду са књигама и ле- 
пињама под мишком, и џавељају и галаме; а пре- 
перандисти са књигом под мишком, бритвицом о 
куку и бригом за вратом, иду у групама, али не 
џавељају и не галаме, него иду тихо и ћуте и из- 
гледају зловољни и забринути. Зловољни су, што 
нису имали времена да прочитају лекције, а нису 
имали времена због неких непријатних вести које 
стигоше преко новина из Енглеске; јер тамо се по- 
бунили фабрички раденици у Брадфорду против 
капиталиста. И пошто не знају, какав ће положај 
према свему томе заузети енглеска влада и парла- 
менат (доњи дом бар!), — морају и бити забринути... 

Све то пролази и хита свак на свој посао, или 
седи у отвореном дућану и чека сефте и муште- 
рију, да пазари, и да превуче пару преко брадеи 
рекне: „Охо-хо! Од тебе сефте, а Бога берикет!“ 
Сви су дућани већ давно отворени и пазаре, само 
Мана Кујунџије дућан — преко обичаја као никад 
до сад — стоји још једнако затворен, и ако је већ 
мало подоцне, јер је већ давно прошла многа сила 
и господство; прошао и окружни начелник и пред- 
седник суда и директор гимназије и управник пре- 
перандије, а сва та господа, — као што је свакоме 
познато, — не морају, па се и не журе баш Бог 
зна како, да су први на послу у канцеларији. То 
је одмах пало у очи првим комшијама Маниним а 
после и великом делу чаршије. И како је који час 
пролазио, све им је чудноватије изгледало то, јер 

као никад, данас је за пакост покуљала муштерија 
варошка, и ко год дође до затворених врата само 
зачуђено пита: „А... мајстор Манча — нема ли гаг“ 
или: „Манча, нема га тујг“ или други питају мало 
подсмешљиво: „А, јоште ли га нема... Јоште си зар 
спију 2“ веле иронично и одлазе, а то су били већи- 
ном они од Шарене Чесме, можда баш очевидци 
синоћнег призора, који све знају али неће да кажу. 

И то је дало повода свакојаким нагађањима, 
тумачењима и причама најчуднијим и најневеро- 
ватнијим. Једна таква страшпа верзија била је та: 
да је полиција ухватила неке лажне дводинарце и, 
природно, посумњала одмах на Манчу. Зато му је 
ноћас претресла дућан и кућу и нашла, веле, два 
пуна корита лажних дводинараца па чак и калупе, 
сакривене под патосом, и ухапсила их све, и Манчу 
и калфе и шегрта Поту. Неки су га чак чули, кад 
су пролазили крај начелства, и познали Поту по 
гласу (јер Поте се чешће дерао, кад га туку у ду- 
ћану, и отуд му познају глас) и веле да је жалост 
била слушати ту дерњаву и кукњаву Потину. То 
прихватише и жене и стадоше клети Манчу (а зна 
се да је женска клетва страшнија и бржа и савр- 
шенија него и сам Теслин телеграф без жица, — 
јер иде право чак у небо). „Кад је већ, говораху 
оне, њега и калфе навукао ђаво на тај прљав по- 
сао, нека га и носи, — али што да у то умеша и 
невину децу!“ И једнако понављаху: „Црна мајка 
— мислећи на Потину мајку — шта је чула и до- 
живела, — и шта ће још све чути и доживети !“... 
Многи приметише како им је тек сада пукло пред 
очима и све им је сада, веле, јасно. Сад им је ја- 
сно: од куд Мани толике ћилибарске муштикле и 
толике лаковане плитке ципеле, да их и радним 
даном, по киши и блату, носи!... 

Но тај глас није могао дуго да кружи по ва- 
роши и да опставе, јер око једанаест часова дошао 

је, на велико чудо и запрепашћење свију, сам гла- 
вом Манча са Потом шегртом и отворио дућан. 
„Ваљда су га на јемство више виђених грађана 
пустили, да се из слободе брани%““ мислили суми 
разговарали грађани. Али кад су га мало боље по- 
смотрили — учинило им се, да тај човек баш ни 
најмање не изгледа као човек који из апсе долази. 
Јер на велико изненађење њихово, Манча није до- 
шао ни чупав, ни неумивен, ни необучен, у кратко, 
није био бедна изгледа, како обично изгледа човек, 
кад га какав белај снађе, па преноћи у апси, него 
је, баш на против, изгледао као кита цвећа. На 
њему све свечано. Лепо обријан и ошишан, весео 
и расположен, само изгледа мало неиспаван. да 
пасом му револвер прикривен, а више њега свилен 
везен јаглук просипа пријатан мирис на далеко. 
Лепо се здрави са свима, али је, изгледа, мало за- 
мишљен, но ипак то није од неке невоље, јер се 
по некад и осмехне и једнако суче своје танке црне 
брчиће. А још кад видеше, да се Мане и не осврће 
чак ни на полицијског писара а камо ли на жан- 
дара, и да их чак и не отпоздравља — онда отпаде 
свака па и најмања сумња и вероватноћа за тај 
глас. И онда нема више ни говора о калупима и 
лажним дводинарцима, говораху људи. „Којешта!“ 
брањаху га опет сад неки, „Мане је вредан и по- 
штен младић као и отац му; има злашне руке, које 
више вреде и од правих сребрних а камо ли од 
лажних оловних дводинараца! Џумбусио младић 
ноћас, успавао се, одоцнео, — ето то је све!“ Али 
кад га видеше, да се само мало задржао у дућану, 
издао наредбе, па опет духнуо као ветар, — завр- 
теше опет исти ти сумњиво главом и рекоше: „Ама, 
— није без ништа! Има нешто! Има неку муку!“ 
али шта је то нешто, и каква је то мука — то нико 
у тој гомили не знаде да каже... 

ГЛАВА ЧЕТРНАЕСТА 


Ту је описано: како је тпешка Таска донела у залмфирову 

кућу први глас џ опширан извемипај скоро о свему ономе 

штао се у вароши говорило, ч како је та вест као гром 
поразила домаћицу Ташану. 


Стари Замфир није тих дана био дома. По свом 
обичају отишао је на свој чифлук, где се често и радо 
бавио по неколико дана ради домазлука а можда 
још и — како је беспослена чаршија говорила — 
и ради неке чивчијке своје, неке „беле Веле“, како 
су је сви звали, а која је по оном „да медвед нај- 
бољу крушку уграби“ имала цмољу мужа. И ако 
су Замфира варошке жене немилосрдно критико: 
вале ради тога и говориле: „Тој ли је за његове 
године! Деда се вика, — а погле шта праји! Бела 
глава, бре, брате!“ ипак је он редовно и радо од- 
лазио тамо. И несрећа је тако хтела, да се и ових 
дана тамо нађе и да севдалише и слуша, како му 
сељанке певају песму, коју је на чифлуку радо 
слушао, песму: 


„Запрегни, Вело, запрегни, 
Запрегни скути, рукави; 
Измеси, Вело, измесп, 
Измеси чисту погачу ! 

Ће дојду, Вело, ће дојду, 
Ће дојду селски сејмени!... 


Али док је он слушао на чифлуку омиљену 
песму, десило се оно око његове куће, — и кри- 
тици и грдњама на њега није било краја, „Несрећа 
дрта!“ грдиле су га малске жене, „што си дом не 
седи, веће се крши врат по чифлаци, а по кућу, 
сокак и маалу му се тараф-тараф чини!“ Тако су 
говориле, јер су све веровале, да се синотњи до- 
гађај могао догодити само тбог немара и те извесне 

лакомислености хаџи-дамфирове. И нису му опро- 
стиле, ни кад је, истога дана после подне, стигао са 
чифлука, и виделе га како је отишао господину 
начелнику; „Доцна си се сетија, хаџијо! Беше му 
работа!“ рекоше тврдо уверене, да што су виделе 
и чуле, да је то виђено и чувено! Јер цело пре 
подне тога дана врзмале су се испред и око куће 
хаџи-Замфирове; привиривале и улазиле унутра 
под разним изговором; једне тражиле хаџију, друге 
позајмљивале чунке за разбоје, једне тражиле на 
зајам мало соли, кне и томе подобне ствари. Али 
доне нигде не беше, нико је није видео, (а чудно 
би им било да су је и виделе!). Опазили су само 
то, да су домаћи сви некако сметени, расејани и 
забринути — и тада им је све јасно, јасно као дан, 
било... 

А тако је некако баш и било. У кући дамфи- 
ровој доиста је било нешто тужно, нешто еве ра- 
сејано, неки умор и тишина целога тога дана, све 
док није у сами мрак банула у кућу тетка Таска, 
и с врата, пре „живо здраво“, сва задувана и ус- 
плахирена, запитала: 

— Зоне куде ви јег Саг си дођо из лојзе, 
пусто остало! Филоксера га поручала!... зоне 207 
ли је: 

— Туј, та штог одговара јој зачуђено Ташана. 

— Здрава ли је, жива ли је пита тетка, Таска, 
а не може још никако. да се издува. 

— Етее, отеже Ташана, како да ти рекнем... 

— Ама дома ли је“ Неје искачала никуд“ за- 
пита тетка Таска, а упрла испитивачки поглед у 
Ташану и доњу усну истурила као ћепенак. 

— Зашто ме па гледаш тол' ког пита је зачу- 
ђено Ташана. 

— Што те гледам, — тој си је моје знање; а 
да беше ти жена од чорбаџијски ред, — требаше 
шавоје знање да је!... Питујем те: куде ти је Зоне; 

— Ете, па овде си је! 

— Вазданданг пита Таска. 

— Ваздандан! одговара Ташана. 

— И сву ноћг 

— Таске, мори! викну Ташана, поплашена од 
њена погледа. 

— Неје никуд искачала г 

— Неје... Неје искачала ни у авлију! Трећи 
дан веће... Мори, зашлпо ме питујеш:; 

— Па куде јег Викни гу! Окни гу при нас. 
— Зоне, мори! Ела 'вам-ке, при тету ти! раздера 
се тетка Таска. 

зоне се одазва на позив и изађе из собе. Умо- 
тана у бундицу, са повезаним челом и омотаним 
вратом, бледа и малаксала, изађе; осмехну се болно, 
поклони и пољуби тетка Таску у руку, па се спусти 
и седе на миндерлук и гледаше уморно и тужно 
доле у страну. 

— Што ти је, мори: 

— Болна сам, тето, одговара полако Зона. 

— Болна 2 

— Глава гу боли, вели Ташана. Има си за- 
ушке, та никаква се напраји; ништа не ваља, веће 
три дни, ете. 

— Па млого ли си болна“; У чаршију и малу 
неси искачала г 

— За какво искачање па збориш“ пита је тихо 
и болно Зона. 

— Па, демек, за спацирување, ете, неви иска- 
чала 2 

— Јок! одговара Зона уморно и уви се још 
јаче у своју зелену свилену бундицу, седе и на- 
слони чело на руку, одупрту у колено. 

— Да чујеш, демек, ништо... што се збори. 
Што има, што нема по маале, и по свет; за ој си 
мислим и зборим!.. вели Таска. 

Јок, тето, одговара тихо Зона, па зарони 
још јаче своју лепу, бледу главу у шаке п затресе 
је болно. Што ће ми веће свет, и чаршија, и маале/!.. 

— Па, ете, дете си, вели јој тихо Таска, ако 
у теј године нећеш, а ти када ћеш! 

— Било је! прошапта Зона, па се завали и 
паде лицем на шиљте од миндерлука. 

— Па ћорче и слепче ниједне, плану тетка 
Таска, скутасте се туј како брабињци у зем, па ни 
чујете ни видите па што се збори и чиниг! А по 
маале пуца брука... искочила реч, иде прикажња, 
а ја у зем да пропаднем оди тија речи!... 

— Каквија речи; запита је Ташана. « 

— Ех, па зборе си... Зборе по чаршију и по. 
маале. 

— Тугб, а што си зборе% 

— Лошо си зборе, Ташано. 

Ледеее, а за ког си зборег 


— За ког си зборег За хаџи- Замфирови си 
зборе! вели Таска и погледа кришом на Зону, која 
је непомично лежала на миндерлуку и као да ништа 
није ни слушала ни чула. Иди си, дете, поскочи 

| и рекни си по једно кафенце. Иска тета и мајка ти 
да попију по једно кафе, вели Таска Зони, па ги 
прати, ете, по измећарку. 

| _ дона се диже и оде, а Таска скиде шамију 

|; и раскомоти се, па седе, и тек сада, кад се удобно 

| намести, а она зајаука, ама онако женски, као на 
гробљу. 

— Црна Ташанооо, закука 'Таска, црна и три- 
клета друшкеее! Тражи си криво дрво сас две криве 

2 гране, па једну за теб' а другу за мен", црну тетку, 
да се бесимо, зашто живот веће немамо!... 


Сас црн 1 ти  абер панк 

— Ћути си, пе збори! викну Ташана. Што је 
било, збори! 

— Мори, брука по чаршију и по маале! поче 
шапчући тетка Таска. Она луда Дока зар је пу- 
штила тај реч! Пипка гу изела, треска гу фатила, 
па гу не пуштила оди Митров па све до Ђурђов-дан, 
ете!... По чаршију се, ете, збори, да је Зоне станула 
побегуља, побегуља за онога, опога коцкарпина... 

— Кој, мориг 

— Зоне, мори... наше Зопче... 

— За кога речег 

— За онога џимпира п несрећу Манчу... 

— Тугооо, тој си зборе! викну Ташана, па се 
ухвати за главу, а после се умири мало, па поче: 
Ете, како може да си стане „побегуља“, кад си је, 
ете, дом; дома си седи дете; три дни неје искочило 
из кућу!... Како може тој и да се помисли '! 

— Е, иди си, па ги питуј сама. Они си такој 
аборе. Џевап не могашем да си веће дајем, — толки 
ме пштуваше! Кој ме сретне на пут, не збори ми: 
„„Киво-здраво“, ни ме питује:: „Како си, Таске;“ веће 
си збори: „Леле! А што ви оцрни образ Зонче 
вашег!“ — Ћути си кучко, зборим си ја, како је 
оцрнела образ; — „Па станула, рече, побегуља за 
Манчу онога... Е што гу не дадосте за њег, кад је 
кеметг Да гу дадосте сас алал, не би било саг, 
ете, сас арам п сас бруку!..“ зборе си. — Ама кој 
ви рече за тој; Видосте ли с очи, та да такој мо- 
жете да зборите% питујем ги паја. — „Не видосмо, 
зборе си, ама друзи видоше п причаше ни; та саг 
по маале за ништо друго сал за тој се зборп.“ Па 
како гу је уграбија“ питујем ги па ја. — „Па, зборе 
и, аџија не беше га туј, а они знали за тој, па 
Мане си дође лепо с кочије, и с кардаши, и она ги, 
јече, причекала у акшамско време; они чукнуше 
у порту а опа си искочи, та јала у кочије!... Па ем 
што она искочи — ђене-ђене, ама што сп понесе, 

зборе си, јоште и јорган и јастци, и колевку, рече, 
и све што треба ете-те... ете, за спијење; како да ће, 
рече, под чадар за аскера да се удадне... 

— Тугооо! узвикну Ташана, па се заплака и 
седе сва малаксала на миндерлук. 


— А ја дор чу то, настави плачући Таска, а 
мене-ми се ноге одсекоше; па како да несу моје 
ноге!... Ћа да седнем там' насред чаршију, — тол'ко 
си бе ослабела оди зорт и резилак голем... 

— Па која си збори тој... 


— Мори, једна ли збори! Све сп зборе, све ме 
пштују. Па си не знам веће ни што је полоше: е ли 
кад ме питује, ели кад си ћути и промине, те сал 
гледа на мен. а душа гу се смеје, што гу је, ете, 
кеф заради наш резилак и срамоту!... 

— Господ ги судија, куне Ташана. Е што ги 
је мило да л'жу и зборе, кад ништо неје било! Де- 
војачку срећу да батисују.... Па како се напрајило 
тој чудо, реци ми, Таске, ако знаш; 

— Е, не знам ни сама си, Ташано, веће сен 
сама крстим с обе руке, п питујем: што је овој! 
И казују јоште и то: како гу на кочије одвезоше 
у Докине; там је, зборе си, ноћила; сву ноћ гореше 
свеће у кућу, — тој казују... 

— За Доку збореше%! Мори, оди туј несрећу 
може да је искочила реч и сокак-лафови тија, убија 
гу Господ! 

— Срето' се ја и с њума, вели Таска, ама не 
смешем да гу питујем ништо, зашто је луда... Ама 
она си мене питује: „Живо-здраво, Таске! виче 
преко сокак. Што се, мори, рече напрајило тој при 
вас; кој се тој удава, кој се па жениг Оће ли, вика, 
скоро да потрупамо малко у сватове; Пуштија ли 
је, рече, Манулаћ мустаћи, та да прилега, рече, на 
младожењу #“ — А што је па теб'-ти криво за Ма- 
нулаћа и за мустаћи, зборим гу па ја; ако је к'емет, 

па побоље за Манулаћа него за Ману; пара пару 
вукује, а чорбаџијски син чорбаџијску керку, — тој 
си је, викам, ред у овај свет. — „Чорбаџија душу 
дава и губи, а паре не дава, рече па она. За тој 
па да ни је!! Некој си је, рече, богат сас паре и 
бруку, а некој сас здравје, рече, п са севдах; па 
такој је, рече, и сас Зону и Ману: 


„Ако паре, рече, немаме, 
Ока и пол севдаг имаме“. 


Сас стикови збори!... Лудо, што да гу прајиш!... 
А ја што да зборим и да се карам с будалу! По- 
купи си екути, па брго кроз чаршију како кучка, 
кад гу полију с воду... Ама она си неће да ћути, веће 
иде поза мене и збори сал, да чује чаршија. „Ако 
неје истина за данашњи сокаклаф, па ће бидне! 
рече Дока. Ако данас неје, ће бидне јутре. И јоште 
гори резилак ће дочекате! Саг се берем збори, да 
је Мане дошеја при њума, па је ђене-ђене; ама 
скоре ће чујете и ће се зборп п јоште полоше! ће 
да да Господ, рече, па ће си она сама да дође и 
чука на Манчину порту! Мори, ваша брука и ре- 
зилак ће се у новине п у књиге, рече, тури! Да 
запантиш, рече, овај мој реч, и такој да се, рече, 
поздравиш од мен до ону, рече, брљиву чорбаџику 
Ташану !“ заврши Таска дижући се да иде п одбе- 
ћавајући, да ће она да прокљуви већ: ко је про- 
турао тај глас. А за тим зовну још Зону, да се 
опрости и с њом. 

— Па иди си у кревет, саветује је тетка Таска, 
која је важила у тој кући као лекар, или још боље, 
као пека „Златна Домаћа Књига“, јер кад она не- 
кога оцени да је болестан, и пропише му неки лек, 
тај мора лећи у кревет и узети лекове, па ма се 
осећао здрав као бик. — Легни си и поспиј малко; а 
ја ће ти веће пратим јутре „записи“ оди дервиши 
из Лесковачку текију; опи помагају. Прилепи ги 


уж 

и обложи ги на шију, па ће те мине и ће ти прође 
болес'... вели јој љубећи је у чело и пспраћајући је. 

— Е, заврте тужно главом Зона. Моје си је 
било, тето! рече болно и оде спуштене главе по- 
лако, и као сенка тихо, у своју собу... 


ГЛАВА ПЕТНАЕСТА. 


Она је наставак Главе Тринаесае. У њој се приповеда, 

како се за таај чудан џ многима необјашњив и“ загонешан 

догађај замнлаересовала ч заузела м сама месна шлтамта, 

џ како је алаела џ покушала да ставар на часто изведе. 

Другим речма, таџ је изнета једна јалова мисија г. Ра- 
таомира, директора новина. 


Целога тога дана — док се још код хаџи- 
замфирових није ни слутило шта се све тамо по 
граду прича — кружиле су по чаршији и по мно- 
гим махалама силне приче, најчудноватије, и једна 
се на другу гомилала, једна другу потискивала. А 
причати све то, било би и дуго и досадно, а и из- 
лишно. Доста је само споменити, да их је било 
свакојаких. Причало се како је Зона отета на чесми, 
како је у кола бачена и у тој гужви како је троје 
колима прегажено. Други су, опет, тврдили да је 
својевољно побегла, а то су поткрепили тиме: што 
се није отимала, и што су својим рођеним очима 
видели на колима не само њу него и понете ствари, 
као: креветске хаљине, колевку, коританце — и 
дубак!... Затим како је одмах одведена и испитана 
у неком селу код попа ОЗипе (који је већ познат 
као човек који лако суделује у таким авантурама, 
па зато је једнако на епитимији по манастирима, 
где лепи балегом кошнице или треби пасуљ од 

меуна). И што је даље било од чаршије, тамо по 
махалама и виноградима, све се чудноватије и не- 
вероватније и опширније сама ствар приповедала. 
У Бањи и на Мрамору причало се тога дана у 
вече, да је било не само отмице него чак и пушка. 
рања; било и мртвих и рањених, а међу после- 
дњима и сам стари несрећни отац лепе и неваљале 
„Ппобегуље“ Зоне, за којега су опет постојале две 
верзије: једна, да је погинуо, а друга, да је само 
рањен; по једнима лако рањен, а по другима тешко, 
тек што је жив; бори се с душом и проклео је, 
веле, ћерку, која му је тако загорчала његове старе, 
последње дане... 

У самој чаршији и по главнијим централним 
улицама гласови о том догађају пису, наравно, били 
тако претерани, али се ипак доста штошта при- 
чало, тумачило, и китило и дометало, тако да се 
човек, слушајући све то, није могао наћи и раза- 
драти. А све је то било и дошло отуда, што се хтело 
судити и закључци изводити из Маниног понашања. 
— Ману тога дана није држало место. Неколико 
пута је после подне долазио у дућан, седао п по- 
чео да ради; неколико пута узимао преко крила 
неку пушку (а сви су веровали да њоме очекује 
некога и питали га: је ли пушка пунаг) и шарао 
јој срмом кундак, и неколико пута опет батаљивао 
рад, устајао и одлазио. А чуло се и да је прошле 
вечери, по старом обичају, био у амаму, одржао, по 
обичају, последње „момачко ишли бећарско вече“. 
па све то, а и што је данас целога дана у свеча- 
ном руву — све је то давало повода најчуднијим 
и најразноврснијим нагађањима. 

Интересовање грађанства било је толико јако, 
„догађај сам по себи тако интересантан и тајанствен, 
верзије тако многе, контроверзије тако велике — 
да није никакво чудо, што се и сам господин Ра- 
томир, директор п главни уредник листа „Слободна 

Реч,“ најпре заинтересовао и прибележавао све што 
је чуо, а после — не могући се ни сам наћи у том 
хаосу и лавиринту од најразноврснијих противреч- 
ности — што се, велим, решио, да се сам, где 
треба, извести; а после да по светој новинарској 
дужпости — као прави служилац истине, правде и 
поштења, — обавести и своју читалачку публику. 
Имао је већ и готов наслов који је гласио: „Роди- 
шељи, пазшпе на своју децу!“, а п мошо које је 
гласио: „Тиуд је женска смијешна работа!“ Знао 
је много и није знао ништа, — зато се кренуо 
Мани у дућан. Кренуо се к самом извору, тако рећи, 
позорници догађаја, да својим очима види, својим 
ушима да чује и својим пером да опише. Био је 
радостан у напред, што ће на лицу места први он 
наићи на обилан материјал, и пре од свога про- 
тивника, директора листа „Виник“, донети ту сенза- 
циону вест. Тако ће се рестаурпрати у очима публике 
и јавнога мњења, које га је држало за ленштину 
од оног фаталног случаја, кад му је једнога дана 
лист задоцнио, изашао на пола табака, и у његовом 
рођеном и властитом листу стајало од речи до речи: 
„Умољавају се поштовани читаоци за извињење 
што је лист задоцнио и што је изишао само на 
пола табака. Кривица није ни до редакције и 
експедиције, ни до ајнлегерке, него до уредника, 
јер је — писало је у листу — директор и главни 
наш уредник сву ноћ лумповао, и сад, пијан као 
земља, спава, и не зна ништа ни за себе а камо 
ли за лист.“ 

Зато је похитао ради материјала, а да ће га 
умети обрадити, то је већ његова брига, управо, 
није га ни бриге било за то, јер његово је перо и 
у Београду цењено било. Што он напише, то је 
било написано. А и то му је не један рекао, да је 
његово перо, којим он пише, просто једна жаока 
умочена у жуч; а и он сам се често с уздахом 

изражавао да „пише крвљу срца својега п соком 
живаца својих.“ И то није да кажете од скора; од 
вајкада је то. Још његови ђачки школски задаци 
силно су одвајали од осталих задатака другова ње- 
гових; били су и дужи и једрији, пупи смелих, 
оригиналних и слободоумних мисли, тако да је већ 
и због тога пемогућ био у школи. Дотерао је до 
шестог разреда и ту је запео, јер је изгубпо право 
па даље школоваље. То га је довело у сукоби у 
заваду с државом и друштвом. И он се, напојен 
тако из пехара жучи (из којега сваки у животу 
мора макар мало да гуцне), посвети тешком али 
светом журналистичком позиву; постане борац за 
истину, правду и слободу. И тако се ппак у неком 
виду обистинише слутње и жеље капетан-Микајла, 
кума, који му на крштењу даде име Ратомир, да 
буде, то јест, јунак и борац, како му само име ка- 
зује. Није му се дало да сврши академију, да му 
мач буде оружје, али, као што видите, постаде борац 
ипак; место мача изабра перо, да га оно храни и 
брани; — перо, које ни за које новце не продаје! 

И сад се, као што већ рекосмо, кренуо, у нади 
да ће можда бити штофа чак и за један пикантан 
и сензациони подлистак. Решио се да походи три 
места: да интервјуише Замфирове, Манулаћеве п 
Ману. Само на та три места. Наравно да и то није 
било лако. Није било без пеких тешкоћа, нарочито 
код нашега света, који је, на жалост, изостао иза 
Швајцараца и Американаца (северних, наравпо), па 
још никако неће да увиди и да призна, да је ипак 
јавност п журналистика и јавна критика једини нај- 
бољи и најрадикалнији лек сваком у опште друшт- 
веном злу и мани. И он је био спреман на сваку 
евентуалност и непријатност; јер није му то првина 
била, да тако негде пође за податке и факта, а 
врати се са чворугама по глави и масницама по 
леђима; али се тешио, да је такав журналистички 


Лу 
136 СТЕВАН СРЕМАЦ 


хлебац и да служиоци истине у свету редовно нај- 
горе пролазе. 

Отишао је најпре Замфировима. Кад скочише 
на њ све тетке, ујне и стрине, све Ураније п Ка- 
лиопе, Таске и Ташане, сва та женскадија, па за- 
џакаше па њ на сва три језика, српском, грчком и 
циганском, г. Ратомир је, тако рећи, пре излетео 
одатле, него што је ушао... Али га то није много 
заплашило; тешио се, што се само на речима свр- 
шило а није добио, као што је могао, ниједну сто- 
лицу у главу или саксију у леђа. 

Одатле се г. Ратомир кренуо Мапулаћевој кући, 
јер је било једпо, доста јако и прилично распрострто и 
подржавано мишљење, да је Манулаћ, и нико други, 
одвео девојку. Причало се да га је у том, сем ње- 
гове, чак п девојачка мајка, Ташана, помагала, пошто 
Замфир пије хтео ни да чује за Манулаћа, назива- 
јући га с багателисањем „Зевзек-Ибраимом“. Кад је 
дошао, казао је „Помози, Боже!“, јер је био лепо 
дочекан, слатким послужеп и кафа поручена, али 
кад је отпочео једним подужим уводом, — који 
укућани ништа нису разумели, — и прешао на 
ствар и разговетније рекао зашто је дошао, тражећи 
чак и Зону, да с њом проговори, — укућани се 
просто згрануше, показаше му врата, и тако одеин 
без кафе, задовољан што нису. како су му пропре- 
тили, пустили с ланца чувеног њиховог Зељова. 

Излазећи мислио је у себи: Боже мој, много 
ли смо још иза срећних, цивилизованих народа! 
Много ли ће још воде Нишавом протећи, докле наш 
свет не осети благотворну моћ штампе, те осме 
светске силе!... Остаде му још Мане. Он је човек 
млађи, светски, сувремен и ако носи фес и траболос 
пас, — па ваљда ће од њега што сазнати моћи. 
Њега ће бар моћи онако лепо интервјуисати, ми- 
шљаше г. Ратомир. Срећом затекне у дућану Ману. 
Одмах пређе на ствар. Постављао му је питања, али 

се, на велико изненађење своје, ни овде није ко- 
ристио. Мане нешто није био најбоље расположен, 
па није хтео ништа да одговара ни одмах, а кад 
је још разабрао, да г. Ратомир хоће да га метнеу 
новине, онда му је и сувише разговетно казао шта 
га. чека, ако то учини, јер га је само запитао кратко 
и хладно: Задржава ли се он подуже у вече, зна 
ли шта су то ћутеци, и носи ли фењер, кад се 
враћа, кроз сокаке и буџаке, кући: А кад га је 
овај зачуђено запитао: На што свето, и од куд сад 
тај разговор, од куд фењери и сокаци, ћутеци и бу- 
џациг Мане му је одговорио хладно и мрачна лица; 

— За писување да баталиш ти тој, тол'ко ти 
зборим! Зашто ја сам си еснаф човек, прос', пи несам 
писмен; несам чиновник ни учовњак, ни приседник 
ни па посланик, та да си ћутим како порена риба 
мрена, кад ме туре у новине, та како кучку резиле!... 
А за оно па што те питујем, демек, за доцна кући 
идење... знајеш, има тесни сокаци, буџаци, ћушеци 
— а тмнина је — па може ласно без фенер да се 
соплетеш прико ники диреци што су прокај зид, та 
да се строшиш!... 


/ ГЛАВА ШЕСНАЕСТА. 


У њој је изнешо шта је у таџрло-далмфировој кући поро- 

дични саветили камарила, састаављена излаешака, стрини 

и“. ујни, решила односно пронесениг гласова; како, тао јеста, 

да се најзгодније демантују сви тац лажни гласови, који 

су се појавили или ће се појавшац, џи онџ по чаршији и 
онџб по шлаампи, ако их буде било. 


Наравно да хаџи-Замфир није смео ништа чути 
од свега тога и с тога га је са зебњом очекивала 

Ташана, кад се вратио од госп. начелника, пи кри- 
шом га посматрала, неће ли прочитати што на лицу 
његовом: зна ли или не зна за све те гласове, од 
којих је њој бучила глава не само од тетка Та- 
скиних реферата, пего и од свију других стрини, 
ујни и тетака, које се после Таскине походе изре- 
ђаше и напунише јој главу, да већ више ни једна 
јота ваљда не би могла стати. Посматрала, га јеи 
дахнула је душом, јер јој се учинило да јој домаћин 
још ништа не зна. Био је, истина, љут, али он је 
обично увек љут и кад иде на чифлук и кад сес 
чифлука враћа. (За ово друго су му комшијске жене 
веровале, али за оно прво нису, него су тврдиле 
да се стари лисац само претвара, само да би се 
показао пред Ташаном како нерадо оставља кућу. 
А тако исто му нису веровале ни за оно, да ће 
продати чифлук.) Та ноћ је дакле мирно прошла, али 
је Ташанина радост ипак краткога века била. Јер 
сутра на подне, кад је стари Замфир дошао из 
чаршије, био је љут као рис. Чуо је све. Како је 
грмио по кући, како се све разбегло од праске и 
гнева његова! Сви су повукли, а Ташана и Зона 
највише. Да је то само пуст глас и лажна клевета, 
била, није Замфир ни сумњао; али зашто и то- 
лико да се појави, — то га је бесомучним правило)!... 
И Замфир показа Зони ону липу пред капијом у 
авлији. Само дотле, рече јој, сме ићи; ни на ав- 
лијска врата не сме више сама, без неког од ста- 
ријих, изаћи! Свима је пресео ручак; Замфир није 
ни сео, а други нико није онда ни смео. Све је 
враћено натраг у кујну, недирнуто, онако као што 
је и донесено. И покућар Коце шта ће, него за- 
држи на ручак и пудара Провира, да буде тога 
дана његов гост. Присели су за богату софру, за 
оне многе господске ђаконије на оној великој си- 
нији, и као давно што нису, јели су и слагали у 
се полако п натенане читав подруг сахата. Нукали 

један другог, престајали, па се опет наклапали, оти- 
рали своје дебеле сељачке брке, пили п наздра- 
вљали једап другом, баш као да се ништа у тој кући 
није ни десило... 


: 


Тако се није смело више трпети, нити је могло 
остати, мишљаше Ташана. Гласови су се бестрага 
раширили; захватали све веће размере п постајали 
све вероватнији, — тако су је извештавале силне ро- 
ђаке, које су јој непрестано долазиле и реферписале, 
и одлазиле, да се опет скорим, с новим гласовима 
врате. Тога другога дана у вече скупио се читао- 
цима познати породични савет, да претресе све, да 
се посаветује и да реши шта да се ради # Престале 
су да истражују, ко је протурио тај глас, а више 
их је занимало од куда да толики тако упорно тврде, 
да су све то видели што се сад прича. Од куд го- 
тове приповетке, кад ни трупке истине нема!2 То 
им никако није ишло у главу и било им је заго- 
нетно. Ето и сам Манча се одриче тога: каже да 
је у то време играо томбула у Трговачкој Касини, 
и позива се на сведоке који су га видели. И он сам 
каже да је то лаж и клевета; ако је ко крив, — 
крив ће бити Манулаћ: ако је где одведена, то је, 
вели, одведена Манулаћевој кући, па иако је лаж, 
али бар изгледа, вели, вероватнија, јер је и при- 
лика, да чорбаџијска ћерка бежи у чорбаџијску кућу. 
И тако се по негде и тумачило. Алп тиме је само 
још већа забуна начињена и упета у јавно мњење, 
које се тиме поделило, па једни тврдили да је Мане, 
а други да је Манулаћ одвео Зону, а то ни једно 
не ваља! Стога је породични савет решио, па пре- 
длог тетка-Таске: да ће најбоље бити, и најлакше ће 
се запушити уста лажи и клевети, ако се девојка 
проведе, п свет је тако види у кругу њених то- 
ликих анђела хранитеља, међу којима, доиста, не 

може поклизнути и врднути са стазе врлине ни 
сам црни ђаво, а камо ли једна чедна и безазлена 
девојчица у пупољку свога млађана жића!... 

Уговорише да сутра пре подне цела родбина 
иде у амам, где и тако нису одавно били. И Зона 
ће моћи, јер јој је данас већ много лакше. Ту утвр- 
дише тачно и поименце, којим ће је све улицама 
одвести у амам, а којим ће је, другим улицама, 
вратити из амама. Тако ће се, говораху, једаред за 
свагда запушити уста свакој лажи и клевети... 

Тада се све разиђоше задовољне, само Зона 
остаде тужна и не могаше за дуго ока склопити. 
Оплакала је дан, лила сузе, клела свет али п себе, 
јер је у души осећала да је сама дала повода оним 
својим држањем и увредљивим речима, којима је 
увредила једну искрену и њој тако предану душу 
човека, којп јој сада опет у машти изађе пред њене 
умне очи, диван и мио, дивнији и милији него 
икада дотле. 


ЕУ 


Што су решиле, то су учиниле. Сутрадан се 
искупила сва многобројна родбина п кренула се, са 
зоном у средини, у амам. Једним су је улицама 
одвели, а другим су се улицама после сви вратили. 
Тако је свету јављено било: да Зона није никуд 
била одведена, него да је код родитеља, и тако да 
ништа од свега онога, што се којегде прича, није 
било. Свет се окретао и бленуо за њима; извиривао 
кроз прозоре, истрчавао на авлијска врата п радо- 
знало их гледао, и кад су ишли тамо и кад су се 
враћали амо; кад су ишли у амам, он се чудио, а 
кад су се враћали из амама, он се смешио. 

Са ћепенака и лево и десно чаршијом испру- 
жили мајстори и трговци шије, па гледају за њима. 

— Мичо, мори, запишта својим танким гласом, 
удевајући конац у иглу, терзијица Ваче Шаторче, 

и запишта свога првог комшију, Миче Шебинче, ку- 
беџију, — ћу те, ете, питујем за ништо! па подиже 
глас, да би га чула тетка, Таска, која је баш у тај 
пар са Зоном и осталима пролазила туда. — Ћу те 
питујем, ако, демек, знаш да ми кажеш ништо!... 
Ели се, Ничо, девојке воде преди свадбу у амам, 
— ели после свадбу 2... 

— Пре свадбу! одговара Миче Шебинче; ја 
си толко знам и паптим.. У наш варош, — тај си 
је адет... 

– Питујем, вели Ваче Шаторче, зашто знапг.. 
Бте, заб'равија сам зар онај стари адет, па пскам 
да знам. Зашто саг искочија ники нов адеш, па 
ники саг воде и после... 


ГЛАВА СЕДАМНАЕСТА 


Мишљење неког Милисава Јекономије о тпој, тпако да 
каокем, „крађи и прекрађи“ Зоне, које је, управо, било 
млпшљење интаелигентанијег џи слободоумнијег деља туолике; 
или краће: како је таешка-Таскин. план и“ рачун са оном 
корпоративном шетњом тпопаално пропао. 


Сутрадан је тетка Таска хтела да види ефекат, 
који је произвела. она јучерашња шетња кроз оно- 
лики свет и улице, и зато је и сама заредила по 
многим познатим кућама, навијала разговор на ону 
ствар, али се покајала и ратосиљала, јер је увидела 
да је пропала као никад дотле. Није ништа помогло; 
глас, који је једаред пукао, није се могао задржати, 
и створен једаред суд и мишљење, није се могло 
потрти. Остао је глас и на даље и мишљење оно 
старо, само обогаћено и накићено повим досеткама 
и заједањима. Јер са свију страна је обасуше пи- 

тањима, којима се — после онако еклатантног до- 
каза, да је све лаж п клевета — ни најмање није 
надала. Једна је запитала: „Код кога гу нађосте; 
код Манулаћа, ели код Манчуг“; друга: „Кад гу 
врнусте дом #“; трећа: „У лојзе ли гу уфатистег“ 
а четврта баш загрде с питањем: „Ели гу сас џан- 
дари врнусте % Што рече господин начелник“ и све 
така нека, луђе од луђега, питања, тако, да је тетка 
Таска савила шипке и побегла чак у лојзе. Тамо 
је припалила кандило, тамјаном окадила одају, и 
клекла пред икону ина грчком језику бацила ана- 
тему на све а највише на Мана, који је, како је она 
уверена била, све то ујдурисао! 

Глас, једаред раширен, остао је, и нико га впше 
није могао демантовати и повратити патраг у уста 
клеветницима. Зони остаде име „побегуља“, пи ако 
је враћена; јер то што је враћена, није још значило 
да јој је повраћен и стари добар глас њен. — Сви 
су тумачили да је то лако било; ништа лакше од 
тога. Управо, друкчије није могло ни бити, кад стари 
богати Замфир и господин пачелник живе лепо. 

А то је најлепше објаснио неки госп. Милисав 
Јекономија, који се потписивао „овдешњи“ а нази- 
вали га Јекономијом, јер то му је била некако струка, 
најмилија тема за разговор, о којој је најрадије у 
кафани, за столом, с разумевањем разговарао. Учио 
је нешто Земљоделско-Шумарске Школе, али како 
сам није имао земље, да је рационално обрађује, 
није је хтео обрађивати ни код великих газда, да 
не би припомогао још већем пропадању малих газда 
и постајању латифундија или великих газдинства 
или велепоседа, која ће тада неминовно гутати оне 
мале поседе. дато, а и с тога, што је мислио да 
народу треба прво извојевати политичке слободе, 
— бацио се на правну струку. Адвоцирао је, слао 
дописе, постављао по новинама питања овоме или 
ономе министру под потписом „Небојша“; ишао у 

депутације, бивао представпик листе, примао пред 
судом па себе да је оп писац оштрпјих уводних чла- 
нака, п све таке крупније народне бриге п послове 
отаљавао. Мрзпо је пеправду и неједнакост, и еко- 
номску п политичку и социјалну, и смело се изра- 
жавао у кругу свом, у кафаници „код Препеченице“, 
где је редовно седео и говорио о берићету ланском 
п овогодишњем, о општинским кошевима, о киши 
и суши, и желио сељаку кишу. И кад се спусти 
тако давно жељена и очекивана киша, он је онда 
задовољан и нуди дуваном оне око стола: Прави, 
Бога ти љубим! Нема што ти данас, кад овако 
пљушти овај божји благослов, не би дао, вели, па 
прича расположен даље. Да му, вели, неко каже: 
„Шта би волио, Милисаве, душе ти, право кажи: ил' 
да ти дам један милион, — или једну добру кишу 
за нашег сељакаг“... Части ми моје, куне се Милисав 
(стара земљоделско-шумарска крв!) части ми моје 
и ове ми причести, — то јест, куд ја одох —- ово 
није вино, — него ове ми ракијице и овога бла- 
гослова што пљушти, части ми, не би, вели Милисав, 
ни погледао на милион него би рекао: Аман, брате, 
шта ће ми милион! Дај ти, брате слатки, мени ки- 
штице; па кад има наш ранитељ, наш геџо, — имаћу 
и ја. Дај једну кишицу, дај божји благослов оном 
веселом гејаку... 

Ето такав је објективан, правичан п несебичан 
човек био тај Милисав Јекономија, чије ћемо ми- 
шљење изнети опширно и тачно, као да је из сте- 
нографских бележака вађено. А које мишљење, ми- 
слимо, да неће бити на одмет, кад од једне такве 
особе долази. И онда није никакво чудо, што је 
његово субјективно мишљење и освојило п брзо 
постало објективно и опште мишљење целога града... 

— Море, знао сам ја то, говорио је Милисав, 
опет у кругу својих, у кафаници „код Препеченице“, 
да ће то бити оно штопо паши стари рекли: „Појео 

вук магарца“, чим се то тиче богаташке куће. Јер, 
ево, брате слатки, сасвим проста ствар! Чорбаџи- 
оамфир има куће, дућане, чифлуке и винограде, а 
господин начелник, јопета, није с раскида за какав 
добар крканлук, па још кад је и муфталук, — па 
се то некако сложи, ујдурише му се то некако... 
Врана врани очи не вади... Тешко сиротињи! Тажо 
је њему, него мука је нама; мени и теби, и ономе 
тамо брату — и показа на зајмодавца Љубпеава 
— мука је поштшеним људима/... 

— Море, знам ја све то, наставља Милисав др- 
жећи на доњој усни цигарицу а у исто време пра- 
већи нову, па зато и лајем толико. Зар је мене 
мило да се повлачим од света!... Чудите се, што 
ћутим, што се туђим; што се по неки пут, па Бога 
ми, и нашљемам ове ракијчине!... (У осталом знаће 
се и то у своје време...) Од муке је све то, брате... 
Не могу... не могу да гледам шта се ово ради — 
па то ти је! Ено, гледам само... Узми само по нашим 
повинама!... Новине, новинари, бре брате, ако ко 
Бога зна, ко једни најчеститији и једни, заиста, 
најсвеснији синови ове земље, — па, ено, и онџ 
профанисани... Ено, узми по новинама! Споречкају 
се двојица, два сиромашка, реци, погурају се мало, 
а по новинама се распричају на дугачко и на ши- 
роко: Јуче су се споречкала двојица, и после краће 
амалске и аласке свађе и грдње, и потукли и узне- 
мирили читав овај крај, као да смо у централној 
Африци а не у цивилизованој Јевропи... Шта ће 
странци рећи на тог! А наше будне полиције 
ни од куда, да нас, веле, поштеди од свега тога !... 
Ето, тако кажу, кад је о сиротињи реч. А кад се 
господа потуку с амбрелима, да све пршти — а они 
само у кратко пишу: Били емо, веле, очевидци једне 
непријатне сцене; жалити је и желети је да се та- 
ково што више нигда не понови... 

Или, још боље, узми ово на прилику: ливе 
невенчано господа, и нико неће да каже и назове 
то правим његовим именом. Ама кресни му, брате, 
реци: попу поп, бобу боб !... Него умотавају то, крију 
у кучине, те: симпатишу једно другом, те брак на 
леву руку, те морганатички, те дивљи, те неки не- 
дозвољени и недопуштени односи, и све тако нешто. 
А кад сиротиња, што не може да се формално узме 
због трошка, почне као господа — да виш како 
онда нађу израз и погоде право име, онда просто 
веле: спанђали се... Овда пише у новинама: 

Таљигаш, реци Прока, и вешерка Соса живе 
на очиглед света и полиције невјенчано. Живе па 
саблазан свету, а највише на саблазан оним че- 
ститим и мирним суседима. Чудимо се, веле, како 
наша вредна полиција, која је тако ревносна и 
брза, кад кога треба казнити за непочупану зубачу 
пред кућом, и за ђубре у кући — како је сада тако 
индиферентна и спора према овом, пто моралном, 
ђубрету !... Море, заврши Милисав, мрзи ме и да 
причам — само се наљутим, па онда пе ваљам и 
нисам цео дан ни за какав посао. .. 

Сви му одобравају, веле, да је све тако као 
што он каже, поручују чокањчиће линцуре, а оп 
опет наставља. 

— Па тако је и с овим сад. Она је одбегла, 
или отета — то не мења много ствар; главно је, 
да је то факат, непобишан факаш, који се више 
ничим не може оборити! Е, али је то чорбаџиј- 
ска, богаташка ћерка, њен отац и начелник овако 
— и ту метну један кажипрст крај другога, да 
покаже како се Замфир и начелник слажу — п 
онда то не сме тако остати! Не сме нико преко 
јавних гласила ни речи зуцнути о томе; и ако 
штампа постоји, и ако смо се ми крвавили и по 
апсанама трунули, и коске наше остављали — само 
да је добијемо. И што ће нам опда све тог)... И 

пошто је она чорбаџи-Замфирова, — онда дај по- 
лицију и жандаре, трчи по кућама и виноградима, 
враћај је кући, замажи очи свету, да не види бруку, 
и запуши му уши, да не чује истину !... Ама неће 
се офајдити тиме! Остаде то; беше му! Ни за ми- 
лион мираза не бих је ја — ја, овако како ме сад 
видиш, који сем части и интелигенције ништа под 
овим небом немам — ја је, ев' видиш, не би узб, 
па ни за све оне куће, дућане, чифлуке, воденице 
и винограде !... Часши ми моје, — не бих! А није 
мало, кад се човек у своју част закуне... Она је, 
видиш, сад у мојим очима — заврши Милисав по- 
дигнутим гласом, лупајући на сваку реч шаком о 
сто, да су се све тресли и звечали они силни 10- 
кањчићи — она је сад просто као једна књига из 
антикварнице... ама, веле, нова књига, неисечена 
— јок, јок! Је ли она доспела у антикварницу — 
она је стара! Она је сад, иста Зона, никако друкше, 
него као једна поништена таксена марка!... 


ГЛАВА ОСАМНАЕСТА 


На шта су се све решила чорваци-Ззамфтрови, само да би 
ућулакали гљасове. 


Кроз уста истога тога Милисава говорио је 
већи део грађанства, и то је остало, и тако рећи 
стереотиписало се. И само у толико, у колико је 
код нас „свако чудо за три дана“, само у толико 
се мање и ређе говорило о Зони, али кад се гово- 
рило, говорило се и тумачило само онако као у 
први мах. 

Замфирови су се тешили, да ће то ипак проћи, 
али кад после кратког времена постаде и песма, и 

кад је чуше, — сви су били као утучени. А песмг 
је гласила: | 


На порту сеђаше то Зоне Замфирче, 
Туд се спацирује Манулаћ банкирче. 
— „Здраво живо, Зоне! Што ти раде дома :“ 
— „Здраво су ми дома, сербез си живују, 
Сербез к ноћи лежу, спију, урањују, 
Теке у собу ми често нагвирују: 

Дома ли си, Зоне: ваздан ме питују'!... 


« 


Више се није могло трпети. Морао се тражити 
неки начин и лек злу. Зато су одмах и нашли, да 
ће бити најбоље, да брзо сврше ствар. Што ће бити 
јесенас, нека буде вечерас. А ваљда је и суђеном 
писано, да то тако буде. 

Зато се прве недеље по подне крену тетка 
Уранија (јер је од тетка-Таске, која је иначе свр- 
шавала такве ствари, одузето свако пуномоћије, 
пошто је била оглашена за баксуза), да она покуша, 
да раскрави и ослободи Манулаћеве старије и да 
им сама понуди и опомене их и да им миг за про- 
шевину. Ако што мисле, нека се, — да им каже 
— и пожуре, јер Зони се јављају многе прилике; 
траже је неки официри, три фронтовна и два ака- 
демска; а они опет нису баш ради, да им дете иде 
у гурбетлук, него би волели да им је ту на очима, 
и радије би је дали у какву честиту овдашњу тр- 
говачку кућу, — тако, од прилике, нека каже. 

Тетка Уранија оде, али се не врати. Нема је 
ни у понедељак ни у уторак целога дана. Код 
дамфирових одмах осетише, да није добро, кад не 
сме да дође, зато се у четвртак крену сама Ташана 
до Ураније, да види шта је било. Зла слутња се 
обистинила. Тетка Уранија јој је све испричала. 
Кад им је, вели, она разговетније наговестила, зашто 
је дошла, они, Јорданови, су се учтиво извињавали: 
да им дете није још за женидбу, да није одслу- 
жило војску, да ће га можда послати гореу Грац, 

на више трговачке науке (на што се тетка Уранија 
грохотом насмејала и рекла: „Лелее, старо магаре, 
та му се саг топрв сетисте за самарицу !“) и све су 
такве неке ствари наводили, да је очевидно било, 
да се на фини начин извлаче и одбијају. Јасно је 
било да неће, и да верују чаршијским гласовима, 
јер је Урлнија одмах сутрадан чула, достављено 
јој је, да се Перса, Манулаћева мајка, јасно и рав- 
говетно изразила на једном месту код жена: да 
зато неће Зону за сина, што из њихове породице 
још до сада, хвала Богу, нико није „скочидевојку“ 
узео, па неће ни Манулаћ, макар се никада не 
оженио, макар отишао у калуђере, у свету Бого- 
родицу Габровачку. А сем тога — причала је Ура- 
нија — и то је имало нешто да значи и није тек 
онако, — што је Јордановица необично стала хва- 
лити Ману Кујунџију, баш сада, (е што то баш она 
и баш њега да хвали!) како је момак наочит, добар, 
„кротак како девојка“ рече, како је сем тога чула, 
да су се некад Мане и Зона пазили и севдисали, 
и како им је зар писано да се и узму. А да тоне 
би био први случај, нити какво чудо, да се ороде 
чорбаџијска и занатлијска кућа, споменула је неке 
давнашње случајеве, које је још као дете слушала, 
где се чорбаџијски син оженио пударском ћерком, 
и обратно, где се пољак, што је чувао близу гробља, 
оженио неком трговачком удовицом и ушао у пуну 
кућу; а Мане је, вели, тек нешто више: растапа, 
злато, окива иконе, кује минђуше и белензуке, па 
и ово сад са Зоном, заврши Перса Јордановица, 
може да испадне по оном народном: „Злату ће се 
кујунџија наћи...“ 


% 


Јасно је као дан било, да је Јордановица ци- 
љала на Ману, да је другим речима хтела рећи: 
Како сте дробили, тако и кусајте. Она сумња на 

Мана. А Мане опет, како су чули, не да се ни опе- 
пелити, да је он штогод у то умешан. — Ено, оно- 
мад је истуко једног, што га је запштао, шта је 
он сад: момак, удовац, или шта ли; Брани се, да 
није ни сневао оно што му се пришива; нит' је 
одвео, нити је покушавао, нити пак изнео тај глас 
за девојку; ако је ко то урадио, то није нико други, 
него Манулаћ. Међутим и они који су и мислили, 
да је Манулаћево масло све то, баталили су ту по- 
мисао, кад су га видели и боље загледали, јер су 
нашли, да тај не би могао повести за собом ни 
једну јуницу на улару, а камо ли најлепшу девојку, 
као што је дона!... 

Мане, Мане је мајстор за тако нешто. Чапкун- 
Мане, Ђорђијин син, кријумчарска стара крв, — 
он је и нико други пустио тај проклети глас, који 
замфировима не да спавати. Да је старо турско 
време, чорбаџијско време, уздисаху Замфирови, било 
би лако: дегенеци (а можда и сургун) му не би 
фалили, — али је Србија, за фукару слободија, 
па мука !... 

Зато нађу да ће још најбоље бити, ако пошљу 
на месец дана Зону у госте којој од сестара. А 
имала је три зета у околини. Спреме је у [", па 
тамо нека поседи код сестре, може јој се каква 
срећа јавити тамо. И тамо има богатих трговачких 
кућа, а лепотицама се баш не може бог зна како 
пофалити то место. А најпосле, ако јој се баш и 
не јави срећа, а оно је и то нека фајда, што ће се 
неко време уклонити испред очију света; свет ће 
је заборавити, па ће и гласа оног тако полако 
нестати. 

Тако и ураде. Дође зет Гопе по Зону и одведе 
је. Али је несрећа била то, што је она песма о 
дони стигла пре ње у П“, и Зона је само интере- 
сантна била тамо и ништа друго. И место да остане 
тамо три, четири месеца, или дваред дуже него што 

су мислили — вратила се оданде после шест не- 
· деља, тужна и зловољна, тужећи се на дуго време, 
проведено тамо. 

После две три недеље, дође по њу други зет, 
зет Тошке, и одведе је собом у Л“, другој њеној 
сестри. А боље да није ни долазила, јер и овде је 
она проклета песма пре ње стигла, па је било као 
и у П“. И још горе од онога. Тамо су је тек калфе 
почеле певати, и то тек соло, — а овде је већи 
шегрти певаше и то у хору: у дуету, терцету, 
квартету, квинтету и тако даље. Певали је и ше- 
грти и тамбураши! — Ту се још мање скрасила 
него у П“%. Овде ни три недеље није остала. Ужасно 
јој тешко, дуго и досадно било, п она се вратила“ 
зловољнија и тужнија него икада што је била. 

Трећем зету у ЛУ нису је ни слали. Јер су 
им одатле писали: да је не доводе сад, бар још за 
неко време, док се ућути са неком проклетом пе- 
смом, која се тамо сада највише и најрадије пева, 
а почиње се: „На порту сеђаше“. Зона је била — 
што лепо рекао тада поштар и телеграфиста Па- 
јица, Едисон названи — била је судбине једног 
рђаво адресованог писма, које лута из места у место, 
па се, црно од силних жигова, враћа пошиљаоцу 
са оним хладним, званичним и немилосрдним нат- 
писом: „Ретур! Адресант се не налази у месту!..,“ 


ГЛАВА ДЕВЕТНАЕСТА. 


У њој су описани очајни кораци, учињени од стране Зам- 
фировиг на све стране а највшше око Мана, коме су у 
последње време атције почеле нагло скажалам. 


Прошла читава година од оног кобног вечера, 
а ствар још једнако стоји, да не може бити горе. 

Мање се, истина, говори, али кад се већ говори о 
том, само се онако говори, како се првих дана го- 
ворило. Говори се двојако, пи овако обично, а и у 
стиховима. На оно прво могли су нешто и одго- 
ворити, али на ово у песми ништа; морали су слу- 
шати и оћутати. А мало које вече да им не прође 
поред куће гомила калфица, трговчића или писара 
из дивизије и из разних војних слагалишта, и не 
запевају баш пред кућом: 


„Тешко дољи, куд се вода слива, 
И девојци, која сама дође!“ 


И тако прошла читава година, век читав за 
дону, на коју сва родбина попреко гледаше чаки 
они даљи, који давно већ ни приступа не имађаху 
у хаџи-Замфирову кућу, и они је нападаху и од- 
рицаху се сродства са њом. А тек како је било Зони 
и онима што долажаху! Шта је савета пи карања 
прогутала за ту годину — то само она зна! Отац 
Замфир је с њом врло мало говорио, а тетке и 
стрине боље и да нису, јер чим зину и отворе уста, 
оне јој само позлеђују ране својим хукањем и ку- 
кањем: како су и оне девовале и ашиковале, — 
али тога чуда није било; како ће ко никоја остати 
уседелица на срамоту Вамфирових, из чије су се 
куће у срећно време већ у петнаестој години уда- 

вале! Или је кришом погледају, мере је очима од 

главе до пете, врте главом забринуто, сажаљевају 
у себи шапћући „Лелее“, или пуштајући звуке 
„ццц“! а то све Зона, наравно да и чује и види, 
па јој тешко и плаче по ваздан... 

Једина мајка Ташана што је била нежнија 
према њој ; тешила је, да то није ништа, али јеи 
она кришом погледала и тајом плакала. ужасно је 
проводила и дане и ноћи; дању црне мисли а ноћу 
страшни снови низаху све црње и црње слике из 
будућности Зонине. 

Често ноћу мисли Ташана и дуго не може ока 
да склопи мислећи о Зони, па ваљда под утиском 
тих црних мисли и заспи, па често снева немиле 
снове. Снева Ташана, а ко њена Зона учена, није 
више онако умиљата, али је учена; врло учена, 
све на свету зна, носи чак и наочаре. Чуди се Та- 
шапа од куд све то зна, и где је научила Зона све 
тог! Говори француски, немачки, грчки зна. Иде 
по господским кућама, курдисује клавире, свира из 
неке велике књиге и печали паре, и учи господску 
децу да говоре француски и од свуд доноси силне 
паре и меће их на гомилу. У јутру оде, а у вече 
дође. Нема више оне раскошно бујне косе, оног 
дугог лепог курјука, отрцао се и крзао једнако, док 
није дошао танак и кратак, мало дужи од мачјег 
репа, после нестаде и њега. Одсекла га Зона, оши- 
шала се, а на трашавој глави јој мушки шешир 
неки (Па дошла иста позната мадмазељ Д' Ангулем 
што учи децу француски). Крсти се Ташана, брише 
суве и пита је: „Што се напраји, дете, резилг Што 
искубе, мори, курјуциг Кој ће те такву, без курјуци, 
узнег!“ — А Зона јој одговара: „Мори, глај си 
посла, нане; ја ли ћу се зар удам#! Ба! Мени ми 
стига и овакој!“ — „Леле, плаче Ташана, истин' 
ли зар искаш девојка да останешг!“ — „Ама па 
може да се и удам, одговара дена, теке неје зорт! 
Има време, нане! Зашто си ја печалим и зблрам 
онол'ке парег За мираз, нане! Па може нп да се 
удам за никога... да се удам за онога ћелеш-ефен- 
дију Исидора, агент што је осигуравајућога друства... 
а може ласно да си останем и девојка... А, једна 
ли ћу сам ја шаква!2“... 

Никад тужнија и утученија није Ташана била 
него после тога сна. Целога дана јој није избијала 
из главе слика мадмазељ Д' Ангулем, познате у 
у месту учитељице (са особитом методом за лаком 
перфектно учење француског језика) која се са „Ла- 

фонтенвим Баснама често виђала по главнијим ули- 
" цама. Сутрадан је позвала Уранију и Калиопу, 
решена да учини још једаред, последњи пут, ко- 
раке у обе куће, у Мапину и у Манулаћеву. Замо- 
лила их, да оду, Уранија до Манине а Калиопа до 
Манулаћеве куће, и да их запитају и затраже да 
отворено кажу шта мисле с девојком — па куд 
пукло да пукло! Ове одоше и вратише се с неве- · 
селим гласима; јер Уранији рекоше, да сумњају у 
Манулаћеве, а Калиопи опет одговорише, да сумњају 
у Манине... | 


Све ово рађено је, ако не баш са одобравањем, 
а оно са знањем хаџи-дамфпровим. Ах, да је оно 
старо турско време, уздисаше стари Замфир, када 
је он после паше и владике био прва сила — све 
би то друкчије било. Али овако није остало хаџи- 
дамфиру ништа, него да дува на нос, па да сам по- 
труди своје чудо и господство и да и сам тражи 
лека томе злу и невољи. Док је малодушна жен- 
скадија очајавала мислећи да је све пропало, он је 
као човек, био јачи и сталоженији и, као искуснији, 
држао је, да још није све пропало. А надао се 
успеху, јер је спремио терен. О Мани се лепо изра- 
жавао. У једном друштву хвалио је Ману као једног 
доброг занатлију и причао им, како је лепо живео 
с оцем његовим, покојним Ђорђијем. Како су један 
другом у помоћи били; оп Ђорђији, кад је због неког 
кријумчарења могао да повуче, а ћуорђија опет њега 
одбранио од неких пијаних аскера. Тако је говорио 
већ од дужег времена и пустио, да се то чујем 
на даље, да допре до Мане. Па не само да се задржао 
на хвали речима, него је и делом доказао, да га 
цени; поручио је преко свога човека једну Бого- 
родичину икону да је Мане окује у сребро; и по- 
ручио и богато му исплатио. 


154 _ СТЕВАН СРЕМАЦ 


И кад је тачно извештен био, да је Мане све 
то чуо, и кад му се Мане почео већ и јављати, — 
крене се једнога дана сам главом чорбаџи-Замфир 
— неказујући, наравно, никоме ништа. Али 1о, 
што је обукао панталоне гугуткине боје и понео 
скупоцени штап од абоноса — давало му је свечан 
изглед пи укућани су од некуд слутили, да се до- 
маћин кренуо на врло важан посао. 

Тако је хаџи-Замфир пошао чаршијом идући 
полако п достојанствено, бирајући као голуб, где ће 
да стане. Ход му је био као ход човека, који се 
кренуо, да се онако мало прошета једног лепог 
септембарског дана; да се нагледа лепоте и шаре- 
нила па пијаци, где сељанке продају грожђе и бре- 
скве. Уз пут се задржавао мало крај група сељан- 
чица; заустављао их и питао их: како су задовољне 
с берићетом и кад ће бити берба у њиховом селуг 

— Из које си село, дете; застаде Замфир и 
запита једну сељанчицу. 

— Из Вртиште. 

— Татко — кој ти беше 2 

— Стојанча... Топал-Стојанча... 

— Стојанча... Стојанча“; присећа се хаџи-дам- 
фир, па не може никако да се сети. А, мајка... како 
ти се звашег 

— Бела! одговара девојче. 

— Бела; Не ли Бела Отојанчина; Па ти ли 
су гу керка; рече зачуђено, и маши се за грозд 
и пипну зрно два! Бре, бре! Зар толко голему 
керку има Бела!: Знавам Белу Стојанчину... [10- 
знавам ти мајку! вели Замфир и гледа лице девој- 
четово; ваљда у памети сравњује црте ћерина лица 
са мајчиним. Познавам гу, познавам! понавља дам- 
фир. И Топал-Стојанчу, татка ти, познавам убаво! 
Кротка жена, убава домакица беше! Е ли јоште 
онаква добра ткаља, како у оној време што беше;... 
Беше добра ткаља — и ти си таква да биднеш, 

како, како, ете, мајка ти! рече и тихо уздахну при 
помисли, да ће све бити што је било, само он неће 
више бити онај негдашњи!... Хе, ај иди си, вели 
јој, па се поздрави па мајку... Рекни гу: поздра- 
вија ти се хаџи-Замфир... Познавам гу, како да гу 
не познавам!... Беше добра аргатка... работила ми 
је, у лојзе... Беше ватра за работу... вредна... ради 
и све поје... волешем гу, кад потрчи! Па да гу по- 
здравиш дете! Рекни: чорбаџи-Замфир... што имаше 
лојзе у Ћурлине... 

Тако је још неке зауставио и питао за бери- 
ћет, па у том стиже и до Манина дућана. Мане му 
се јави, а он га отпоздрави онако у ходу. Прође 
дућан за неколико корака, а после застаде, као да 
се сетио нечега, и врати се и уђе у дућан на велико 
запрепашћење Манино, који скиде брзо фес и скочи 
са седишта, али га Замфир поврати узев сам 
столицу. 

— Остани си, остани!... Седи си!... Ти си ра- 
боти, а ја ће си седнем малко. 

Мана покри главу, збунио се, искашљује се и 
маша за табакеру. 

— Па, Манчо, како си... Како пазар, алиш- 
вериш како; запита га Замфир после кратке паузе 
правећи и сам цигару. 

— Тхе, спрама године! вели Манча распре- 
мајући испред себе онако у чуду и забуни једнако. 

— Саг, види чудо! отпоче хаџи Замфир. Има 
си човек сијасвет деца, па све здрава и цврста и 
убава, а једно... оно најмалецно што је, оно жуто, 
слабо и никакво, — и татко га па побоље воли оди 
сва друга деца! Е, зашто је тој саг тако у свет — 
кој ће да зна!... Е тој ти је саг алис и сасе мен'... 
А саг ће убаво и видиш и разбереш, зашто ти 
демек, тој тол ко дуго зборим! Имам си дом тесте 
мушљике, и све побоље и поскупе, а на овуја ми 
кеиф да пијем тутун, а оне си седе дом, па ако су 

поубаве и побоље оди овуја! Ти си еснаф човек, 
мајстор на мушљике... разбираш се у теј ствари... 
КЕ, кажи ми, зашто је тој“ 

— Хе, снебива се Мане, а утањио гласом још 
више. Има си човек кеиф и на ништо што је по- 
лоше... научија се... 

— Ха! одобрава Замфир. Ашкољен за тај 
реч!... Овуја мушљику имам си... знаш од које време 
гу имам! Море, пи не пантим веће!... Од татка ми 
остаде, а он гу добија у дамно време оди владику 
Мелентија, онога што га у Грчку Буну обеси пшешка 
вера туј па нишавску ћуприју... Па зар за тој ми 
може да је кепиф да чурим на њума. Ако гу неки 
пут забравим дом, а мен'-ми се не чури, кеиф 
немам!... А имам си дом тесте бре, ем повеће и по- 
убаве п поскупе. Да гу изгубим, баталија би и дуван 
пи чурење:!... 

— Табијат ти такав, хаџијо! 

—- ..ма ете ми се, паставља хаџи-замфир раз- 
гледајући цигарлук о коме је реч, ништо саг ба- 
тисала; спаде гу прстен, и срма се покидала, пан 
не прилега веће на мушљику. „Прати гу, — збори 
ми господин начелник, — по Мамут-агу (он си иде 
саг у Турско, а скоро ће се врне оданде), па да гу, 
рече, однесе у Призрен, ели у Пећ; там' су, рече, 
мајстори за такве работе!“ — Море, што ће ми и 
Пећ и Призрен п Стамбол — овден си је Стамбол 
и све! зборим гу па ја. Имамо си ми овден, викам 
ја, господин начелниче, кујунџију, ама антику-ку- 
јунџију! Побољи што ће ми, и куде да га тражимо... 
што ни треба други, викам ја, при, ете, нашога 
Манчу. Наше си је дете... Сам ћу гу — ако се, 
кад минем кроз чаршију, сетим — сам ћу гу, викам, 
однесем до њег'.. Ако гу он не буде екимин и 
доктур и не опраји гу — оћу си баталим и дуван, 
— зашто цигара-пушење без овуј мушљику не 
бива!... Лезет, тај слас' нема!... 


м 

— Фала, фала, чорбаџијо, за тај чес и речи 
тија! вели снебивљиво Мане. 

— ..та већ недеља дана како гу носим, па све 
си заб'равим... Та и саг виде ли, како прокај твој 
дућан промину ; ћа па да заб"равим, ама се сети и. 
врну до теб', да ми, ете, курдишеш а .. за- 
врши хаџи-дамфир и пружи му цигарлук. А ја ће 
пратим за њума, додаде, кад буде готова.. 

Мане разгледа муштиклу. Каже му да се п лако 
и брзо може поправити, за четврт сахата, и пита 
га, где ће бити, да је пошље за њим. 

— Што ти да ми пратиш2! — Кад викаш да 
је за черек сата готова, па ја ће си туј причекнем, 
а суд и господин приседник ми неће побегне... По- 
шеја сам у суд... вели Замфир правећи цигару и 
мећући је у другу једну муштиклу. Повуче неко- 
лико димова, па баци цигару и врати муштиклу у 
футролу. Ете, тој си је, алис што ши отоичке рече: 
„Има си човек кеиф и на ништо полоше... научија, 
се!“ Виде ли Не чури ми се! Кеиф си немам на, 
другу... Исти тај дуван, ама неје та иста мушљика! 
Три четири дима, па гу фрљи!... 

Мани мило, што му чорбаџи-Замфир наводи 
његове речи. Задубио се у оправку муштикле. Сам 
ради, јер је малочас послао све млађе из дућана 
и остао сам. 

Тишина. Замфир разгледа по дућану и изја- 
вљује од времена на време своје и чуђење и задо- 
вољство, а Мане се удубио у посао, па ради, али се 
крадом испод очију почешће погледају, завара- 
вају један другога, док им се једном погледи не 
сусретоше. 

— Ахаха! зева Замфпр и зевајући пита. Колко 
си платија, Мане, за овуј Вертхајмову, ете, касуг 

— да коју, пита Мане; за онуј поголему, ели 
за овеја мале 2 

— Бре! Три ли имаш: запита зачуђено Зам- 
фир, и сад тек спази и ону велику иза леђа. 

— Ва голему, двокрилну, шест стотина, а за 
малу, за сваку по двеста и педесет. 

— Аферим, хвали га Замфир. Када доживесмо 
и тој, да наше дете има си три касе. 

Мане му каже, да су му обе потребне због 
драгоцености којих има много, па не може да их 
свако вече односи и у јутро опет доноси у зеленим 
кесама, као некад што су старе кујунџије радиле. 

— Ех, вели му Замфир; куде су били они 
стари спрама шеб'! Оној беоше прешенџије п ду- 
еменције, а ти си златар, јувелир један, може да 
се викаш! ласка му Замфир. 

Дуго се још разговараху о момцима и чира- 
цима и о павару, кад уђоше две сељанчице у дућан, 
да купе гривну, једна старија а друга млађа. 

— Шта искатег; пита их Мане. 

— Ја нећу да пазарим, сал прајим друство... 
из једно смо село, и комшије... Она иска да купи 
ништо... саг први пут купује, па се срамује... рече 
старија и показа на млађу, која је стисла пареу 
шаку, па се забленула у Ману и застала одмах на 
улазу у дућан. 

— Што искаш, што ти треба“ 

— Искам, требе ми срма-мустаћи... Леле! трже 
се мала, посмешила сам се! замуца застиђено де- 
војче и покри шакама поцрвенеле образе. Требе ми 
ете-те, искам срма-белензуци... 

— Е, тој може, умеша се стари Замфир, који 
се слатко насмејао. Тој може, тој има. Белензуци 
се продавају, а мустаћи се сал давају, а не прода- 
вају, и стаде очински мило гледати обе муштерије. 
даусти, да их пита из кога су села и чије су, али 
се уздржа ваљда зато, што је у Манином дућану. 
Девојке пазарише, па и одоше. 

Остадоше опет сами. 

Опет мала почивка. 

— Бре! поче хаџ:-Замфир, исквари се много 
свет! Батисаше се и селскије!... Ни има веће стид, 
ни чес, ни па срамување оно старовремско !... 

— Па, посмешило се дете... 

— „Дете“ — а виде ли како уме да збори и 
што иска да пазари! Познаваш ли 2гу2 

— Не познавам ги, хаџијо... 

— Ех, кујунџија — па да не познава селски 
девојчики! дира га Замфир. Неје ништо лошо... 
Теке... Зборим си... за шеб' неће да ваља !... Зашто 
ти си јоште аџамија, прајиш си кеф с уста, а други 
слуша, па мисли, истина је... слушају чираци — па 
неје ред за еснаф-човека. Искачају лоши речи!... 
Не чиниш ништо лошо, ама — неје ред!... А да си 
имаш домакицу, — е, тој веће на друго прилега! 
Тој си је ред, ама и тагај то не бива пред чираци!... 
А ти што радиш сагг... Харчиш такој и губиш си 
младос' твој убав... Време промињује.. Треба веће 
да се жениш... мајка ти не може саг ласно хизмет 
да ти чини... На мајку треба да мислиш, дете ! 

— Па ће се женим... 


— Јок, чорбаџијо, девојку си искам! ...„Мираз“... 
Нишлијски мираз! Што ће ми давају у мираз # Једну 
кесу леблебије... 

— Што кесу леблебије! Ама, има по неки, па 
ће и паре да дава! Питујем те, ете, сал тој: тра- 
жија ли сиг 
Несам тражија, теке... 

-- У кога си тражија, да ти не даваг Имаше 
ли га у наш варош такв човек2... 

— Како да ти рекнем, хаџијо... Искочио лош 
реч за мен'; та ловџија сам, мераклија сам, џимпир, 
коцкарин... искочи никакав човек, хаџијо, у чаршију 
помеђу трговци и еснаф-човеци!... Та како саг да 
тражим, кад убаво си знам, да ми неће дадну девојку. 

— Та што неви тражија никог потаквог ч0- 
века, од ред човека... Татко ти имаше пријатељи 
сијасвет, а ти си жмијеш неженет и губиш си мла- 
дос' са селски звери... И ја ти се с татка живувашем 
алис како с брата... Е ли си дошеја при мен' и пи- 
таја мет', да ти, демек, наводаџишем за нику трго- 
вачку керку... Неси!... 

— Несам... одговара Мане, и пружи Замфпру 
муштиклу, коју је оправио. 

— Ја си сина немам, Мане. Татко те Љорђија 
мен у аманет остави. Тој си не знаје ники; знаје 
Бог и црна у Горицу земја, што ти татка покрива. 
По саг да ме не зовеш чорбаџијо и жаџијо, веће 
шалико да ме зовеш... Татко сам ти, зашто си ми 
аманет... Ако искаш да се жениш — мен. ми сал 
кажи... Разбра ли заврши стари Замфир и опрости 
се е Маном, који га, силно тронут, при поласку по- 


љуби у руку... 


– У 
ћ 


Вративши се кући стари Замфир је поверио 
домаћици разговор ес Маном и није крио, да се нада 
да га је Мане разумео, и да ће колико сутра или 
прексутра ствар свршена бити. А да је мајка ћерки 
поверила то, није, мислим, нужно ни казати. 

· И сви су се надали и свакога дана очекивали, 
да се појави ко од Маниних. Али су се преварили 
сви. Прође недеља дана, а од Мане ни трага ни 
гласа. Чак му је по поузданом човеку поручено: 
да Замфир даје уз Зону пет стотина дуката мираза 
на дан прстена. Мане је био срећан и задовољан, 
после оне сцене са старим Замфиром; разумео га 
је добро, па ипак није ни корака пришао на су- 
срет жељама хаџи-Замфировим. Знао је он добро 
старога господара; знао да је у кући свемоћан, да 
што он каже, то је казано, а што заповеди да ће 
бити и послушано. — Па ипак, није хтео ништа 

силом да добије. А после, њега и није вређало то, 
како су о њему мислили и ценили га старији њени, 
него га је болело оно, што је она о њему мислила 
и рекла, и иза његових леђа, и њему у очи. И што 
би она сад учинила, као послушна кћи, од страха 
очева, застрашена и присиљена, — то му није тре- 
бало. Зато је Мане остао и на даље хладан и по- 
вучен, и оставио их без одговора. 

Ово је силно дејствовало на све у хаџи-Зам- 
фировој кући, а на Зону највише. Била је као уби- 
јена; тужна по ваздан, суморна п лепа као јесен 
која настајаше. Као пожутело лишће што се кидало 
и опадало, тако и наде њене кидаху се и опадаху 
једна по једна. Обузе је и притиште тешко и горко 
кајање. Растужило је ово тихо јесење време... Ах, 
како је могла бити срећна! размишљаше сећајући 
се њега и речи његових, а седећи усамљена, за- 
сипана јесењим лишћем, на доксату, и кидајући 
митровске, зимње руже, запева тпхо песму: 

„У башчу ми зумбул раст, 
Ја га не гледах; 

На зумбул ми булбул појод, 
Ја га не слушах !...“ 


ГЛАВА ДВАДЕСЕТА. 


У њој се приповеда, како се догодило ама сасвим од речи 
до речи по оној бачванској песми, која гласи: „Ја сам 
цуру молио џ лепо говорио, а сада је дошло време — цура 
моли мене!“ 
• 


Јевда је била жена још млада и лепа, али 
старога кова, „старовремска“, како би тамо рекли, 
озбиљна и достојанствена. Син њен, Мане, јако је 
поштовао и био према њој необично нежан и по- 

слушан. Али баш зато јој није много поверавао 
никада. Па тако и сада. Оно што је знала тетка 
Дока, није знала мајка Јевда; јер Мане није хтео, 
а други јој није смео казати то. Јевда је чула, 
истина, да се нешто прича о Зони, о неком бегству, 
о некој отмици, али Манино име није чула том 
приликом, а целој ствари није поклањала никакве 
вере. Она је знала да је Зона добро дете, и све 
ово је сматрала п презирала као гадне сплетке 
беспослена света, сплетке, које је на једно ухо при- 
мила на друго пустила, чула, па и заборавила. 

дато се силно изненадила, кад јој на Крстов 
дан приђе главом сама Зона и поче о том истом 
да јој се јада. Јевда изашла мало из цркве и села 
у трем, који је око цркве, а Зона је вребала и увре- 
бала. Искрала се од својих, само да се састане с 
њом. Приђе јој и пољуби је у руку, па је одазва 
на страну у башту црквену, тамо под османлуке. 
И ту јој се изјада. Изнесе све, шта је и како је 
било. Плачним гласом причаше јој Зона, да је она, 
истина, крива, јер га је волела и хтела за њега, 
па тетке покварише — али да ипак није заслужила 
да тако прође, и да је Мане још кривљи, јер је он 
изнео на глас, он и нико други, он, који јој је пре- 
тио и претњу своју и испунио. Упропастио је, и она, 
сада остаде на подсмех као ни једна њезина друга, 
заврши Зона и бризну силно у плач. 

Јевда је неко време искрено бранила свога 
сина, верујући и сама искрено, да није до њега 
кривица, али када Зона спомену Докино име, да 
је и она ту умешана била, — Јевди је онда све 
јасно било, све је веровала да је сушта истина, И 
она обећа Зони, да ће учинити све код сина, и да 
се нада, да ће је Мане послушати и да она неће 
дуго плакати... 

Идући кући Јевда је размишљавала о томе. 
Била је тужна и замишљена. Плач унесрећеног де- 

војчета звонио јој је једнако у ушима као звоно 
које оглашава мртваца, а речи последње Зонине, 
које јој је рекла праштајући се иљубећи је у руку: 
„Отринке Јевдо, ели ћеш ми ти саг овеј јесени 
да биднеш мајчица, — ели ће ми то на пролет 
бидне Горица и зелена травица!“ речи те никако 
јој не избијаху из главе. И сада јој је све јасно 
било. Веровала је, да је све тако, како јој је несрећна 
девојка рекла; веровала, као да је сама својим очима 
гледала, и својим ушима чула. Сад јој је јасно било 
и оно расположење Манино, а сетила се и покојног 
Ђорђије, оца Манина, да је и онај увек готов био 
на такве ствари, — а Мане је исти отац... 

Силно је оптуживала сина,али само зато, што 
је био Крстов-дан, уздржала се и није му тога дана 
ништа споменула. Али сутрадан нападе га свом 
жестином једне увређене честите мајке. Мане се 
трудио, да се брани и одбрани. 

Јевда тада плану: 

— Ти душу немаш, Бога се не бојиш... Де- 
војачку срећу да убијеш!... 

— Ама несам, нане... брани се Мане. 

— Јеси! Јеси, несрећо, познавам ја Ђорђијину 
крв!... Ђорђијо, Ђорђијо ! 

— Несам, нане, брани се и куне Мане, жива 
ми... ете-те... 

— Деде, деде, мори... Закуни се! Што поче, 
па застаде... Што се не закунеш %!... Закуни се, де 
ако смеш и можеш... 

— Ама де, несам, нане... ете... ловачке ми 
среће, несам. 

— Јеси, јеси, Мане. Знам те ја тебе убаво... 
Јеси!... Ти да се ожениш, а она да те куне! Тој 
да си дочекам, црна мајка! 

— Ја се нећу женим, нане. 

— Манчо! рече Јевда подигнутим гласом. Узни 
се, дете, у памет! Бог дужан ником не остањује !... 


11% 

Скудена п оклеветена девојка када прокуне, тешко 
ће ти бидне, сине! До Бога се, мори, чује њојна 
клетва!... 

— Ама, несам, нане ! 

—- Јеси! За све си сал ти кабает! Ама си 
инает и инћар, како и татко ти што беше. Припрети 
му и самим владиком. Мори при деда-владику ћу 
искочим на давију. Како ти то мислишг%! Зар да 
скудиш девојку, па да си капче накривишг! Цркву 
побоље да си батисаја и огањ у њу фрљија и за- 
палија гу — него што си скудија девојку... 

Мане ућута и не хте више да се брани, а није 
му лако било ни да слуша карање, зато се диже 
и оде од куће. Осећао се, да није ни за какав по- 
сао, зато узе пушку и оде у поље, да се разо- 
ноди мало. 


ж 


Ишао је тако цело после подне. Дан био леп, 
топао и ведар септембарски дан, суморан ипак мало 
због оне тишине, која је обична већ раних јесењих 
дана, када нас већина тица селица остави. Мане је 
обишао своје винограде, свраћао и поседео још у 
некима, а кад сунце већ на смирају свом беше, 
врати се и Мане неуловив ништа. Од силних ми- 
сли и осећања није ни ловио ништа; јер како је 
у мислима занет био, могли су му зечеви преко 
пушке прескакати, оних не би ни опазио, а камо 
ли гађао ! 


Већ је пао мрак, кад је стигао и пролазио крај 
последњих винограда, што су најближи вароши. 
Из мисли га трже женски глас: „Бата-Мане, ти ли 
си“ Мане се заустави, а из жбуња му се прпибли- 
жаваше једна женска прилика, и кад му приђе 
ближе, опет га ослови: 

— Познаваш ли ме, мори: 

— Кој си тиг загледа је Мане. 

— Де, несам кумита!... Што, јоште ли ме зар не 
познајеш2 смеје се женица. Ја сам си Васка... Васка 
Гмитраћева, зар ме не познаваш... што сам билау 
Хамијеке измећарка, а доносила ти абери од дону... 

— А, ти ли си, Васке девојке;... 

— Ба! Несам више девојка, вели задовољно и 
поносито; — веће шес' недеље, како сам удадена... 

— Бре! А за кога се удаде“%... Кој ти беше 
човек #... 

— За Гмитра грнчара... Имамо си туј лојзенце, 
па искамо прекојутре гројзе-брање да прајимо... Ете 
ми га туји човек ми... он ме и пушти саг при теб".... 
Ја те видо;, када прође, па те чекам одамно... Имам 
један абер за теб' и поздравље... 

Мане се тихо искашља, па се крене и пође по- 
лако, а за њим пође и Васка, млада женица која 
се силно пролепшала од како се удала. Срећна и 
весела у свом новом животу желела је срећу це- 
лом свету, зато је радо пристала да буде посре- 
дница између двоје несрећних. Опазила је Ману, кад 
је прошао у лов, отрчала Зони и казала јој све, 
вратила се оданде и вребала и увребала сада Ману 
при повратку кући. — После краће почивке, раз- 
мишљајући како да отпочне, проговори женица: 

— Мори, зашто ме не питујеш, бата-Мане, од 
кога си је, ете, абер и поздрављег2 

— Па тој си је твоје знање. 

— Па питуј ме, де! 

— Па од кога: 

— Поздравила ти се Зоне... 

Мане ћути и ништа не одговара. 

— Чу ли, мори! Пратила ме Зоне, да те махсуз 
нађем и да ти рекнем: да гу много мило за теб".... 
без теб', рече, живот си нема... 

— Колко ће пут па тија исти речи да ми ка- 
жеш и збориш 2... 

— Што! Не верујеш, бата-Мане 2 

— Да се неси посмешила, невесто2г.. Знаш: 
Манулаћ и Манча слично му долази, — та може 
да си заб'равила за кога ти рекоше... 

— Ама, де! смеје се женица. Мори, какав Ма- 
нулаћ! Ешек... пуле чорбаџијско ! 

— Ја се веће један пут превари... Други пут 
неће ме ласно преварите! 

— Јок, јок! Саг је друго! Призортило је... Еве, 
пратила ти овој цвеће! Сама га је тргала у башчу, 
за теб' га тргала! Пољубила га, кад ми предаде за 
теб', — поцелуј га и ти саг! Рече ми јоште, да ти 
рекнем: да прочетиш из њег'... „Како је, рече, овој 
цвеће бледо и вене, такој, рече, бледи и вене и 
њојно лице од кара-севдах“... рече женица и пре- 
даде му киту белих хризантема. Јоште те је поздра- 
вила, да гу прошћаваш, зашто је пролет дамно ми- 
нуло, јесен дошла, — зимске руже су цвеће !... Несу 
руже од пролет, ама неје, рече, веће ни она што 
је била! Било цвеће — било и Зоне!... заврши дршћу- 
ћим и загушеним гласом млада женица и обриса кри- 
шом сузе, па му пружи киту зимских бледих ружа. 

— Ех! уздахну Мане болно и додаде јетко, 
примајући и миришући руже. Добро си је што си 
„куче у чашире“ носи и појас; та имам куде да 
га заденем, ете, овој пратено цвеће... 

— Де, па ити! Какав си! љутну се Васка, јер 
је разумела пребацивање. Да забтравиш ти оној 
што је било. Саг да гу видиш, бата-Мане, каква 
стаде; никаква се напраји!... И ти пантиш онеја 
речи !7... Чорбаџијско дете, пусто, лудо; расло у сваки 
довлет; зар знало оно што је мука и невоља!... Ама, 
саг, саг да гу видиш и чујеш што си твори и збори!... 
Слушај што ти зборим... Несам јоште свршила ра- 
боту... Има јоште коџа ми ти много да ти рекнем... 
Поздравила ти се Зоне и рекла, дати рекнем: Ако 
ти је јоште криво на њојни стареји, — ласно за 
тој... Има си она чаре и за тој! Свет си збори да 

је побегуља, па када такој, вика, збори, када ништо 
неје било — а оно дођи к ноћи и украдни гу... ће 
те чека, па, вика, ако се зове „побегуља“ — берем 
да знаје, зашто се такој зове. Ете тој ти се поздра- 
вила! Води гу, рече, — у Шам ће иде с теб'! 

— Ама, како да се женим, да си раним и жену, 
кад сам, ете, ловџија, фукара; кад уловим ће ве- 
черамо, кад не уловим ништо, без вечеру ће ле- 
гнемо. За мен је сирота, спроти мен'... Море, куде 
се је женила фукара из чорбаџијску кућуг!! 

— Ех, де па и ти, смеје се Васка. 

— Бога ми ти казујем! 

— Вика: ши гу све то напраји; ти си завр- 
заја, ти саг па и одврзуј!... 

— Море, какој ће му па саг тој бидне! Чар- 
шија збори, да гу је Манулаћ уграбија, — па саг, 
бива ли, ја да гу украднем... Кујунџија сам, ама... 
„носено злато“... бива ли... 

— Мори, ћути си, несрећо кујунџијска! пре- 
киде га женица и пљесну по рамену. Како па то 
збориш!... Зашто инћариш, инћару ниједан!... Све 
си ти тој направија! рече смејући се, па саг „Ма- 
нулаћ“, викаш! Их, мајка му остарела!... Мори, зна- 
вамо си ми жене убаво, што је и кој је Манулаћ 
а кој па Манасија Кујунџија, и што си може кад 
оће... Их што си ти, бата- Мане, па несрећа ника! 

— Ама, ти ме па л жеш, Васке ! 

— Не л'жем те, бата- Мане, две ми очи!... жив 
ми Гмитраћ; а Ниш да ми даваш — не давам га!... 
Да гу видиш, твоје Зоне, па да гу не познаш! 
Никаква се напрајила! Еве, да видиш, колико гу 
мило, за теб'; таг ће гу зар верујеш. „Однеси му 
и овој — рече ми Зоне, — и питуј га: е ли је било 
јоште у свет, да је девојка на момка овој пратила!“ 
рече и предаде му завијену свилену мараму. 

— Што је овој!: кликну Мане зачуђеко, кад 
разви мараму. Шефтелија 2... 

— Шефтелија! прошапта женица и устукну 
поплашено два три корака у страну. 

— Шефтелија #!... прошапта Мане и заљуља се 
од неочекиване среће. 

— Ее! тврди Васка. 

— И... Зоне ти, ете, даде овуј шефтелијуг За 
мен ти даде #!... 

— Зоне... 

— Л'жеш ме, море! 

— Не лжем те, куне се женица, две ми очи, 
не л'жем те... Оваква да се напрајим, — ако те 
лжем! рече и сави кажипрст као куку. 

— И Зоне пратила # пита је понова Мане. 

— Доне, а кој ће други да прати! одговара 


Васка. Ако имаш Бога и душу, — а ти си, белким, 
прочети, па ћеш видиш убаво, кол'ко је болна од 
кара-севдах.... „Ја си учини тој, збори си, Зоне, а 


он саг нека си чини што си хоће и милује!... Ако 
ми, рече, не дође саг у јесен у кућу — на пролет 
ће ми дође там' под Горицу !...“ 

— Аха! викну радосно Мане, и у оном оду- 
шевљењу испали пушку — и ако су били већ на 
самом улазу у варош, где их је Гмитраћ чекао, — 
па завали руке иза потиљка и пође силно као орао, 
кад хоће да полети. 

— Е, што да рекнем! запита Васка п потрча 
за њим. 

— Рекни гу: Поздравија ви се Мане, да га 
чекате, рекни, у прву недељу. 


ГЛАВА ДВАДЕСЕТ ПРВА 
У њој је описано последње момачко весеље Манино. 


Мане је отишао задовољан кући. Пољубио је 
мајку у руку, казао да пристаје, а све остало, рече, 

њена је брига! Сутра ће, рече, од Замфирових доћи 
к њој Калиопа, па нека њих две удесе тако, да 
испадне свима по вољи и по хатару. Јевда је сва 
срећна била, кад је чула то, и није се љутила, кад 
јој је Мане казао да иде, да се нађе и мало проведе 
с друштвом. 

Те је вечери Мане отишао и проџумбусио са 
својим друштвом. Никоме није казао зашто и крошто, 
само је Митку, оном Петракијевом, све поверио, 
испричао му шта је било, зашто је вечерас весео, 
и побратимио се понова с њим... 


У Калоферлијском Хану џумбус и весеље... 
То се Мане са друговима весели.... Чују се ћема- 
нета, пиште зурле, звецкају чампаре, а гоч потреса 
темеље старога хана и сасипа прашину и црвото- 
чину са плафона на веселе госте... То се Мане са 
друговима весели... Чује се свирка на далеко! Чује 
је и Зоне кроз ону меку и тиху септембарску јесењу 
ноћ, а већ пре тога стигао јој је поздрав и вест, 
да се то у њено здравље веселе... И до сад од дерта 
није спавала, а данас за дуго није склопила ока 
од силне радости и задовољства. 

А Мане седи са кардашима и весели се. И 
нико, сем Митанче Потракијевог, не зна, зашто се 
Мане весели; зашто је весео, зашто части све и 
зашто немилице баца бакшиш, и не да никоме да 
плаћа !... 

Према њему седе ченгије; одмарају се од ма- 
лопређашњег бурнога и бесомучнога играња. Све 
лепша од лепше, а међу њима најлешша мала Ајша, 
најмлађи и најомиљенији чочек, која болује од сев- 
даха. Зато се и одвојила и повукла у ћошаг, и 
оданде једнако гледа нетремице у Ману и чека, кад 
ће поручити ону његову (или боље рећи, њихову) 
песму „Кад ја имам“, песму, коју је дилбер-Дудија 

донела амо чак из Мостара, а чучук-Ајша је најра- 
дије и најлешше певала, јер се цела песма на њу 
односила, и Мане, до сада увек, на њу мислио и 
гледао, кад се та песма певала. И кад год су отпе- 
вали ту песму, добијала је чучук-Ајша лепа ба- 
кшиша и још лешших речи и погледа од Мане и 
свега друштва Маниног. Али вечерас Мане није 
поручивао ништа. Зато Ајша даде знак Дудији, да 
запева ту песму. Дудија запева, а остале ченгије 
прихватише ; запеваше п Ђулсефа и Ајша пратећи 
песму ударањем у дахирета. Запеваше онако мало 
оријенталски, тихо и сањиво, мало кроз нос за- 
певаше : 

Кад ја имам рујно вино — 

Зашт' га не пијем, ај-хај-хај! 

Кад ја имам чарне очи, 

Еј, зашт их не гледам !... 

Чучук-Ајша га погледа сањиво својим стра- 
сним великим бадемастим очима, али Мане и не 
примети то. Искапи чашу вина, али је не погледа, 
како је до сад увек чинио. Мисли његове не беху 
ту, али ипак ту близу, неколико кућа одатле, код 
замфирових. Замишљао је сада Зону, раздрагао се; 
зато сам продужи даље песму, коју опет сви свир- 
ком и певањем прихватише. 

Пева Мане: 

Кад ја имам бело лице, — 
Зашт' га не љубим, ај-хај-хај ! 
Кад ја имам русе косе — 

Еј, зашт их не мрсим !!',.. 


У залуд је Ајша кокетовала! На друге очи, 
друге косе и на друго лице мислио је сада Мане... 

Ни сада не погледа Мане Ајшу, ни њено бело 
лице, ни њене дуге косе, које беше пребацила и 
укрстила преко груди, покривених танком провидном 
кошуљом од бурунџуг-свиле. Он беше развио ону 
свилену мараму и гледаше у њу. И тек кад му 

приђе Ајша с дахиретом, трже се из сањарија, за- 
граби шаку стопараца и баци јој на дахире. 

— Погле га! Сал шол'ко... рече јетко и зло- 
вољно Ајша. 

— Мало ли је; запита је Мане. Зар тол ке парег 

— Неје за паре реч! вели Ајша стојећи и оче- 
кујући још, као и до сад што је уз бакшиш доби- 
јала. Што ми је за паре! Овој си ја делим сас дру- 
ство, али оној што је салте моје!.. 

— Еве ти овој! рече Мане. Зима иде; сас 
зимске руже да се закитиш! рече и даде јој ону 
киту хризантема. Тој ти је последње од мен', Ајшо, 
за игре што ми играше, за песне што ми појеше... 
за спомињување... 

— Ее, уздахну тихо Ајша, видо' веће ја... 

— Е, толко! рече Мане и одмахну руком. 

— Било, Мане !... 

— Било, Аппо!... 

Ајша само превуче руком преко чела и остави 
га, даде дахире Дудији, нек она купи бакшиш, а 
она се повуче, ућута, и гледаше кроз прозор у мрак, 
у ноћ... 

Весеље се продужило ипак, и ако је Ајша 
тужна била. Још се певало, свирало и бесно и 
страсно чочешки играло, и Мане седео, у дахирета 
богато спуштао, али ни једну, ни Ајшу, ни Ђулсефу, 
ни Дудију Бошњакушу није ни погледао, нити је 
чуо нежне речи кардаша Дудији и Ђулсефи. Седео 
је, пио, и будан сањао, и тек га из сањарија тих 
трже глас с поља, јер баш поред прозора чу се 
„Врије, вријееее! Паригушица!“ 

Сви се тргоше, погледаше на прозор. Кроз за- 
весе се белело; зора се прокрадала у одају, коју беше 
од тавана до пода притиснуо дим као облак густ. 

Дигоше се, да иду. 

Пробудише стару Аву, која је пре четрдесет и 
више година била на гласу чочек, а сада је као неки 

анђео хранитељ и казначеј у овој дружини младих 
ченгија; носи фењер и кишобране п живи у успо- 
менама. 

Пустише ченгије, да измакну, а после се и сами 
разиђоше... 


ГЛАВА ДВАДЕСЕТ ДРУГА И ПОСЛЕДЊА 


Она је сасвим обична, као лао су обично све последње 
главе у приповешкама и романима 


После овога ствар се брзо развијала и крају 
приводила ; брже него што је и сама Зона желела 
и очекивала. 

Овршила се и прошевина и прстен. Мане је 
изненадио Замфира, али и Замфир Мана. Било је 
говора и о миразу. Хаџи Замфир спомену пет сто- 
тина дуката, али их Мане не прими, него одговори, 
да ће он за толико дати накита својој невести. 
Усхићен тиме, стари Замфир поклони им једну од 
својих кућа, најлепшу после оне, у којој је становао. 

Журно се спрема у обема кућама. Прије Ташана 
и Јевда походе се узајамно чешће и разговарају се и 
саветују, шта ће и како ће урадити, да све то испадне 
што боље. Оне саме све то свршавају, никога не пи- 
тају ; Таска и Дока, те две тетке, вешто су и фино 
удаљене, да не би шкодиле ствари, која се тако лепо 
и глатко свршава. Чак је у услове ушло, да се ни 
на дан свадбе не нађу оне две заједно. 

Дође ред и на бирање и тражење часника. да 
све се сложише само за девера никако, јер то је 
право било право младенаца. 

— Да рекнеш: драгичка! Нашеја сам побра- 
тима! вели Мане Зони, која га је испратила до 
авлијских врата. 

— А кој си је7 запшта Зона радосно. 

— Е, ела сама да га погодиш!.. 

— Какав је Је ли је танак, висок; има ли 
мустаћи% пита Зона. Нећу га, ако нема мустаћи... 

— Па... ће да има... 

— А шта јег Од какав си је редг Е ли чи- 
новник, офицер ;... 

— Нејег 

— Еснаф човек: 

— Неје. 

-— Трговац; 

— Неје ни тој... 

— Ама, де!... Збори си, жива ти ја, што је! 

— Сараф и банкер... 

— Е, сараф! Како може сараф девер да бидне!; 
Нећу сарафина! 

— Ама де, неје Чифут!... наша си је вера... 
Ем, млад, убав, богат... сарафче и банкерче... у наш 
варош нема га, ете, јоште један потакав!... Пратија 
сам човека, да га питује... 

Зона издиже обрве и слегну раменима, као да 
хоће да каже, да се не може сетити. 

— Што, јоште не може да се сетиш“! 

-— Јок... 

— Ама ће бидне девер! Ама антика девер... 
поубав оди гардиског поручика, ете... 

— Ама, збори, де... 

— Манулаћ... вели. Мане. 

— Ба, нећу си! прекиде га љутито Зона и за- 
лупи авлијска врата за собом оставив Мана на пољу. 

Мане је без ичијег питања, онако сам по сво- 
јој памети, учинио тај корак. Позвао је Манулаћа, 
он лично, да му буде девер уз девојку, додав, нека 
се покори судбини, ономе што је писано и суђено, 
као што би се, рече, и он — Мане — покорио и 
пристао да буде Манулаћу девер, да је њега — 
Манулаћа то јест — Зона бегенисала и да је су- 

ђено и писано било. А кад се Манулаћ отимао и 
споменуо: да сада нису пређашње године, да је 
„оскудација“, да су им силне непокупљене паре 
по народу растурене и изложене пропасти, Мане 
му је рекао, ако је само то, да је за то најлакше! 
Обећао је, да ће му он купити лаковане деверске 
ципеле и нову златну минђушу у уво (Манулаћ је 
био првенац) и још сврх тога да ће му целога свога. 
века куповати за његов рачун овчије и јареће коже 
и, као побратиму свом, наравно, без и једне паре 
ћара давати. 

дбог тога се, ето, сукобише и посвадише Зоне 
и Мане. И то траје већ неколико дана. Зона неће 
никако ни да чује за Манулаћа, а Мане опет каже: 
ил њега ил' никога. Чорбаџијски је син, стара кућа, 
па ће му, вели, то чинити чест! А сем тога, то му 
је и дужност, причаше јој Мане, јер су се они 
Манулаћ побратимили и зарекли: ко се први ожени, 
да му онај други буде девер. Дакле мора!... Али 
Зона неће; вели да Манулаћ нема ни форму за де- 
вера! А како је имао форме за младожењу!% дира 
је Мане и доводи је до плача! И Мане гледа, како 
је лепа и кад плаче, и мило му, да је гледа, кад 
плаче. Каже јој, да га је у сну видео као њеног 
младожењу, па би сада рад био и на јави видети 
га и као девера!... 

И да се само Мане питао и од њега само да 
је зависило, можда би тако и било. Али, срећом по 
Зону, стиже и Замфировима и Мани поздрав од 
Манулаћевих. Манулаћ се извињава, да не може, 
јер баш тих дана га трговачки послови одазивају 
на дужи пут у Лесковац и околину: да купи про- 
палу вересију, од које ако што пара скупи, да по- 
сле купује кудељу и кускуне... 

Тада се једва једном разведри и сину лице 
донино. 

За другог кандидата за девера, лако се пого- 
дише. То је био Митанча чорбаџи-Петракијев син, 
и читатељима већ добро познат из ранијих глава. 
На то радо присташе сви, и младенци, и родитељи 
њихови. Митанча већ може; из чорбаџијске је куће, 
млад је, леп је, има науснице, друг је Манин, дакле 
нико бољи од њега да буде Мани девер. А сем 
тога, тако ће се узети, да је остао момак и да оног 
брака са Швабицом Хермином као да није ни било. 
Тако треба и оцу Петракију представити и проту- 
мачити. И стари Замфир узе на себе ту дужност, 
обећа се,да ће уложити сав свој ауторитет и ути- 
цај на јогунастог Петракија, и да ће измирити оца 
са сином, са сином који се каје, који се поправио, 
и који је опет примљен у ред чорбаџијски, јер га, 
ето, и сам стари и поносити Замфир прима у свој род! 

И успео је чорбаџи-Замфир код чорбаџи-Пе- 
тракија! Јер није прошло много а трећега дана од 
измирења, рано у јутро читаше изненађене чарши- 
лије нову фирму над вратима Петракијева дућана, 
која је гласила: „Трговина Пешракија Н“ и Сина“. 


Х » 

Лицем на Свету Петку била је свадба. Био је 
леп, ведар дан, ведар као и лице срећних младе- 
наца. Ове се слегло у сватове, и радовало се, што 
се тако лепо, и баш онако као што је требало, свр- 
шило. Тетка Таска је тога дана била све и сва у 
Замфировој, а тетка Дока у Маниној кући. Дубоко 
у ноћ још се таласало коло и игре, а „Јелке там- 
ничарке“ играло се неколико пута до „Шарен-ора“. 


Ба 


— Ама саг право да ми кажеш, што ћу те, 
ете, питујем, запита трећега дана Замфир зета Ману, 
ама ти га напраји сав онај џумбусг! Ете, жив ти 
ја; ој право да ми кажеш“! 

-- Хехе! снебива се Мане. Несам, несам, ло- 
вачке ми среће, несам! Куд па смем ја тој да на- 
прајим 2! куне се Мане. Теке сутрадан, пред ручак, 
и ја си сам чу у чаршију, ама викам „сокак-лаф“ 
си је... Што си неће залудњаци да зборе! 

— Хе! врти главом стари Замфир и не верује 
му. Татко кој ти беше... Ђорђија! А иверка пада 
ли далеко од кладу г... 

А Мане му се куне у пушку, која га никад 
није слагала, па тако неће ни он сад њега слагати. 
даклиње му се на послетку чак и у Светог Евста- 
тија, патрона ловачког“! 

Али му Замфир не верује. Врти главом, али 
му ипак мило, кад их погледа, гледа их дугом 
вели и признаје у себи: да другог зета по свом 
ћефу, и таку слику и прилику као што су Зона и 
Мане, мучно да би могао наћи и саставити... 

Мило му све то, мило му, што је дахнуо душом, 
што се курталисао једне тешке бриге и главобоље, 
само му није мило, што се младенци много снеби- 
вају и стиде и крију од света. Зато се ваљада хаџи- 
дамфир одмах после неколико дана и сетио свога 
чифлука и јесењих радова, који му императивно на- 
лажу и захтевају, да се ових дана неизоставно тамо 
појави и пробави. И он нађе, да ће бити најбоље, да _ 
се уклони мало од куће. Па тако је и урадио. Казао 
је домаћима да иде; иде, вели, једно да се после 
силних брига одмори и разоноди на недељу-две дана 
тамо на чифлуку, а друго, време је да се, вели, и 
та деца мало ослободе и изађу међу свет; јер ено 
благочестиви тутори и одборници општине туре- 
ковачке већ трећи дан како се вуку све средином 
сокака. (већ им се и шегрти смеју гледајући их како 
спадоше се ногу!) тражећи Ману Кујунџију, да му 
исплате и дигну поручена кандила, кадионицу и 
петохљебницу, па никако да га нађу; нема га, као 
да је у земљу пропао... 


мве! палатама 368 


4958- 


А 
ере ко: перо) #99» 


оре 


